cyanic-selkie/wikianc huggingface dataset:
ߔߊߛߑߞߊߟ ߝߍ߲ߘߎߣߏ
ߔߊߛߑߞߊߟ ߝߍ߲ߘߎߣߏ ߥߟߏ߫ ߘߊ߫ ߓߌߣߊߥߎߟߋ߲ ߕߟߋ߬ ߂߇ / ߁߉߈߁ ߞߐߣߊߞߙߌ߫ ﴿ߖߌ߬ߣߍ߬﴾ ، ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ، ߊ߬ ߦߴߊ߬ ߕߎ߬ߜߍ߬ߕߎ߬ߜߍ߬ ߟߊ߫ ߕߍߡߟߊ ߢߍߕߊ߮ ߘߐ߫.
ߊ߬ ߟߐߣߍ߲߫ ߊ߬ ߟߊ߫ ߕߏ߬ߟߊ߲ ߠߎ߬ ߟߊߕߊ߬ߡߌ߲߬ ߠߋ߬ ߘߐ߫ ߖ߭ߌߙߐ߲ߘߍ߲ ߘߋ߬ ߓߐ߬ߙߑߘߏ ، ߊ߬ ߞߍ߫ ߘߊ߫ ߝߊ߬ߙߊ߲߬ߛߌ߫ ߞߟߏߞߕߏ ߘߌ߫ ߞߴߊ߬ ߕߏ߫ ߦߋ߲߬ ߡߍ߲ ߘߐ߫ ، ߊ߬ ߣߴߊ߬ ߟߊ߫ ߕߏ߬ߟߊ߲ ߠߊߕߊ߬ߡߌ߲߬ ߘߐ߫ ߊ. ߍߛ. ߛߍ߲ߕߋߕߌߦߍ߲ߣ. ߊ߬ ߞߊ߬ ߛߊ߲߬ ߛߌߦߊߡߊ߲߫ ߠߋ߬ ߞߍ߫ ߖߌ߬ߣߍ߬ ߛߘߍ ߝߊ߬ߛߏ߬ߟߊ߬ߞߊ ߕߏ߬ߟߊ߲߬ߕߊ߲ ߞߏߢߌ߲ߧߊ ߟߊ߫ ،
ߖ߭ߌߙߐ߲ߘߌ߲ߛ ߘߋ߬ ߓߐ߬ߙߑߘߏ
ߊ߬ ߓߐ߫ ߕߎ߬ߡߊ ߖߌ߬ߣߍ߬ ߞߴߊ߬ ߕߏ߫ ߝߏߣߌ߲ߞߋߦߊ ߘߐ߫ ߸ ߔߊߛߑߞߊߟ ߝߍ߲ߘߎߣߏ ߞߊ߬ ߝߊ߬ߙߊ߲߬ߛߌ߫ ߛߌߟߊ ߕߊ߬. ߊ߬ ߞߴߊ߬ ߡߊߝߟߍ߫ ߘߊߡߌ߬ߣߊ߬ ߍߙ. ߛߋ. ߟߍ߲ߛ.
ߊ߬ ߘߏ߲߬ ߘߊ߬ ﴿FCGB﴾ ߘߐ߫ ߞߴߊ߬ߟߎ߬ ߛߎߘߊ߲ ߞߴߊ߬ ߟߎ߬ ߞߍ߫ ߝߊ߬ߙߊ߲߬ߛߌ߫ ߛߊ߲ߖߌ ߁߇ ߘߋ߲ ߠߎ߬ ߘߐ߫ ߞߟߏߞߕߏ ߘߌ߫ ߛߊ߲߬ ߝߟߐ ߏ߬ ߟߊ߫. thumb|ߔߊߛߑߞߊߟ ߝߍ߲ߘߎߣߏ ߖߌߦߊߓߍ ߂߀߀߇ ߟߊ߫ ߋߟߌ ߞߴߊ߬ ߡߊߘߏ߲߬ ߊ߬ ߟߊ߫ ߸ ߝߏߣߌ߲ߞߋ ߔߊߛߑߞߊߟ ߞߊ߬ ߟߌߜ߭ߌ ߁߭ ߘߊߡߌ߬ߣߊ߬ ߏ߬ ߝߍ߬ ߌߞߘߐ߫ ، ߣߍߣߍߓߊ ߕߟߋ߬ ߁߂ / ߁߉߉߈ ߟߊ߫ ߸ ߊ߬ߟߎ߬ ߣߌ߫ ߓߐ߬ߙߑߘߏ ߟߊ߫ ߢߐ߲߯ߓߍ߲ ߘߏ߫ ߛߋ߲߬ߝߍ߬ ߸ ߖߌ߬ߣߍ߬ ߓߟߋ߬ߓߟߋ ߣߊ߬ ߘߊ߫ ߛߎߘߊ߲߫ ߏ߬ ߝߣߊ߫ ߘߐ߫ ﴿ߕߎ߭ ߃- ߀﴾. ߊ߬ ߣߊ߬ ߕߘߍ߬ ߓߊ߯ߙߊߟߞߊ ߟߎ߬ ߟߊ߫ ߞߙߎ ߘߐ߫ ߞߊߟߌߦߊ߫ ߓߟߏߡߊ߬ ߸ ߊ߬ ߣߴߊ߬ ߞߴߊ߬ ߘߋ߬ߙߌ߬ߟߌ߬ ߘߊߡߌ߬ߣߊ߫ ߖ߭ߊ߲ ߔߌߦߍߙ ߔߊߔߌ߲ ߝߍ߬ ߦߋ߲߬.
ߞߴߊ߬ ߕߏ߫ ߓߐ߬ߙߑߘߏ ߁߉߉߉ ߟߊ߫ ߸ ߊ߬ ߞߊ߬ ߕߎ߭ ߘߏ߫ ߘߏ߲߬ ߊ߬ ߞߴߊ߬ ߡߐ߬ߟߐ߲߬ߧߊ ߔߊ߬ߙߌ߬ ߣߌ߫ ߓߐ߬ߙߑߘߏ ߟߊ߫ ߢߐ߲߯ߓߍ߲ ߛߋ߲߬ߝߍ߬.
ߊ߬ ߛߊ߲߬ ߂߁߸ ߔߊߛߑߞߊߟ ߡߊ߫ ߛߋ߫ ߡߍ߲ ߟߌߜ߭ߌ ߁߭ ߘߐ߫ ߝߋߎ߫. ߊ߬ ߝߊ߬ ߛߟߐߡߌ߲ߠߞߊ ߞߴߊ߬ ߟߊ߫ ߕߊ߯ ߏ߬ ߘߐ߫ ߓߙߋߕߊߦߌ߲ ߛߘߍ ߘߏ߫ ߘߐ߫ ߡߍ߲ ߕߐ߯ ߞߏ߫ ﴿ߍߝ. ߛߋ ߟߏߙߌߦߊ߲﴾ ، ߊ߬ ߛߋ߫ ߘߴߊ߬ ߖߘߍ߬ߡߊߛߐ߬ߘߐ߲߬ ߠߊ߫ ߦߋ߲߬ ߡߍ߲ ߘߐ߫. ߞߴߊ߬ ߕߏ߫ ߍߝ. ߛߋ ߟߏߙߌߦߊ߲ ߸ ߊ߬ ߕߎ߲߬ ߝߏߦߌ߬ ߟߋ߬ ߟߊ߫ ߡߊ߲߬ߘߌ ߟߊ߫ ߓߘߍ߬ ߸ ߝߏ߫ ߡߐ߱ ߘߌ߫ ߣߴߌ ߕߊ߰ߛߌ߬ ߡߍ߲ ߠߎ߬ ߡߊ߫ ، ߊ߬ ߣߌ߫ ߖ߭ߋߦߊ߲ ߞߑߟߊߎߘ ߘߊߙߑߛߋߝ߭ߌߟ ߟߊ߫ ߢߐ߲߯ߓߍ߲ ߘߐ߫ ߸ ߏ߬ ߡߍ߲ ߣߊ߬ߕߐ߫ ߞߍ߫ ߟߴߊ߬ ߞߘߐ߬ߞߍ߫ ߘߌ߫ ߞߊ߬ߣߌ߲߬ ، ߊ߬ ߞߊ߬ ߕߎ߬ ߆ ߘߏ߲߬ ߞߟߏߞߕߏߦߊ ߘߐ߫ ߊ߬ ߣߌ߫ ߞߊ߬ ߛߋߓߊ߯ߦߊ߫ ߛߐ߬ߘߐ߲߬ ߝߊ߬ߙߊ߲߬ߛߌ߫ ߖߌߟߊߝߍ ﴿final﴾ ߘߐ߫ ߂߀߀߂ ߟߊ߫ ߸ ߏ߬ ߞߍ߫ ߘߴߊ߬ߟߎ߬ ߣߌ߫ ߍߝ. ߛߋ. ߓߊ߬ߛߑߕߌߦߊ ߓߌ߬ߟߊ߬ߢߐ߲߰ߠߊ ߟߋ߬ ߘߐ߫. ߊ߬ ߞߊ߬ ߟߌߜ߭ߌ ߖߌߟߊߝߍ ߜߘߍ߫ ﴿final﴾ ߘߊߡߌ߬ߣߊ߬ ߸ ߊ߬ ߝߏߘߊ߫ ߏ߬ ߟߊ߫ ، ߊ߬ߟߎ߬ ߣߌ߫ ߖ߭ߌߙߐ߲ߘߌ߲ߛ ߘߋ߬ ߓߐ߬ߙߑߘߏ ߟߋ߬ ߞߊ߬ ߢߐ߲߯ ߓߍ߲߬ ߏ߬ ߘߐ߫.
߂߀߀߃ - ߂߀߀߄ ߛߊ߲߬ ߟߊߓߊ߲ߠߊ ߸ ߊ߬ ߟߊ߫ ߛߘߍ ߞߊ߬ ߞߎ߲߬ߠߊ߬ߝߏ߬ߣߌ߲ ߖߎ߮ ߘߏ߫ ߟߊߓߐ߫ ߸ ߣߴߏ߬ ߦߴߊ߬ ߞߍ߫ ߘߌ߫ ߞߊ߫ ߛߘߍ ߜߘߍ߫ ߢߌߣߌ߲߫. ߋߟߌ ߓߏߔ ߡߍ߲ ߕߘߍ߬ ߦߋ߫ ߊ. ߍߛ. ߛߍ߲ߕߋߕߌߦߍ߲ߣ ߟߊ߬ߘߋ߬ߙߌ߬ߟߌ߬ߟߊ ߘߌ߫ ߸ ߏ߬ ߛߐ߲߬ ߘߴߊ߬ ߛߌ߲ߞߊߟߌ ߞߏ ߡߴߊ߬ ߣߌ߫ ߛߊ߬ߣߌ߲ ߞߍߗߏ߮.
ߛߍ߲ߕߋߕߌߦߍ߲ߣ ߛߘߍ ߘߐ߫
ߓߌ߬ߟߊ߬ߢߐ߲߰ߠߊ ߃߆ ߘߐ߫ ߸ ߊ߬ ߞߊ߬ ߕߎ߬ ߁߃ ߘߏ߲߬ ، ߊ߬ ߟߊ߫ ߞߛߐߞߛߐߦߊ ߏ߬ ߞߵߊ߬ ߘߍ߬ߡߍ߲߬ ߖߍ߬ߘߍߖߍ߬ߘߍ ߟߋ߬ ߸ ߓߊߏ߬ : ߊ߬ ߞߍ߫ ߘߊ߫ ߕߎ߭ ߘߏ߲߬ ߥߣߊ ߟߎ߬ ߆߲ ߠߋ߬ ߘߌ߫.
ߊ߬ ߟߊ߫ ߛߊ߲ߖߌ ߝߌߟߊߣߊ߲ ߂ ߣߊ߬ ߘߊ߫ ߜߟߍ߬ߦߵߊ߬ ߓߟߏ߫ ߸ ߊ߬ ߞߊ߬ ߕߎ߬ ߃ ߟߋ߬ ߘߏ߲߬ ߏ߬ ߘߐ߫ ، ߊ߬ ߞߊ߬ߣߌ߲߬ߓߊ߮ ߘߏ߫..........
ߜ߭ߐߟߑߝ߭ ߓߊߦߌ߲ߓߊߦߌ߲ߦߊ
ߕߎ߬ߡߊ߬ ߡߍ߲ ߞߊ߬ ߞߊ߬ ߓߍ߲߬ߞߊ߲ ߘߏ߫ ߛߐ߬ߘߐ߲߬ ߕߎߟߊߝߌ߲ ߕߟߋ߬ ߂߆ / ߂߀߀߈ ߠߊ߫ ߞߊ߬ ߝߘߊ߫ ߞߣߊߙ ߛߘߍ ߘߏ߫ ߟߊ߫߫ ߣߊߟߌ߬ߡߎ߲߫ ﴿ ߊߟߑߛߊߘ ߘߏߤߊ.
ߊ߬ ߣߊ߬ ߘߊ߫ ߕߏ߫ ߜ߭ߐߟߑߝ ߟߎ߬ ߣߴߊ߬ߟߎ߬ ߟߊ߫ ߖߌߥߎ߫ ߥߊߘߌ߫ ߸ ߊ߬ ߣߊ߬ ߘߊ߫ ߕߏ߫ ߜ߭ߐߟߑߝ ߦߋ߲߬ ߞߊ߬ ߕߏߟߏ߲ ߛߊ߲ߖߌ߫ ߃ ߖߊ߬ߣߍ߲ ߞߘߐ߫ ߘߙߌ߬ߞߌ ߛߎ߯ ߞߋߟߋ߲߫ ߘߐ߫ ߸ ߣߊߟߌ߬ߡߎ߲߫ ߟߌߜ߭ߌ ߁ ߕߏ߬ߟߊ߲߬ߕߊ߲߬ߠߊ ߞߘߐ߫ ﴿ ߡߊߕ ߡߎߛߌߟߎ ߞߌߡ﴾ ߘߌ߫. ߊ߬ ߞߴߊ߬ ߢߊߦߋ߫ ߞߴߊ߬ ߟߊߕߊ߯ߟߌ ߣߊ߲߬ߝߟߏ߬ߦߊ߬ߟߌ ߓߘߊ߫ ߓߊ߲߫ ߞߍ߫ ߟߊ߫ ߌ ߣߴߊ߬ ߝߊ߬ߘߌ߬ߡߊ߬ߞߟߏ߬ߟߊ. ߔߊߛߑߞߊߟ ߝߍ߲ߘߎߣߏ ߞߴߊ߬ ߡߊߡߌ߬ߣߊ߬ ߡߎ߬ߕߎ߲߬ ߛߊ߫ ߸ ߊ߬ ߞߴߊ߬ ߟߊ߫ ߓߌ߬ߟߊ߬ߢߐ߲߰ߠߊ ߝߟߐ ߛߋߓߊ߯ߦߊ ߛߐߘߐ߲߬ ߞߴߊ߬ ߕߏ߫ ߊߟߑߛߊߘ ߘߏߤߊ ߟߊ߫ ߕߏ߬ߟߊ߲߬ߕߊ߲ ߘߙߌ߬ߞߌ ߘߐ߫ ، ߞߕߊߙ ߞߟߏߞߕߏ ߡߐ߬ߟߐ߲߬ߡߊ ߟߎ߬ ߟߊ߫ ߢߐ߲߯ߓߍ߲߫ ߘߐ߫ ߸ ߊ߬ߟߎ߬ ߣߌ߫ ߊߟߑߜߙߊߝߊ ߟߋ߬ ߓߌ߬ߟߊ߬ ߘߊ߫ ߢߐ߲߯ߠߊ ߕߎ߭﴿ ߂ - ߁﴾. ߊ߬ ߞߴߊ߬ ߟߊ߫ ߕߎ߬ ߝߟߐ߫ ߘߏ߲߬ ߊ߬ ߟߊ߫ ߛߘߍ ߞߎߘߊ ߘߐ߫ ߏ߬ ߛߋ߲߬ ߠߋ߬ ߝߍ߬. ߛߊ߲߬ ߞߋߟߋ߲߫ ߏ߬ ߖߍ߬ߘߍ ߝߣߊ߫ ߟߊ߫ ߸ ߊ߬ߟߎ߬ ߟߊߓߊ߲߫ ߣߊ߬ ߘߊ߫ ߞߍ߫  ߞߕߊߙ ߞߟߏߞߕߏ ߝߌߟߊߣߊ߲ ﴿߂߲﴾ ߘߌ߫ ، ߊ߬ ߣߴߊ߬ ߟߊ߫ ߛߘߍ ߞߊ߬ߣߌ߲߬. ߊ߬ ߞߊ߬ ߣߎ߬ ߁߀ ߣߌ߫ ߞߐ߫ ߟߋ߬ ߘߏ߲߬
߂߀߀߉ ߘߓߊ߬ߓߌߟߊ ߟߊ߫ ߸ ߞߕߊߙ ߛߘߍ ߜߘߍ߫ ߞߵߊ߬ ߛߌ߲ߞߊ߫ ، ߣߵߏ߬ ߦߋ߫ ߊߟߑߙߊߦߊ߲ߣ ߘߌ߫ ، ߞߏ߬ߣߌ߲߬ : ߊ߬ ߞߊ߬ ߞߊߙߏ߫ ߆ ߘߐߙߐ߲߫ ߠߋ߬ ߞߍ߫ ߦߋ߲߬ ߸ ߓߊߏ߬ : ߊߙߊߓߎ ߛߊ߬ߥߏߘߌ߬ߦߊ ߘߛߍ ߘߏ߫ ߝߣߊ߫ ߞߴߊ߬ ߛߌ߲ߞߊ߫ ߸ ߣߊߟߌ߬ߡߎ߲߫ ߊߟߑߣߊߛ ߙߌߦߊߘ ߘߌ߫ ، ߏ߬ ߞߍ߫ ߘߊ߫ ߂߀߁߀ ߠߋ߬ ߟߊ߫. ߊ߬ ߟߊߓߊ߲߫ ߣߊ߬ ߘߴߊ߬ ߟߊ߫ ߟߊ߬ߤߘߌ߫ ߛߐ߬ߘߐ߲߬ ߊߟߑߙߊߦߊ߲ߣ ߝߍ߬ ߂߀߁߀ ߣߍߣߍߓߊ ߟߊ߫.
ߊ߬ ߞߐߛߊ߬ߦߌ߲߬ ߋߙߐߔߎ߬
ߓߌߣߊߥߎߟߋ߲ ߕߟߋ߬ ߃߁ ߂߀߁߁ ߟߊ߫ ߸ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߟߊߕߊ߬ߡߌ߲߬ߠߌ߲ ߡߌ߬ߛߍ߲߬ ߟߊߓߊ߲ߠߊ ߛߊ߬ߡߊ ߘߐ߫ ߸ ߊ߬ ߞߊ߬ ߞߊߙߏ߫ ߆ ߟߊ߬ߤߘߌ ߞߟߊ߬ߣߐ߬ߦߴߊ߬ ߣߌ߫ ߊ. ߍߛ. ߡߏߣߊߞߏ ߕߍ߫ ߞߊ߬ ߡߎߛߊ ߡߊ߰ߗ߭ߎ ߣߐ߰ߘߐ߬ߓߌ߬ߟߊ ، ߊ߬ ߣߊ߬ ߘߊ߫ ߜߍ߬ߟߍ߲߬ߞߘߎ ߛߐ߬ߘߐ߲߬ ߡߍ߲ ߘߌ߯ ߘߴߊ߬ ߟߊ߫ ߞߏߛߓߍ߫.
ߛߘߍ ߏ߬ ߤߊ߲ߞߟߌ ߖߊߙߌߒߕߋߦߊ ߟߎ߬ ߞߴߊ߬ ߟߊߞߏ ߘߐߡߙߌ߫ ߖߌ ߢߡߊߟߐ߬ߣߍ߲߬ ߞߘߐ߫ ߸ ߊ߬ ߛߋ߫ ߞߊ߬ ߓߌ߬ߟߊ߬ߢߐ߲߰ߠߊ ߅ ߘߐߙߐ߲߫ ߠߋ߬ ߕߘߍ߬ߒ߬ߘߐ߬ߦߊ ߛߊ߲߬ ߏ߬ ߟߊ߫ ߛߊ߬ߣߴߊ߬ ߦߋ߫ ߓߐ߫ ߦߋ߲߬ ߞߊ߬ ߕߊ߯ ߟߌߜ߭ߌ ߂߲ ߛߘߍ ߘߏ߫ ߘߐ߫ ߝߊ߬ߙߊ߲߬ߛߌ߫ ߦߋ߲߬.
ߊ߬ ߟߊߓߌ߬ߟߊ߬ ߡߍ߲ ߘߍ߫ ߘߊ߫ ߸ ߊ߬ ߕߊ߯ ߘߴߊ߬ ߡߊߝߟߍ߫ ߍߝ  ߛߋ. ߛߌߦߐ߲ ߥߊ߬ߛߌߥߊ߬ߙߊ ߕߟߋ߬ ߂߂ ߟߊ߫. ߓߊ߲ߞߐ߫ ߝߍ߬ ߊ߬ ߡߊߝߟߍ߫ ߟߊ߫ ߦߋ߲߬ ߸ ߊ߬ ߞߴߊ߬ ߡߊߘߏ߲߬ ߛߘߍ ߏ߬ ߟߊ߫ ߛߊ߲ߖߌ ߂ ߖߊ߬ߣߍ߲ ߞߘߐ߫ ، ߛߘߍ ߏ߬ ߟߊߛߌ߲ߓߊ߮ ߟߋ߬ ߕߘߍ߬ ߦߋ߫ ߛߏߙߊ߲߫ ߙߎߛߋ ߘߌ߫ ، ߏ߬ ߡߍ߲ ߕߘߍ߬ ߦߴߊ߬ ߟߊ߫ ߟߊ߬ߘߋ߬ߙߌ߬ߟߌ߬ߟߊ ߞߘߐ߫ ߘߌ߫ ߛߍ߲ߕߋߕߌߦߍ߲ߣ.
ߓߌߣߊߥߎߟߋ߲ ߕߟߋ߬ ߃ /߂߀߁߂ ߟߊ߫ ߸ ߊ߬ ߟߊߓߊ߲߫ ߣߊ߬ ߓߐ߫ ߕߏ߲ߘߋߦߊ ߃߆ ߘߌ߫ ߝ߭ߊߟߍ߲ߛߊ߲ ߣߊ߫ ߛߘߍ ߘߐ߫ ߛߎߥߌߛ ߕߏ߬ߟߊ߲߬ߕߊ߲߬ߠߊ ߘߍ߭ ߞߙߎ ߓߟߏ. ߊ߬ ߞߴߊ߬ ߟߊ߫ ߟߊ߬ߤߘߌ߫ ߛߐ߬ߘߐ߲߬ ߍߝ. ߛߋ. ߛߌߦߐ߲ ߘߐ߫ ߌߞߘߐ߫
߂߀߁߂ ߘߓߊ߬ߓߌߟߊ ߟߊ߫ ߸ ߊ߬ ߞߊ߬ ߟߊ߬ߤߘߌ߬ ߘߏ߫ ߞߟߊ߬ߣߐ߬ߦߴߊ߬ ߣߌ߫ ߕߎߙߑߞߌ ߛߘߍ ߘߏ߫ ߕߍ߫ ، ߣߴߏ߬ ߦߋ߫ ߞߑߟߊߖ߭ߌߛߔߐߙ ߘߌ߫.
߂߀߁߃ ߟߊ߫ ߸ ߊ߬ ߞߊ߬ ߞߊߙߏ߫ ߆ ߞߟߊ߬ߣߐ߬ߦߊ߬ߟߌ ߞߍ߫ ߟߏߛߊ߲ߣ ߛߑߔߐߙ. ߞߊߙߌߟߏ߲ ߘߓߊ߬ߕߊ ߕߟߋ߬ ߁߈ / ߂߀߁߄ ߟߊ߫ ߸ ߞߴߊ߬ ߕߘߍ߬ ߊ߬ ߕߎ߲߬ ߞߊ߫ ߞߊ߲߫ ߞߴߊ߬ߟߎ߬ ߣߌ߫ ߍߝ. ߛߋ. ߓߊߟ ߟߊ߫ ߓߌ߬ߟߊ߬ߢߐ߲߰ߠߊ ߕߘߍ߬ߒߘߐ߬ߦߊ ߸ ߊ߬ ߣߊ߬ ߘߊ߫ ߛߐ߲߬ ߘߌߡߌ߲ ߖߊ߲ߞߊߙߏ ߘߏ߫ ߛߐ߬ߘߐ߲߬ ߸ ߏ߬ ߟߋ߬ ߞߴߊ߬ ߟߐ߬ ߊ߬ ߟߊ߫ ߕߏ߬ߟߊ߲߬ߕߊ߲ ߝߏ߲߬ߝߏ߲߬ߠߊ ߟߊߟߐ߬ ߟߊ߫.
ߊ߬ ߓߊ߲ ߞߐ ߝߍ߬ ߊ߬ ߡߊߝߟߍ߫ ߟߊ߫ ߛߋߘߊ߲ ߸ ߊ߬ ߞߵߊ߬ ߕߏߟߏ߲ ߞߏ ߟߊߡߌ߬ߘߊ߬ ߝߊ߬ߛߏ߬ߟߊ߬ߞߊ ߦߋ߫. ߖߌ߬ߣߍ߬ ߛߘߍߞߎߘߎ߲ ߞߴߊ߬ ߟߊߛߋ߫ ߞߵߊ߬ ߡߊߝߟߍ߫ ߞߍ߫ ߞߊ߬ ߓߍ߲߬ ߛߐ߲߬ ߘߌߡߌ߲ ߠߊߞߏ߬ ߡߊ߫
ߓߊߕߐߡߐ߲ߠߌ߲
ߔߊߛߑߞߊ߫ ߝߍ߲ߘߎߣߏ ߓߊߕߐߡߐ߲ ߘߊ߫ ߖߌ߬ߣߍ߬ ߛߘߍߞߎߘߎ߲ ߘߐ߫ ߞߊ߬ ߕߊ߯ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒߘߐ߬ߦߊ ߂߀߀߆ ߟߊ߫. ߛߊ߲ߞߊߢߐ߲߯ߧߊ ߏ߬ ߘߐ߫ ߸ ߊ߬ ߞߴߊ߬ ߖߌߖߊ߬ ߘߊ߬ ߕߎ߬ ߣߊ߯ߣߌ߲ ﴿߄﴾ ߠߋ߬ ߘߏ߲߬ ، ߊ߬ ߜߋ߲ߜߋ߲߫ ߘߐ߫ ߊ߬ ߘߊ߬ ߕߎ߬ ߝߌ߬ߟߊ ߘߏ߲߬ ߖߌ߬ߣߍ߬ ߣߌ߫ ߖ߭ߊ߲ߓߌ ߟߊ߫ ߢߐ߲߯ߓߍ߲߫ ߘߐ߫ ߸ ߏ߬ ߞߍ߫ ߘߊ߫ ߓߌߣߊߥߎߟߋ߲ ߕߟߋ߬ ߂߆ / ߂߀߀߆ ߟߋ߬ ߟߊ߫ ، ߊ߬ ߞߊ߬ ߖߌ߬ߣߍ߬ ߞߍ߫ ߛߎߘߊ߲ߓߊ߮ ߘߴߏ߬ ߕߎ߭ ߂ - ߁. ߛߣߍ߬ߜ߭ߊߟߌ߫ ߣߊ߬ ߘߊ߫ ߖߌ߬ߣߍ߬ ߟߊߓߐ߫ ߕߊߣߌ߲ߞߏ ߣߊ߯ߣߌ߲ߣߊ߲ ߘߐ߫ ߞߏ߲ߞߏߜߍ ߕߟߋ߬ ߃/ ߂߀߀߆ ߟߊ߫ ߸ ߊ߬ ߞߊ߬ ߖߌ߬ߣߍ߬ ߘߊߘߌ߫ ߕߎ߭ ﴿ ߃ - ߂﴾ ߟߋ߬ ߟߊ߫. ߝߍ߲ߘߎߣߏ ߞߎ߲߬ߠߊ ߥߟߏߘߊ ߓߙߊߘߓߐ ߏ߬ ߘߐ߫ ߸ ߓߊߏ߬ : ߊ߬ߟߋ߬ ߟߋ ߞߍ߫ ߘߊ߫ ߕߎ߭ ߘߏ߲ߠߊ ߥߣߊ ߝߌߟߊߣߊ߲ ﴿߂߲﴾ ߘߌ߫ ، ߕߎ߭ ߞߋߟߋ߲߫ ߘߐߙߐ߲߫ ߠߋ߬ ߕߏ߫ ߘߴߊ߬ ߣߌ߫߫ ߛߊߡߎߦߍߟ ߋߕߏ ߕߍ߫ ، ߊ߬ ߣߴߊ߬ߟߋ߬ ߟߋ ߕߘߍ߬ ߦߋ߫ ߖߌ߬ߣߍ߬ ߛߘߍߞߎߘߎ߲ ߓߊߖߎ ߘߌ߫.
ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߁߂ ߕߘߍ߬ߒ߬ߘߐ߬ߦߊ ߞߎߘߊ߫ ߘߌ߫ ، ߊ߬ ߞߴߊ߬ ߖߍ߬ߘߍ ߦߌ߬ߘߊ߬ ߦߋ߲߬ ߝߣߊ߫ ߘߐ߫ ߕߏ߬ߟߊ߲ ߘߌߞߏ ߞߋߟߋ߲߫ ﴿߁﴾ ߞߍ߫ ߘߌ߫ ߊߓߑߘߎߟ ߙߊߖ߭ߊߖߌ ߡߊ߬ ߏ߬ ߦߴߊ߬ ߘߏ߲߬ ، ߏ߬ ߞߍ߫ ߘߊ߫ ߖߌ߬ߣߍ߬ ߟߊ߫ ߘߊߘߟߌ ߢߐ߲߰ߦߋ߬ߜߏ ߟߎ߬ ߘߏ߫ ߟߋ߬ ߘߌ߫ ߸ ߊ߬ߟߎ߬ ߞߊ߫ ߓߐߛߎߥߣߊ ߟߋ߬ ߘߊߘߌ߫ ߕߎ߬ ﴿ ߆ - ߁﴾ ߓߌߣߊߥߎߟߋ߲ ߕߟߋ߬ ߂߈ / ߂߀߁߂ ߟߊ߫. ߝߍ߲ߘߎߣߏ ߟߊ߫ ߛߘߍߞߎߘߎ߲ ߠߋ߬ ߣߊ߬ ߘߊ߫ ߞߍ߫ ߃߲ ߠߋ߬ ߘߌ߫ ߦߟߍ߬ߟߌ ߘߐ߫ ߸ ߏ߬ ߟߋ߬ ߞߍ߫ ߛߘߍߞߎߘߎ߲ ߛߊ߲߬ ߦߌ߬ߟߊ߬ ߘߌ߫ ߛߊ߲ߞߊߢߐ߲߯ߧߊ ߏ߬ ߘߐ߫.
ߟߊ߬ߘߋ߬ߙߌ߬ߟߌ߬ߟߊ
ߔߊߛߑߞߊߟ ߦߋ߫ ߛߟߌ ﴿ attaquants﴾ ߠߎ߬ ߟߊ߫ ߘߋ߬ߙߌ߬ߟߌ߬ߟߊ ߟߋ߬ ߘߌ߫ ߸ ߊ߬ ߟߊ߫ ߛߌ߲ߓߊ߮ ߦߋ߫ ߞߊ߬ߓߊ ߖߊߥߙߊ ߟߋ ߘߌ߫.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ
ߞߑߟߏߘ ߔߝ߭ߌ߫
ߞߑߟߏߘ ߔߝ߭ߌ߫ ߡߏߦߌ߫ ߘߊ߫ ߁߉߆߀ ߟߋ߬ ߟߊ߫ ߒߖ߭ߙߋߞߏ߬ߙߋ߫߸ ߊ߬ ߦߋ߫ ߖߌ߬ߣߍ߫ ߣߊ߲߬ߕߌ߮ ߘߏ߫ ߟߋ߬ ߘߌ߫߸ ߛߋ߫.ߍߣ.ߘߋ߫.ߘߋ ߛߌ߲߬ߝߏ߲ ߠߋ߬ ߕߘߍ߬ ߦߴߊ߬ ߘߌ߫߸ ߊ߬ ߞߍ߫ ߘߊ߫ ߞߏߕߌ߮ ߘߌ߫ ߞߊ߬ߦߌ߯ ߂߀߀߈ ߠߊ߫.
ߗߋߘߊ
ߊ߬ ߕߐ߯ߦߊ߫ ߘߊ߫ ߞߏߕߌ߮ ߘߌ߫ ߞߊ߭ߓߌ߬ߣߍ߫ ߞߏ߬ߡߊ߬ߙߊ߫ ߟߊ߫ ߞߎ߲߬ߠߊ߬ߛߌ߮ ߛߏ߯ߙߏ ߟߏ߲ ߘߎ߬ߛߊ߬ߜߍ ߟߋ߬ ߡߊ߬. ߊ߬ ߞߍ߫ ߘߊ߫ ߢߍߡߌߘߊ ߘߌ߫ ߂߀߀߉ ߟߋ߬ ߟߊ߫. ߗ߭ߏߣߴߊߝߙߌߞߌ߬ ߝߐ߰ߓߍ ߞߊ߬ ߝߐ߫ ߞߏ߫ ߝߐߢߐ߲߯ߞߐ߫ ߓߟߋߓߟߋ ߟߋ߬ ߦߋ߫ ߛߋ߫.ߍߣ.ߘߋ߫.ߘߋ ߛߌ߲߬ߝߏ߲ ߠߎ߬ ߕߍ߫ ߂߀߀߉ ߕߎߟߊߝߌ߲ ߂߈ ߖߊ߲߬ߖߏ߲ ߞߐ ߘߐ߫.
ߋߙߐߔߎ߬ ߘߍ߭ ߞߊ߬ ߛߋ߫.ߍߣ.ߘߋ߫.ߘߋ ߛߌ߲߬ߝߏ߲ ߠߎ߬ ߖߊ߲߬ߞߌ ߡߍ߲ ߞߍ߫ ߘߏ߲߬ߠߌ߲ ߣߌ߫ ߕߊ߬ߡߌ߲߬ߠߌ߲ ߠߴߊ߬ߟߎ߫ ߟߊ߫ ߘߍ߭ ߘߎ߰ߞߟߏ ߘߏ߫ ߞߊ߲߬ ߂߀߀߉ ߕߎߟߊߝߌ߲ ߂߈ ߟߊ߲ߝߊ߲ߠߌ߲ ߞߐ ߘߐ߫߸ ߡߍ߲ ߞߍ߫ ߘߊ߫ ߞߐߣߊߞߙߌ߫ ߞߊߡߊ߲ ߕߎߟߊߝߌ߲ ߂߈ ߠߊ߫߸ ߞߑߟߏߘ ߔߝ߭ߌ߫ ߦߴߏ߬ ߛߙߍߘߍ ߂߀߲ ߠߋ߬ ߟߊ߫; ߊ߬ ߦߋ߫ ߡߐ߰ ߟߎ߬ ߝߣߊ߫ ߛߙߍߘߍ ߘߐ߫߸ ߊߝߙߌߞߌ߬ ߘߍ߭ ߣߊ߬ ߡߍ߲ ߠߎ߬ ߖߊ߲߬ߞߌ߫ ߟߊ߫ ߝ߭ߌߛߊ ߘߟߌ ߘߐ߫ ߊ߬ߟߎ߫ ߡߊ߬ ߣߊ߲߬ߕߊ߲ ߣߌ߫ ߣߊ߲߬ߕߌ߮ ߟߎ߬ ߘߐ߫߸ ߏ߬ ߝߣߊ߫ ߡߊߛߐ߬ߘߐ߲߬ߣߍ߲߫ ߦߴߊ߬ߟߋ߬ ߕߎߟߊߝߌ߲ ߂߈ ߞߋߟߋ߲ ߜߏ߬ߙߏ߲߬ߜߊߙߊ߲ ߠߋ߬ ߝߍ߬߸ ߞߵߏ߬ ߝߣߊ߫ ߟߊߥߟߌ߬ ߊ߬ߟߋ߬ ߛߋ߫.ߍߣ.ߘߋ߫.ߘߋ ߛߌ߲߬ߝߏ߲߬ ߞߋߟߋ߲ ߘߏ߫ ߟߎ߫ ߖߊ߲߬ߞߌ ߡߊ߬.
ߡߊ߬ߝߌ߲߬ߠߌ߲߫ ߜߘߍ ߟߎ߬
߂߀߀߇ ߔߊߞߌߛߦߊ߫ ߓߟߋߓߟߋ ߞߐ ߘߐ߫߸ ߞߑߟߏߘ ߔߝ߭ߌ߫ ߡߊߝߌ߲߬ ߘߊ߫ ߘߊ߲߬ߠߊ߬ߕߊ߬ߡߌ߲߫ ߛߘߍߡߊ߲߫ ߠߎ߫ ߟߋ߬ ߘߐ߫ ߥߎ߬ߛߎ ߏ߬ ߞߘߐ߫ ߝߏ߫ ߞߊ߬ ߥߴߊ߬ ߛߌ߰ ߛߋߞߎߓߊ ߞߏ߬ߣߊ߬ߕߍ ߡߊߞߟߌ ߟߊ߫ ߞߐߣߊߞߙߌ߫. ߓߊߏ߬ ߥߊ߯ߕߌ߫ ߛߋ߫ ߘߊ߫߸ ߥߎ߬ߣߎ߲߬ߥߎ߬ߣߎ߲߬ߞߊ߲߬ ߛߘߍߡߊ߲߫ ߠߎ߫ ߟߋ߬ ߘߙߎ߬ ߘߊ߫ ߥߊ߯ߕߌ ߏ߬ ߟߊ߫ ߡߍ߲ ߠߎ߬ ߕߘߍ߬ ߦߴߊ߬ ߡߊߝߌ߲߬ ߠߊ߫ ߘߊ߲߬ߠߊ߬ߕߊߡߌ߲ ߠߎ߬ ߟߊ߫[ߦߟߌߡߊߛߙߋ ߞߊ߬ߣߌ߲߬ߣߍ߲߫].
ߏ߬ ߟߎ߬ ߘߏ߫ ߟߋ߬ ߞߍ߫ ߘߊ߫ ߕߐ߲ߓߟߏߡߊ (ߔߏ߬ߟߌ߬ߛߌ) ߟߎ߬ ߝߊ߰ ߞߏ߬ߖߎ߰ߦߊ ߘߌ߫ ߕߐ߲ߓߟߏߡߘߊ ߘߏ߫ ߟߊ߫ ߞߐߣߊߞߙߌ߫. ߊ߬ ߟߊߞߊ߬ߟߌ߬ ߘߊ߫ ߥߊ߯ߕߌ ߏ߬ ߟߊ߫ ߞߏ߫ ߕߐ߲ߓߟߏߡߊ ߟߎ߬ ߟߋ߬ ߞߵߊ߬ ߣߌ߫ ߎߛߎߡߊߣߌ߲߫ ߞߐ߲ߕߍ߬ ߟߎ߫ ߟߊ߫ ߞߏߞߊߦߣߌ߫ ߟߋ߬ ߡߌ߬ߘߊ߬ ߊ߬ߟߎ߬ ߟߊ߫ ߗߋߘߋ߲ ߠߎ߬ ߓߟߏ߫. ߊ߬ߟߎ߫ ߞߊ߬ ߕߐ߲߬ߞߘߎ߬ߣߍ߲߬ ߥߎ߬ߟߋ߲߬ߕߌ߮ ߟߎ߬ ߕߊ߬ ߞߊ߬ ߥߊ߫ ߏ߬ ߟߋ ߣߐ߭ߝߍ߬ (ߕߎ߬ߡߊ߬ߘߊ ؟)߸ ߞߊ߬ ߥߴߊ߬ߟߎ߫ ߟߊ߲ߝߊ߲߫, ߝߏ߫ ߕߐ߲ߓߟߏߡߊ ߘߏ߫ ߟߎ߫ ߥߊ߫ ߘߴߊ߬ߟߎ߫ ߢߡߊߘߏ߲߰ ߛߊ߲ߓߍ߲ (ߔߌߟߊߝߐ߲) ߞߣߐ߫߸ ߊ߬ߟߎ߫ ߞߊ߬ ߞߌ߬ߛߍ ߝߙߎ߫ ߏ߬ ߟߎ߫ ߞߊ߲߬ ߝߏ߫ ߞߊ߬ ߓߏ߲߫ ߞߣߐߟߊ ߟߎ߬ ߟߊߥߎ߬ߟߋ߲߬ ߖߋ߬ߟߌ ߟߊ߫.
ߞߕߌ ߡߊ߬ߘߎ߮ ߘߐ߫
ߘߊߘߐߢߌߣߌ߲ߞߊߟߌ ߡߍ߲ ߘߊߦߟߍ߬ߣߍ߲߫ ߦߋ߫ ߖߌ߬ߣߍ߫ ߞߕߌߖߌ߲ ߓߟߏ߫ ߞߊ߬ ߟߐ߬ ߂߀߀߉ ߕߎߟߊߝߌ߲ ߂߈ ߖߊ߲߬ߖߏ߲ ߡߊ߬߸ ߊ߬ ߘߐߢߌ߬ߣߌ߲߬ߞߊ߬ ߘߊ߫ ߞߕߌ ߘߐ߬ߢߌ߬ߣߌ߲߬ߞߊ߬ߟߌ߬ߟߊ ߓߟߏ߫ ߥߊ߬ߛߌ߬ߥߙߊ ߂߇ ߟߋ߬ ߟߊ߫ ߂߀߁߃ ߟߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߖߌ߬ߣߍ߫ ߞߏߕߌ߮ ߦߌߟߡߊ:ߞߊ߬ ߡߏߦߌ߫ ߁߉߆߀ ߟߊ߫ ߦߌߟߡߊ:ߞߊ߬ ߡߏߦߌ߫ ߞߊ߲ߞߊ߲߫
ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮
ߡߊ߬ߛߊ߲߬ߕߊ߲߫ ߡߙߊ߬߬߬ߓߊ߰ߘߊ߮߮ ߦߋ߫ ߖߌ߬ߣߍ߫ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫߸ ߛߏߓߊ ߦߋ߫ ߡߊ߬ߛߊ߲߬ߕߊ߲߬ ߘߌ߫.
ߊ߬ ߓߏߟߏ߲ߓߐߣߍ߲߫ ߦߋ߫ ߡߙߊ߬ߘߊ߰ߘߎ߰ߟߊ߬ ߁߅ ߟߋ߬ ߘߌ߫: ߡߊ߬ߛߊ߲߬ߕߊ߲߬ ߛߏ߫ ߞߣߐߟߊ (ߞߊ߬ߡߊ߲ߘߎ ߞߎߙߊ߫)߸ ߓߊߟߌߖ߭ߌ߬ߦߊ߫߸ ߓߣߌߞߟߊ߫߸ ߓߝߐ߬ߛߎ߫߸ ߘߊ߯ߙߏ߫߸ ߝߊߛߊ߲ߞߐߣߌ߲߫߸ ߞߐ߲߬ߞߊ߲߫߸ ߞߐ߬ߦߊ߬ߡߊ߫߸ ߒ߬ߖ߭ߓߍ߬ߟߊ߫߸ ߎߙߋߡߊߌ߫߸ ߔߊ߲ߖ߭ߌߦߊߖ߭ߎ߬߸ ߛߍ߲ߜߋߘߎ߯߸ ߛߙߍߘߎ߯߸ ߝ߭ߊߛߙߋߘߎ߯߸ ߊ߬ ߣߌ߫ ߥߊߕߊ߲ߞߊ߫.
ߛߌ߰ߓߊ߮
ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߛߌ߰ߓߊ߮ ߞߍ߫ ߘߊ߫ ߡߐ߰ ߂߉߇ ߇߇߉ ߟߋ߬ ߘߌ߫ ߂߀߁߆ ߟߊ߫.ߘ
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߓߊ߰ߘߊ߮ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߘߎ߰ߡߊ߬ߛߓߍ
ߛߙߍߘߎ߯
ߛߙߍߘߎ߯ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߛߙߍߘߎ߯ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߁ ߆߅߆ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߀ ߂߄߉ ߘߌ߫.
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߞߐ߲߬ߛߏ
ߞߐ߲߬ߛߏ ߦߋ߫ ߓߏ߬ߙߌ߬ߝߋ߲߫ ߞߐ߲߬ߡߊ ߟߋ߬ ߘߌ߫߸ ߣߌߘߐ ߦߋ߫ ߡߍ߲ ߠߊ߫ ߡߐ߰ ߘߊ߲ߘߐ߫ ߣߴߊ߬ߟߎ߫ ߘߏ߬ߣߌ߲ ߠߎ߬ ߡߊߘߏ߬ߣߌ߲߬  ߞߊ߲ߡߊ߬ ߜߙߋ ߡߊ߬. ߊ߬ ߦߋ߫ ߞߟߌ߫ ߟߊ߫ ߕߎ߬ߡߊ ߘߏ߫ ߟߎ߫ ߟߊ߫ ߞߏ߫ ߘߎ߰ߞߎߟߎ߲߸ ߊ߬ (ߕߘߍ߬) ߘߌ߫ ߛߋ߫ ߞߟߌ߫ ߟߊ߫ ߞߐ߲߬ߞߎ߬ߟߎ߲߫ ߕߐ߮ ߝߣߊ߫ ߟߊ߫.
ߞߎߡߘߊ ߜߋ߲߬ߞߘߎ߬ߢߐ߲߮:.
ߞߐ߲߬ߛߏ߬ ߟߊ߬ߘߊ߲ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߊߞߎ߲߫ ߢߣߊߡߊ ߟߋ߬ ߘߌ߫ ߟߊ߬ߘߊ߲߬ߠߌ߲߫ ߝߊ߲ߓߏ߲ ߦߋ߫ ߞߊ߬ߝߏ ߡߍ߲ ߠߎ߬ ߓߟߏ߫ ߥߟߊ߫ ߖߐ߯ߙߊ߲ ߠߎ߬ ߛߏ߯ߙߏ߫ ߘߊߞߎ߲ ߠߎ߬. ߊ߬ ߝߊ߲ߓߏ߲ ߞߍ߫ ߘߊ߫ ߘߊߞߎ߲߫ ߠߋ߬ ߘߌ߫ ߡߍ߲ ߢߊ߬ߕߣߐ ߣߴߊ߬ ߣߌ߬ߣߌ߬ߟߌ ߥߙߊ߬ ߘߊ߫ ߞߊ߬ߦߌ߯ ߝߊ߯ߘߐߞߍ߫ ߂߀߲ ߘߊߡߌߣߊ ߟߊ߫.
ߝ߭ߏߞߛߑߥߊߜ߭ߍ߲߫ ߞߏߞߛߌߣߍߟ (߁߉߃߈-߂߀߀߃), «ߡߌ߬ߙߌ߲߬ߘߌ ߟߊ߫ ߘߎ߰ߞߎߟߎ߲»
ߊ߲ ߕߋ߬ߟߋ ߞߐ߲߬ߛߏ «SUV» ߛߎ߯ߦߊ ߘߐ߫ ߘߏ߫. ߂߀߁߉ ߟߊ߫߸ ߊ߬ ߝߋ߰ߙߋ߬ߟߌ ߛߋ߫ ߘߊ߫ %߄߀ ߘߐ߫ ߋߙߐߔߎ߬ ߜߙߋ ߞߊ߲߬߸ ߊ߬ ߘߏ߲߬ ߦߋ߫ ߕߊ߬ߡߌ߲߬ ߠߊ߫ ߡߊߞߊ߬ߝߏ߬ ߟߊ߫ ߟߋ߬.
ߞߊ߲߬ߛߓߍߟߌ
ߞߐ߲߬ߛߏ ߦߋ߫ ߘߎ߲߬ߘߎ߬ߡߊ߬ ߡߊ߬ߘߏ߬ߣߌ߲߬ߠߌ߲߫ ߝߙߍ ߟߋ߬ ߘߌ߫ ߡߍ߲ ߦߋ߫ ߟߊߓߊ߯ߙߊ ߕߐ߭ ߓߍ߯ ߘߌ߫ ߘߎߢߊ߫ ߞߊߓߋ ߟߊ߫. ߊ߬ ߛߋߞߏߦߊ ߦߋ߫ ߡߍ߲ ߘߌ߫ ߓߘߍߞߍ߭߸ ߏ߬ ߟߋ ߦߋ߫ ߞߵߊ߬ ߕߊ߬ ߡߐ߰ ߝߌ߬ߟߊ߫ ߡߊ߬ ߞߵߊ߬ ߛߌ߰ ߟߏ߯ߟߎ ߟߊ߫߸ ߞߏ߬ߣߌ߲߬ ߊ߬ ߘߌ߫ ߛߋ߫ ߓߐ߫ ߟߊ߫ ߢߐ߲߮ ߡߊ߬ ߛߌ߰ߦߌ߬ߟߊ߬ ߞߋߟߋ߲߫ ߣߌ߫ ߞߐ߬ߣߐ߲߬ߘߐ ߕߍ߫.
ߞߐ߲߬ߛߏ ߟߊߓߊ߯ߙߊߟߌ ߘߐߛߌ߰ߣߍ߲߬ ߦߋ߫ ߓߏ߬ߙߌ߬ߝߋ߲߫ ߠߋ߬ ߘߌ߫ ߞߐ߲߬ ߣߊ߯ߣߌ߲߫ ߦߋ߫ ߡߍ߲ ߠߊ߫߸ ߥߟߴߊ߬ ߦߋ߫ ߝߘߏ߬ ߏ߬ ߡߊ߬ ߓߊߞߍ߫ ߥߟߊ߫ ߣߍ߲߯ߞߍ߫ ߞߐ߲߬ ߛߊ߬ߓߊ߫ ߥߟߊ߫ ߥߐ߯ߙߐ߫߸ ߛߎߡߊ߲ߘߐ߫ ߡߊߓߍ߲߬ߣߍ߲ ߘߐ߫ ߖߌ߰ߖߊ ߣߌ߫ ߞߊ߲ߓߋ߲ ߠߎ߬ ߘߐ߫߸ ߞߏ߬ߣߌ߲߬ ߥߊ߯ߕߌ ߘߏ߫ ߟߎ߫ ߟߊ߫ ߊ߬ ߦߋ߫ ߞߍ߫ ߟߊ߫ ߞߊ߲ߓߋ߲ߣߍ߲ (camionette) ߠߎ߬. ߔߏߔߏ ߝߣߊ߫ ߦߋ߫ ߓߏ߬ߙߌ߬ߝߋ߲ ߠߋ߬ ߘߌ߫ ߕߋ߲߬ ߝߛߊߦߌ߫߸ ߓߊ߬ߙߌ߬ ߊ߬ߟߋ߬ ߛߙߊߛߌ߰ߣߍ߲߬ ߕߍ߫ ߦߌߟߡߊ ߣߌ߲߬ ߘߐ߫.
ߝߐߓߏߟߏ߲ߟߐ߲ߘߐߦߊ
thumb|ߞߎߢߐ߬ ߟߊ߫ ߝߊߙߑߘߌߦߋ߸ ߞߐ߲߬ߛߏ߬ ߝߟߐ ߁߇߇߁ ߠߊ߫.
߁߉߀߀ ߛߘߊߟߊߟߌ
ߦߌߟߡߊ:ߞߐ߲߬ߛߏ ߦߌߟߡߊ:ߓߏ߬ߙߌ߬ߝߋ߲ ߦߌߟߡߊ:ߕߙߏ߬ߞߏ߬ߦߊ ߦߌߟߡߊ:ߞߋ߬ߥߎ߬ߣߍ߲߬ߞߋߥߎ ߦߌߟߡߊ:ߞߋ߬ߥߎ߬ߣߍ߲߬ߞߋ߬ߥߎ߬ߦߊ
ߖߊ߲߬ߞߊ߰ߣߊ߬
ߖߊ߲߬ߞߊ߰ߠߊ߫ ߦߋ߫ ߖߌ߬ߣߍ߫ ߛߏ ߘߏ߫ ߟߋ߬ ߘߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߰ߘߊ ߘߐ߫߸ ߊ߬ ߜߋ߲ߜߋ߲߫ ߞߊ߬ߙߌ߬ߝߊ߬ߡߘߎ߬ߦߊ߫ ߡߙߊ߬ߘߊ߰ߘߎ߯ߟߊ ߘߐ߫. ߊ߬ ߦߋ߫ ߛߏ߭ ߟߋ߬ ߞߊ߲߬ ߞߊ߲ߞߊ߲߫ ߣߌ߫ ߛߌ߯ߙߌ߲߫ ߕߍ ߛߌߟߊߞߎ߲ ߠߊ߫߸ ߞߎߘߍ߫ ߁߅ ߟߋ߬ ߦߴߊ߬ ߣߌ߫ ߞߊ߲ߞߊ߲߫ ߛߏߞߣߐߟߊ ߕߍ߫. ߊ߬ ߦߋ߫ ߛߏ߫ ߡߊߟߐ߲ߣߍ߲ ߠߋ߬ ߘߌ߫ ߓߊߕߍ߫ ߘߐ߬ߝߐ ߘߐ߫߸ ߞߊ߬ ߓߍ߲߬ ߊ߬ ߞߍ ߡߊ߬ ߖߡߊ߬ߣߊ ߏ߬ ߛߏ߫ ߝߟߐ ߟߎ߬ ߘߏ߫ ߘߌ߫߸ ߊ߬ ߣߴߊ߬ ߞߍ ߞߏߛߐ߲߬ ߟߏ߲ߟߊ߲߫ ߖߋߕߌ ߘߏ߫ ߘߌ߫.
ߝߐߓߏߟߏ߲ߟߐ߲ߘߐߦߊ
ߖߊ߲߬ߞߊ߰ߣߊ߫ ߕߐ߮ ߓߐߣߍ߲߫ ߦߋ߫ ߡߊ߲߬ߘߋ߲߫ ߛߌ ߘߏ߫ ߟߋ߬ ߘߐ߫ ߞߏ߫ ߖߜ߭ߊߣߊ߬߸ ߏ߬ ߡߍ߲ ߡߊߛߐ߬ߘߐ߲߬ߣߍ߲߫ ߦߋ߫ ߛߏ ߛߌ߰ߓߊ߮ ߣߊ߫ (ߓߊ߫) ߝߊ߲ߕߊ߬-ߖߊ߲߬ߞߊߣߊ߬ ߝߍ߬.ߞߊ߬ߕߎ߲߰ ߊ߬ ߣߴߊ߬ ߣߊ߫ ߟߋ߬ ߥߟߌ߬ ߘߊ߫ ߞߐߘߐ߲ ߝߍ߬ ߞߙߊ߬ߕߊ߫ ߓߊ߲ߓߊߙߊ߲߫ ߡߊ߲ߛߟߊ ߞߊ߬ ߡߊ߲߬ߘߋ߲߫ ߥߙߏ߬ߘߎ߮-ߕߟߋ߬ߓߋ ߡߊߜߍ߲߫߸ ߊ߬ ߘߐ߯ߡߛߏ߫ ߛߊ߬ ߘߊ߫ ߛߌߟߊ ߟߊ߫߸ ߊ߬ ߣߴߊ߬ ߣߊ߫ ߟߋ߬ ߘߏ߲߬ ߘߊ߫ ߊ߬ ߞߊ߬ ߛߏ ߕߐ߯ߟߴߏ߬ ߟߊ߫ ߏ߬ ߟߋ ߘߐ߫ ߞߊ߬ ߓߍ߲߬ ߒ߬ ߓߋ߲ߓߊ ߟߎ߬ ߟߊ߫ ߡߏߦߌߓߊ߯ ߓߏߧߊ ߡߊ߬.
ߞߊ߬ߥߎ ߥߟߊ߫ ߞߊ߬ߓߊ ߟߎ߬
ߡߏߙߌߞߍ ߏ߬ ߟߋ ߣߊ߬ ߘߊ߫ ߞߊ߬ ߓߊ߲߬ߓߊ ߏ߬ ߟߎ߬ ߕߌߙߌ߲߫߸ ߞߵߊ߬ߟߎ߫ ߟߵߊ߬ߟߎ߫ ߡߊߕߊ߯ ߟߊ߫ ߛߏ ߟߊ߫ ߔߋߎ߫. ߞߙߊ߬ߡߐ߰ ߡߏ߬ߙߌ߬ߓߌߣߍ߫ (ߜ߭ߊ߰ߜ߭ߎ߫) ߢߊߓߐ߫ ߘߊ߫ ߖߊ߲߬ߞߊ߰ߣߊ߫ ߛߌ߰ߦߙߐ ߝߍ߬ ߞߏߛߓߍ߫߸ ߤߊ߲߯ ߞߊ߬ ߣߊ߬ ߛߌ߰ߦߌߟߊ ߢߌߣߌ߲߫ ߕߙߋߥߟߋ ߟߎ߬ ߟߊ߫߸ ߏ߬ ߟߎ߫ ߝߣߊ߫ ߡߊ߫ ߞߢߊ߬ ߛߌ߰ ߦߙߐ ߘߌ߫ ߟߊ߫ ߘߋ߬߸ ߞߏ߫ ߞߏ߬ߣߌ߲߬ ߛߊߟߌ߫ ߕߍ߫ ߞߍ߫ ߟߴߊ߬ߟߋ߬ ߟߊ߫ ߛߏ ߞߣߐ߫. ߏ߬ ߟߋ ߞߍ߫ ߘߊ߫ ߡߏ߬ߙߌ߬ߓߌߣߍ߫ ߞߣߐ߬ߘߐ߬ߝߟߌ߬ߞߏ ߞߐߘߊ߲ ߘߏ߫ ߘߌ߫߸ ߞߊ߬ߕߎ߲߰ ߊߟߊ߫ ߕߐ߮ ߡߍ߲ ߞߍߣߍ߲߫ ߦߋ߫ ߞߊ߬ ߓߊ߲߬ߓߊ ߟߎ߬ ߕߌߙߌ߲߫߸ ߞߴߏ߬ ߞߊߣߊ߬ ߓߊ߬ߕߏ߬.
ߒ߬ߓߊ߬ ߡߏ߬ߙߌ߬ߓߌߣߍ߫ ߏ߬ ߟߋ ߓߐ߲ߛߐ߲ ߠߎ߬ ߖߍ߲ߛߍ߲ߣߍ߲߫ ߦߋ߫ ߛߏ߫ ߛߓߊ߬ ߟߊ߫߸ ߕߌ߰ߓߙߌ߫ (ߕߜ߭ߌ߬ߓߙߌ߫)߸ ߊߡߊ߯ߣߊ߫ ߞߎ߬ߡߊ߰ߣߊ߫߸ ߊ߬ ߣߌ߫ ߖߊ߲߬ߞߊ߰ߣߊ߫. ߞߣߐ߬ߘߐ߬ߝߟߌ ߡߍ߲ ߝߣߊ߫ ߦߴߊ߬ߟߎ߫ ߛߌ߫ ߞߏ ߘߐ߫߸ ߏ߬ ߟߋ ߦߋ߫ ߣߌ߲߬ ߘߌ߫:
ߕߙߊߥߟߋ ߟߎ߬ ߞߍ߬ߟߍ
ߡߏ߬ߙߌ߬ߓߌߣߍ߫ ߕߏ߫ ߘߴߏ߬ ߟߋ ߞߣߐ߬ߘߐ߬ߝߟߌ ߔߍ߬ߘߍ߲ߞߍ߲߬ߛߍ߲ ߘߐ߫߸ ߕߙߍ߫߸ ߞߊ߬ߞߙߐ ߟߎ߬ ߝߣߊ߫ ߛߌ߬ߟߡߊ߬ߟߊ߬ߡߊ ߣߊ߬ ߘߊ߫. ߏ߬ ߟߎ߬ ߝߣߊ߫ ߞߊ߬ ߛߌ߰ߦߌ߬ߟߊ߬ ߢߌߣߌ߲ ߞߍ߫ ߕߙߊߥߟߋ ߟߎ߬ ߟߊ߫߸ ߊ߬ߟߎ߫ ߞߊ߬ ߛߌ߰ߦߌߟߊ ߘߴߏ߬ ߟߎ߫ ߝߣߊ߫ ߡߊ߬, ߞߏ߬ߣߌ߲߬ ߞߵߊ߬ߟߋ߬ ߛߙߊߕߌ߫ ߞߋߟߋ߲ (ߛߊߟߌ߫ ߓߊߟߌߦߊ) ߟߴߏ߬ ߟߎ߫ ߝߣߊ߫ ߢߍ߫.
ߝߘߋ߫ ߊ߲ߛߎߡߣߊߖߊ߲ ߡߍ߲ ߣߊ߬ ߘߊ߫ (ߥߟߊ߫ ߡߍ߲ ߕߘߍ߬ ߦߴߊ߬ߟߎ߫ ߘߐ߫ ߞߎ߲߭ ߘߌ߫)߸ ߏ߬ ߞߊ߬ ߕߙߊߥߟߋ ߟߎ߬ ߘߌ߬ߢߍ߬ߟߊ߬ߢߌߣߌ߲߫ ߛߊߟߌ߫ ߞߴߏ߬ ߘߐ߫ ߞߊ߬ ߞߢߊ߬ ߕߍ߲ߕߍߘߍ߲߫߹ ߞߏ߫ ߝߋߎ߫ ߞߏ߫ ߛߊߟߌ߫ ߕߍ߫ ߞߍ߫ ߟߴߊ߬ߟߎ߫ ߓߘߊ ߦߋ߲߬. ߝߘߋ߫ ߊ߲ߛߎߡߣߊߖߊ߲ ߞߵߊ߬ ߦߌ߬ߘߊ߬ ߞߏ߫ ߒ߬ߓߊ߬ ߒߠߋ ߞߏ߬ߣߌ߲ ߘߌ߫ ߒ ߛߊߟߌ߫߸ ߒ ߘߌ߫ ߥߊ߬ߙߊ߲߬ߘߌ ߝߣߊ߫ ߞߍ߫ (ߓߊߏ߬ ߏ߬ ߕߘߍ߬ ߦߋ߫ ߡߐ߰ ߟߋ߬ ߘߌ߫߸ ߡߍ߲ ߡߊ߫ ߛߌߟߊ߲߫ ߞߏ߫ ߛߌ߫ ߢߴߊ߬ ߟߊ߫ ߢߣߊߡߦߊ ߘߐ߫).
ߝߘߋ߫ ߊ߲ߛߎߡߣߊߖߊ߲ ߘߏ߲߬ ߘߊ߫ ߛߊߟߌ߫ ߕߏ߲ ߏ߬ ߟߋ ߘߐ߫߸ ߡߊ߬ߙߋ߲߫ ߞߵߊ߬ ߞߴߏ߬ ߞߊ߲߬ ߞߟߍ߬ ߞߊ߲ ߡߊ߬߸ ߏ߬ ߞߵߊ߬ ߟߊ߫ ߝߊ߲߭ ߓߏ߰ߛߴߊ߬ ߟߊ߭ ߘߐ߫ ߞߵߊ߬ ߕߍ߰ ߓߎ߲ߘߊ߲߫߸ ߞߵߊ߬ ߡߊߘߐ߲߫, ߞߵߏ߬ ߟߊߓߊ߲߫ ߛߊ߬ߦߊ ߡߊ߬. ߓߊߘߍ ߓߊ߲ߣߍ߲߸ ߡߊ߬ߙߋ߲߫ ߘߋ߲ ߣߴߊ߬ ߡߊ߬ߡߊ߬ߙߋ߲ ߠߎ߬ ߥߟߌ߬ ߘߊ߫ ߦߋ߲߬ ߞߊ߬ ߦߟߍ߬ ߓߊ߫ ߛߊ߲ߘߐ߫.
ߝߘߋ߫ ߊ߲ߛߎߡߣߊߖߊ߲ ߝߣߊ߫ ߞߊ߬ ߛߏ ߓߐ߫ ߓߊ߫ ߞߊ߲ ߠߊ߫߸ ߞߵߊ߬ ߟߊߦߌ߬ߙߌ߲߬ߘߌ߫ ߊ߬ ߛߌ߰ߝߏ߲ ߣߌ߲߬ ߛߐ߫߸ ߞߵߊ߬ ߕߐ߮ ߝߣߊ߫ ߦߟߍ߬ߡߊ߲߫ ߞߵߊ߬ ߕߐ߯ߟߴߊ߬ ߣߊ߫ ߟߊ߫ ߞߏ߫ ߝߊ߲ߕߊ߬-ߖߊ߲߬ߞߊߣߊ߬.
ߓߊߕߍ߫ ߥߟߊ߫ ߞߊ߬ߓߊ ߟߎ߬ ߖߋ߬ߕߌ߰ߦߊ
ߞߊ߬ߓߊ ߟߎ߬ ߥߟߌ߬ ߘߊ߫ ߞߓߊ߬ߟߊ߬ߓߊ߫ ߟߋ߬ ߛߊ߫߸ ߞߊ߬ ߖߍ߲ߛߍ߲߫ ߓߊߕߍ߫ ߟߊ߫ ߕߊ߲߬: ߓߊߕߍ߫ ߣߝߊ߬ߖߌ߫߸ ߓߊ߲ߞߊߟߊ߲߫߸ ߛߎߡߊ߲ߞߏ߬ߦߌ߬߸ ߞߊ߬ߙߌ߬ߝߊ߬ߡߘߎ߬ߦߊ߫߸ ߞߊ߲ߞߊ߲߫߸ ߡߊ߬ߘߌ߬ߣߊ߫ (ߞߊ߲ߞߊ߲߫-ߡߊ߬ߘߌ߬ߣߊ߫)߸ ߊ߬ ߣߌ߫ ߊ߬ߟߌ߬ߦߊ߬ߡߎ߬ߣߎ߲߬ ߞߊ߲ߣߙߊߟߊ߫, ߕߊߛߟߌ߬ߡߊ߲߬ ߦߋ߫ ߞߓߊ߬ ߛߏ ߟߋ߬ ߘߌ߫ ߛߊ߫߸ ߞߏ߬ߣߵߊ߬ߟߎ ߕߍ߫ ߞߊ߬ߓߊ߫ ߡߎ߬ߙߡߊ߬ߣߌ߲߫ ߓߐ߲ߛߐ߲ ߝߋ߲ ߘߌ߫: ߊ߬ ߞߘߐ߬ߞߍ߫ ߖߌ߬ߓߙߌ߬ߟߊ߫ ߓߐ߲ߛߐ߲ ߠߋ߬ ߦߴߏ߬ ߟߎ߫ ߘߌ߫߸ ߖߊ߲߬ߞߊ߰ߣߊ߫ ߡߴߊ߬ߟߎ ߟߊߖߌ߬ߦߊ߬.
ߙߎߘߐߟߝ ߘߌߋߖ߭ߍߟ
ߙߎߘߐߟߝ ߘߌߋߖ߭ߍߟ (ߊ߬ ߕߐ߯ ߓߘߍ ߦߋ߫ ߙߎߘߐߟߝ ߞߙߋߕߌߦߍ߲ ߛ߭ߊߙߑߟߌ߫ ߘߌߋߖ߭ߍߟ ߟߋ߬ ߘߌ߫߸ ߊߟߏߡߊ߲ ߘߐ߫: ߙߎߘߐߟߝ ߞߑߙߌߛߑߕߌߦߊ߲ ߞߊߙߟ) ߕߘߍ߬ ߦߋ߫ ߊߟߏߡߊ߲ߘߎ߯ ߞߋ߬ߥߎ߬ߣߍ߲߬ߞߋߥߎ ߟߋ߬ ߘߌ߫߸ ߡߍ߲ ߡߏߦߌ߫ ߘߊ߫ ߔߊ߬ߙߌ߬ ߁߈߅߈ ߕߙߊߓߊ ߁߈ ߡߊ߬߸ ߊ߬ ߣߌ߫ ߞߊ߬ ߕߎߣߎ߲߫ ߕߎߟߊߝߌ߲ ߂߉ ߣߴߊ߬ ߃߀ ߛߎ ߘߐ߫ ߁߉߁߃ ߟߊ߫ ߞߐߘߎ߮ ߞߐ߰ߖߌ ߕߍ߰ ߕߐ߬ߟߴߊ߬ ߓߟߏ߫.
ߙߎߘߐߟߝ ߘߌߋߖ߭ߍߟ ߟߋ߬ ߦߋ߫ ߞߣߐߘߐ߫ ߖߋߣߌ߲ߕߊ ߣߌߘߐ ߜߙߋߡߊ߬ߕߍ߰ߟߊ ߘߌ߫ ߡߍ߲ ߕߐ߯ߟߊ߫ ߣߴߊ߬ ߛߌ ߟߊ߫ ߞߏ߫ ߘߋߛߍߟߌ߸ ߡߍ߲ ߛߌ߲ߘߌߣߍ߲߫ ߦߋ߫ ߝߍߘߍ߲ߝߋ߲߫ ߕߟߎ ߖߋ߬ߣߌ߲߬ ߞߊ߲ߡߊ߬߸ ߒ߬ߞߊ߬ ߜ߭ߊߛߌߥߊߟߌ ߕߍ߫ ߘߋ߬. ߘߌߋߖ߭ߍߟ ߞߵߊ߬ ߟߊ߫ ߣߌߘߐ ߕߐ߯ߟߊ߫ ߟߋ߬ ߞߏ߫ «ߕߟߎ߫ ߖߋߣߌ߲߫ ߣߌߘߐ».
ߙߎߘߐߟߝ ߘߌߋߖ߭ߍߟ ߕߘߍ߬ ߦߋ߫ ߣߌߘߐ߫ ߥߎߦߋ߲ߡߦߊߟߊ (thermicien) ߞߋ߬ߥߎ߬ߣߍ߲߬ߞߋ߬ߥߎ߫ ߓߟߋߓߟߋ ߘߏ߫ ߟߋ߬ ߘߌ߫߸ ߞߎ߬ߛߊ߲߬ߧߊ ߟߐ߲ߠߌ߲ ߕߘߍ߬ ߦߴߊ߬ ߟߊ߫߸ ߞߊ߲ߟߐ߲ߘߐߦߟߊ ߣߌ߫ ߘߍ߬ߘߐ߬ߞߏ ߟߎ߬ ߦߟߌߦߟߊ. ߞߎ߲߭ ߛߊ߬ߓߊ߫ ߟߋ߬ ߞߍ߫ ߘߊ߫ ߘߌߋߖ߭ߍߟ ߛߌ߲ߘߟߌ ߟߴߊ߬ ߓߟߏ߫: ߊ߬ ߞߊ߬
ߙߎߘߐߟߝ ߘߌߋߖ߭ߍߟ ߕߎߣߎ߲߫ ߘߊ߫ ߘߟߊ߬ߖߊ߬ߓߟߏߡߊ߬ ߞߐ߰ߖߌ ߞߊ߲߬ ߞߵߊ߬ ߕߏ߫ ߞߐ߬ߘߎ߮ ߞߐ߰ߖߌ ߘߐߛߊ߲߭ ߞߊ߲߬ ߞߎߟߎ߲ߛߏ߭ (paquebot) ߞߣߐ߫ ߘߙߍߛߑߘߍ߲߫ ߘߊ߫ ߟߊ߫߸ ߊ߲ߝ߭ߍߙ ߣߌ߫ ߤߊߙߑߥߌߗ ߟߎ߫ ߕߍ߫߸ ߞߊߙߏ߫ ߘߡߊߘߡߊ߫ ߟߊ߫ ߖߊ߯ߓߊ߫ ߞߟߍ ߝߟߐߡߊ ߘߊߡߌߣߊ ߢߍ߫.
ߘߋߣߍ߲ߦߊ ߣߌ߫ ߞߊ߬ߙߊ߲
ߙߎߘߐߟߝ ߘߌߋߖ߭ߍߟ (ߙߏߘߐߟߝ ߞߙߌߛߑߕߌߦߍ߲ ߛ߭ߊߙߟ ߘߋߣߍ߲߫ ߕߐ߮ ߝߊ߬ߙߊ߲߬ߛߌ߫)߸ ߡߏߦߌ߫ ߘߊ߫ ߔߊ߬ߙߌ߫ ߟߋ߬ ߝߊ߬ߙߊ߲߬ߛߌ߫߸ ߛߌߟߊ߫ ߃߈߲ ߣߐߕߙߌ-ߘߊߡ-ߘߋ߬-ߣߖ߭ߊߙߍߕ߸ ߁߈߅߈ ߠߊ߫߸ ߊ߬ߟߋ ߟߋ߬ ߦߋ߫ ߘߋ߲߫ ߝߌߟߊߣߊ߲ ߘߌ߫ ߞߣߐߢߊ߫ ߛߊ߬ߓߊ ߟߎ߬ ߘߐ߫: ߘߋ߲ߞߍ߫ ߝߟߐ ߟߎ߬ߥߌߛ߸ ߊ߬ ߣߌ߫ ߙߎߘߐߟߝ ߣߌ߫ ߋߡߊ߫ ߟߎ߫. ߊ߬ ߡߏߦߌߓߊ߮ ߟߎ߬ ߕߘߍ߬ ߦߋ߫ ߊߟߏߡߊ߲ߘߎ߯ ߕߎ߲ߞߊߙߊ߲ߞߋ ߟߋ߬ ߘߌ߫ ߛߌ߱ ߛߐ߫ ߝߊ߬ߙߊ߲߬ߛߌ߫. ߕߋߏߘߐߙ ߘߌߋߖ߭ߍߟ߸ ߗߋߘߊ ߜߋ߲߬ߞߘߎ߬ߓߊ߮ (relier de métier) ߡߍ߲ ߓߐ߫ ߘߴߊ߬ ߛߐ߬ߘߐ߲߬ ߛߏ ߏߜ߭ߛߑߓߎߙߜ߭߸ ߁߈߄߉ ߟߊ߫.
ߝߏߣߌ߲ߞߋ߫ ߙߎߘߐߟߝ ߞߵߊ߬ ߟߊ߫ ߛߊ߲߬ ߝߟߐ ߞߍ߫ ߝߊ߬ߙߊ߲߬ߛߌ߫ ߟߋ߬߸ ߞߏ߬ߣߌ߲߬ ߝߊ߬ߙߊ߲߬ߛߌ߫ ߟߊ߫ ߞߟߍ߬ ߟߊ߬ߥߊ߲ߞߊ ߞߐ ߘߐ߫߸ ߡߍ߲ ߞߊ߬ ߝߊ߬ߙߊ߲߬ߛߌ߫ ߣߌ߫ ߔߙߎߛߌ߫ ߞߟߍ ߟߊߥߌ߬ߟߌ߫ ߁߈߇߀ ߟߊ߫߸ ߊ߬ ߟߊ߫ ߞߐߙߍ ߟߎ߬ ߝߎ߲ߘߌ߫ ߘߊ߫ ߞߊ߬ ߥߊ߫ ߟߐ߲ߛߐ߲߬. ߞߵߊ߬ ߛߊ߲߬ ߁߂ ߕߏ߫߸ ߙߎߘߐߟߝ ߥߊ߫ ߘߵߊ߬ ߓߊ߫ ߝߍ߬ ߏߜ߭ߛߑߓߎߙߜ߭߸ ߊ߬ ߟߊ߫ ߞߐߙߍ ߟߎ߬ ߘߐ߫ ߊ߬ ߓߏߙߌ߲ ߣߴߊ߬ ߕߍߣߍ߲ ߠߎ߬ ߓߘߊ߸ ߓߊߙߌߓߙߊ߫ ߣߌ߫ ߞߙߌߛߑߕߐߝ ߓߊߙߑߣߌߞߍߟ ߟߎ߫߸ ߛߴߊ߬ ߘߴߊߟߏߡߊ߲߫ ߞߊ߲ ߞߊ߬ߙߊ߲߬ ߞߏߣߜ߭ߌߟߌߛ߭ ߞߙߌߛ-ߜ߭ߋߥߍߙߓߑߛ߭ߎߟ߸ ߊ߬ ߓߊߙߌ߲߫ ߕߘߍ߬ ߦߋ߫ ߘߡߊ߬ߟߐ߲ ߥߟߊ߬ߘߊ ߘߌ߫ ߟߊ߫ ߦߋ߲߬ ߡߍ߲ ߘߐ߫.
ߊ߬ ߛߊ߲߬ ߕߊߣߌ߲߬ߣߊ߯ߣߌ߲ ߕߏ߫ ߘߊ߫߸ ߙߎߘߐߟߝ ߞߊ߬ ߛߓߍߟߌ ߞߴߊ߬ ߡߏߦߌߓߊ߮ ߟߎ߬ ߡߊ߬ ߞߴߊ߬ ߦߴߊ߬ ߝߍ߬ ߞߊ߬ ߞߍ߫ ߞߋ߬ߥߎ߬ߣߍ߲߬ߞߋߥߎ ߘߌ߫. ߊ߬ ߓߊ߲ ߞߐ ߘߐ߫ ߊ߬ ߟߊ߫ ߞߊ߬ߙߊ߲ ߛߊ߯ߘߊ߫ ߝߟߐ ߟߊ߫ ߞߎ߲߬ߦߊ ߟߊ߫ ߁߈߇߃ ߟߊ߫߸ ߊ߬ ߞߵߊ߬ ߕߐ߮ ߛߓߍ߫ ߞߐ߯ߟߊ߫ ߝߊ߲ߓߏ߲߫ ߞߊߙߊ߲ߕߊ ߟߊ߫ ߏߜ߭ߛߑߓߎߙߜ߭. ߏ߬ ߞߐ ߘߐ߫ ߁߉߇߅ ߟߊ߫߸ ߊ߬ ߞߊ߬ ߖߊ߯ߙߋߦߊ ߓߊ߲߬ߘߊ߬ߡߌߘߊ ߘߏ߫ ߛߐ߬ߘߐ߲߬ ߞߐߣߌߜ߭ߑߟߌߛ߭ ߔߏ߬ߟߌߕߍ߬ߞߣߌߞ ߟߊ߫ ߡߎߣߌߗ߸ ߊ߬ ߞߵߏ߬ ߟߊߡߌ߬ߣߊ߬ ߊ߬ ߡߏߦߌߓߊ߮ ߟߎ߬ ߛߐ߲߬ߓߊߟߌߦߊ ߞߊ߲߬߸ ߓߊ ߏ߬ ߟߎ߫ ߕߘߍ߬ ߦߴߊ߬ ߝߍ߬ ߟߋ߬ ߊ߬ ߦߋ߫ ߓߐ߫ ߡߎ߬ߕߎ߲߫ ߞߵߊ߬ ߟߊ߫ ߢߣߊߡߦߊ ߘߊߡߌ߬ߣߊ߫. ߊ߬ ߟߐ߯ ߕߎ߲߬ ߕߍ߫ ߘߌߋߖ߭ߍߟ ߟߊ߫ ߞߵߊ߬ ߟߊ߫ ߖߐ߲ߓߐ߲ ߢߊߛߐ߬ߘߐ߲߬ ߁߈߇߉ ߞߊ߬ߙߌ߬ߝߐ ߟߊ߫ ߞߵߊ߬ ߛߊߓߎ ߞߍ߫ ߣߏ߰ߓߊ߬ߘߌ߬ߡߌ߲߬ (typhoïde) ߖߊ߲ߞߊߙߏ ߞߏߖߊ ߘߌ߫. ߣߴߊ߬ ߞߊ߬ ߏ߬ ߛߊ߲߬ߠߊ߬ߞߊ ߥߟߊ߬ߟߊ߬ߓߐ ߡߊߟߐ߬ߛߐ߲߬߸ ߊ߬ ߕߘߍ߬ ߘߌ߫ ߓߟߏߦߊߟߌ ߝߊ߰ߡߎ߲߬ߠߌ߲߫ ߛߌߦߊߡߊ߲߫ ߠߎ߫ ߛߐ߬ߘߐ߲߫ ߕߙߏ߬ߞߏ߬ߦߊ (génie mécanique) ߘߐ߫ ߡߊ߬ߛ߭ߣߌߝߊ߰ߓߙߌߞ ߜ߭ߋߓߙߎߘߍߙ ߛߎߟߑߖ߭ߊ߬ ߟߊ߫߸ ߥߌ߲ߕߊߕߎߐߙ߸ ߛߎߌߛߌߟߊ߫. ߘߌߋߖ߭ߍߟ ߞߊ߬ ߖߐ߲ߓߐ߲߫ ߛߊ߲ߘߐߕߊ߫ ߞߙߍߞߙߍߣߍ߲ ߛߐ߬ߘߐ߲߬ ߊ߬ ߞߙߊ߬ߡߐ߰ ߟߊ߫ ߡߎߣߌߗ.
ߕߌߙߌ߲ߠߌ߲ ߞߎ߲߬ߕߊ߮
߁߈߈߃ ߟߊ߫߸ ߘߌߋߖ߭ߍߟ ߞߊ߬ ߡߊߙߑߕߊ ߝߑߟߊߛ߭ߌ߫ ߝߘߎ߫߸ ߊ߬ ߞߵߊ߬ ߟߊ߫ ߓߊ߯ߙߊ ߘߊߓߊ߲߫ ߝ߭ߐ߲ ߟߍ߲ߘߌ߫ ߘߍ߬ߡߍ߲ ߘߊߞߘߐ߫߸ ߊ߬ ߞߊ߬ ߖߍ߬ߝߙߍ߬ ߛߘߍߡߊ߲߫ ߛߐ߬ߘߐ߲߬ ߊߟߏߡߊ߲ߘߎ߯ ߣߌ߫ ߛߎߌߛߌߟߊ߫.
߁߈߉߀ ߘߊߡߌߣߊ ߟߊ߫߸ ߘߌߋߖ߭ߍߟ ߣߴߊ߬ ߝߘߎߡߊ ߣߴߊ߬ߟߎ߫ ߘߋ߲߫ ߛߊ߬ߓߊ ߟߎ߬ ߦߟߍ߬ߡߊ߲߬ ߘߊ߫ ߓߍߙߑߟߍ߲߫߸ ߙߎߘߐߟߝ ߘߐ߰ߡߊ߲߸ ߤߋߘߌ߫ ߊ߬ ߣߌ߫ ߋߌߜ߭ߍ߲߫߸ ߒ߬ߓߊ߬ ߓߍߙߑߟߍ߲߫ ߦߋ߲߬ ߠߋ߬ ߛߊ߫߸ ߊ߬ ߞߵߊ߬ ߞߎ߲߭ߛߌ߰ ߞߊߙߟ ߝ߭ߐ߲߫ ߟߍ߲ߘ ߟߊ߫ ߞߏߟߊߘߍ ߡߙߊ߬ߟߌ ߞߘߐ߫߸ ߊ߬ ߣߴߊ߬ ߟߊߘߏ߲߬ ߘߊ߫ ߞߎ߲߬ߠߊ߬ߛߌ߰ߟߌ ߟߊ߬ߟߌ߰ߟߌ߫ ߥߙߍߓߊߓߊ ߟߎ߬ ߝߣߊ߫ ߘߐ߫. ߊ߬ ߘߌ߬ߢߍ߬ ߡߊ߫ ߞߴߊ߬ ߡߊ߬ ߟߊ߬ߥߙߎ߬ߞߌ߬ߟߌ ߖߍ߬ߝߙߍ ߟߊߓߊ߯ߙߊ߫ ߞߏ ߘߐ߫ ߞߊߙߟ ߝ߭ߐ߲߫ ߟߍ߲ߘ ߝߍ߬߸ ߙߎߘߐߟߝ ߘߌߋߖ߭ߍߟ ߞߊ߬ ߝߙߍ߬ ߢߌߣߌ߲߫ ߡߙߌߘߐ߫ ߜߘߍ߫ ߟߊߛߓߊ߬ߕߌ߫ ߞߏ ߡߊ߬ ߣߍߣߍߘߊ߯ߦߊߟߌ (Réfrigération) ߘߊߞߎ߲ ߞߐߞߊ߲ߠߊ ߘߐ߫. ߊ߬ ߦߟߍ߬ߡߊ߲߬ ߘߊ߫ ߏ߬ ߟߋ ߘߐ߫ ߞߊ߬ ߥߊ߫ ߥߎߦߋ߲ߦߊߟߊ߲ ߞߊ߲߫: ߊ߬ ߟߊ߫ ߕߌߙߌ߲ߠߌ߲ ߜߟߐߡߌ߲ߠߞߊ ߟߎ߫ ߟߊ߫ ߝߢߊߝߢߊߦߊ ߞߊ߲߬߸ ߏ߬ ߟߋ ߞߵߊ߬ ߟߊߛߋ߫ ߞߊ߬ ߕߙߏ߬ߞߏ߬ ߥߎߦߋ߲ߦߟߊ (machine à vapeur) ߟߊߘߊ߲ ߘߐ߫ ߡߍ߲ ߦߋ߫ ߥߎߦߋ߲ߦߊ߫ ߟߊ߫ ߛߍ߯ߥߊߦߌ߲ (Ammoniaque) ߟߊ߫. ߞߏ߬ߣߌ߲߬ ߕߙߏ߬ߞߏ ߏ߬ ߝߏߘߏ߲߫ ߘߊ߫ ߟߴߊ߬ ߡߊߝߍߣߍ߲߫ ߕߎߡߊ ߟߊ߫ ߞߵߊ߬ ߖߐߞߌ߫߸ ߊ߬ ߣߌ߫ ߞߵߊ߬ ߟߊߟߊ߫ ߘߊ߲ߘߊߛߏ ߟߊ߫ ߞߊߙߏ߫ ߦߙߌߞߊ ߞߘߐ߫߸ ߞߍ߲ߘߍߦߊ߫ ߡߊ߬ߘߎ߮ ߣߌ߫ ߦߋߟߌ ߡߊ߬ߘߎ߮ ߟߎ߬ ߘߐ߫.
ߊ߬ ߞߊ߬ ߣߌߘߐ߫ ߜߘߍ߫ ߞߣߐߞߍ ߘߊߡߌ߬ߣߊ߫ ߘߴߊ߬ ߓߟߏ߫ ߡߍ߲ ߓߌ߲ߓߌ߲ߣߍ߲߫ ߦߋ߫ (cycle de Carnot) ߡߊ߬ ߥߟߊ߫ ߞߊ߬ ߢߊ߫ ߢߌߣߌ߲߫ ߣߌߘߐ ߘߏ߫ ߟߊߘߊ߲߫ ߞߏ ߡߊ߬ ߡߍ߲ ߖߋ߬ߣߌ߲߬ߕߊ ߦߋ߫ ߞߍ߫ ߟߴߊ߬ ߞߣߐ߫ ߡߍ߲ ߟߐ߬ߣߍ߲߫ ߦߴߊ߬ ߞߍߟߌ ߡߊ߬ ߜߎߟߎ߲ߞߎ (cylindre) ߘߏ߫ ߞߣߐ߫߸ ߡߍ߲ ߘߐ߫ ߣߌ߫ ߛߏߙߏ߲ߞߏߟߊ߲ «ߛߌߟߍ߲ߘߙߌ» (piston) ߘߏ߫ ߦߋ߫ ߝߢߐ ߥߟߊ߫ ߥߊߦߌ߲ ߘߏ߫ ߜߍ߬ߙߍ߲߬ߘߍ߬ ߟߊ߫ ߥߎߦߋ߲ߦߊߟߌ (vapeur) ߘߐ߫ ߝߢߐ ߘߏ߫ ߘߌ߫ ߦߙߐ ߘߏ߫ ߘߐ߫ ߡߍ߲ ߞߐߝߟߌ ߥߎߦߋ߲ ߦߋ߫ ߖߋ߬ߣߌ߲߬ߕߊ ߟߊߡߍߣߍ߲߫ ߕߎߡߊ ߥߎߦߋ߲ ߛߊ߲ߘߐ߫߸ ߊ߬ ߟߊߡߍߣߍ߲ ߞߐ ߘߐ߫ ߖߋ߬ߣߌ߲߬ߕߊ ߟߊ߫ ߔߡߐߙߌ ߡߊ߬ ߊ߬ ߘߌ߫ ߕߊ߬ߡߌ߲߬ ߘߐ߲߰ߘߐ߰ߣߍ߲߬ ߡߊߦߟߍ߫ ߟߊ߫ ߔߛߌ߬ߕߐ߲ ߕߎ߲߬ߕߎ߲߬ߠߌ߲ ߠߊ߫ ߊ߬ ߣߌ߫ ߏ߬ ߟߎ߫ ߘߓߐߟߌ (ߖߏ߯ߙߏߟߌ) ߟߊ߫.
ߘߍ߲߰ߦߊ߬ߟߌ ߞߎ߲߬ߓߐ ߡߍ߲ ߞߍ߫ ߘߊ߫ ߝߊ߯ߘߐߞߍ߫ ߁߉߲ ߠߊ߫ ߕߙߏ߬ߞߏ߬ ߥߎߦߋ߲ߦߟߊ߫ ߛߊߜߍߟߍ߲ ߠߎ߬ ߡߊ߬߸ ߒ߬ߓߊ߬ ߊߟߏߡߊ߲ߘߎ߯ ߞߋ߬ߥߎ߬ߣߍ߲߬ߞߋߥߎ߫ ߙߎߘߐߟߝ ߘߌߋߖ߭ߍߟ ߕߘߍ߬ ߦߴߊ߬ ߝߍ߬ ߟߵߏ߬ ߘߐ߫ ߞߊ߬ ߘߍ߲ߖߘߍߟߊ߫ ߘߋߣߍ߲ ߘߏ߫ ߡߊߞߍ߲߰ ߕߙߏ߬ߞߏ߬ ߝߢߊߝߢߊ߫ ߓߊ߲ߓߊ߲ߣߍ߲ ߘߌ߫ ߡߍ߲ ߦߋ߫ ߓߊ߯ߙߊ߫ ߟߊ߫ ߝߍߘߍ߲ߝߋ߲߫ ߕߟߎ ߟߊ߫. ߞߋ߬ߥߎ߬ߣߍ߲߬ߞߋߥߎ ߞߵߊ߬ ߟߊߘߏ߲߬ ߊ߬ ߞߎ߲߭ ߘߐ߫ ߟߵߏ߬ ߘߐ߫ ߞߵߊ߬ ߞߍߕߐ߫ ߦߋ߫ ߣߌߘߐ ߘߏ߫ ߟߊߓߊ߯ߙߊ߫ ߟߊ߫ ߡߍ߲ ߕߍ߫ ߕߊߖߌ ߖߋ߬ߣߌ߲߬ ߠߊ߫߸ ߞߋ߬ߡߎ߲ ߥߟߊ߫ ߜߎ߬ߕߐߙߐ߲ ߠߎ߬ ߟߊ߫߸ ߒ߬ߞߊ߬ ߞߵߊ߬ ߞߍ߫ ߓߐ߬ߓߐ߬ ߟߊ߫ ߡߍ߲ ߛߐ߫ߘߐ߲߬ ߘߌߡߊ߲߫.
ߣߌߘߐ ߛߎ߯ߦߊ ߏ߬ ߡߍ߲ ߖߍ߬ߝߙߍ߬ߦߊ߬ ߘߊ߫ ߁߈߉߂ ߟߊ߫߸ ߏ߬ ߟߋ ߟߊߛߓߊ߬ߕߌ߫ ߘߊ߫ ߞߵߊ߬ ߟߐ߬ ߞߋ߬ߡߎ (ߝߌ߲߬ߝߌ߲) ߣߌ߫ ߕߊߖߌ (ߛߊ߲ߛߋ) ߖߋ߬ߣߌ߲߬ ߠߊ߫. ߒ߬ߓߊ߬ ߣߌߘߐ߫ ߛߎ߮ ߡߍ߲ ߦߋ߫ ߟߊߡߍߣߍ߲߫ ߠߊ߫ ߜߍ߬ߙߍ߲߬ߘߍ߬ߟߌ ߘߐ߫ ߣߴߊ߬ ߦߋ߫ ߕߙߎߕߙߎ߫ ߟߊ߫ ߦߏ߫ ߕߎ߬ߡߊ߬ߟߊ߲߫߸ ߏ߬ ߟߋ ߞߊ߬
ߞߐ߲߬ߛߏ ߟߊߘߊ߲ ߞߐ ߘߐ߫ ߁߈߈߇ ߟߊ߫ ߜ߭ߏߕߑߟߍߕ ߘߊߌߡߑߟߍߙ ߓߟߏ߫߸ ߙߐߟߝ ߘߌߋߖ߭ߍߟ ߞߊ߬ ߓߍ߲߬ߘߐ ߘߏ߫ ߟߊߥߊ߲߬ߞߊ߫ ߁߈߉߃ ߟߊ߫ ߞߏ߫: ߣߌߘߐ߫ ߥߎߦߋ߲ߡߊ ߦߟߌߦߊߟߌ ߣߴߊ߬ ߟߊߘߊ߲ߠߌ߲ ߞߊ߬ ߣߌߘߐ߫ ߥߙߌ߬ߟߊ ߣߐ߬ߘߐߓߌ߬ߟߊ߬ Theorie und Konstruktion) eines rationellen Wärmemotors zum Ersatz der Dampfmaschinen und der heute bekannten Verbrennungsmotoren) ߦߌߟߡߊ:ߙߎߘߐߟߝ ߘߌߋߛߍߟ ߦߌߟߡߊ:ߊߟߏߡߊ߲ߘߎ߯ ߘߏ߲߬ߘߊ ߦߌߟߡߊ:ߊߟߏߡߊ߲ߘߎ߯ ߞߋ߬ߥߎ߬ߣߍ߲߬ߞߋߥߎ ߦߌߟߡߊ:ߕߙߏ߬ߞߏ߬ߦߊ ߦߌߟߡߊ:ߣߌߘߐ߫ ߥߎߦߋ߲ߡߊ ߦߌߟߡߊ:ߘߋߛߍߟߌ ߣߌߘߐ
ߒ߬ߖ߭ߓߍ߬ߟߊ߫
ߒ߬ߖ߭ߓߍ߬ߟߊ߫ ߦߋ߬ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߒ߬ߖ߭ߓߍ߬ߟߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߇ ߃߉߉ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߣߍ߲߲߬ ߦߋ߫߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߆ ߂߆߈ ߘߌ߫.
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߝߊ߬ߙߊ߲߬ߛߌ߫ ߞߟߊߓߍ߲
ߝߊ߬ߙߊ߲߬ߛߌ߫ ߞߟߊߓߍ߲ ߥߟߊ߫ ߝߊ߬ߙߊ߲߬ߛߌ߫ ߓߙߊߡߊߖߊ߲ߓߊ߲ ߞߙߍߞߙߍ߫ ߘߊ߫ ߤߏߟߊ߲ߘߌ߬ ߡߊߜߐ߬ߙߐ߲߬ߞߕߐ ߟߋ߬ ߟߊ߫߸ ߓߍߟߗ߭ߌߞ߸ ߊ߬ ߣߌ߫ ߟߎߞߌߛߍ߲ߓߎߙ ߣߌ߫ ߝߊ߬ߙߊ߲߬ߛߌ߫ ߟߎ߫ ߓߍ ߡߌ߬ߘߊ ߝߊ߲߬ߞߊ ߟߊ߫ ߙߍߌߛ߭ ߛߓߊߣߊ߲ ߠߎ߬ ߓߟߏ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߝߍ߬. ߞߍߒߞߊ߲ߠߌ߲ ߘߊߡߌ߬ߣߊ߬ ߘߊ߫ ߁߉߄߀ ߘߓߊ߬ߕߊ ߕߟߋ߬ ߁߀ ߠߋ߬ ߡߊ߬ ߞߊ߬ «ߞߍ߬ߟߍ ߝߊ߬ߥߏ߬ߟߊ߬ߓߐ» ߟߊߛߋ߫ ߊ߬ ߘߊ߲߬ ߠߊ߫. ߊߟߏߡߊ߲ ߠߎ߬ ߟߊ߫ ߝߎ߬ߙߊ߲߬ߠߌ߲ ߞߐߝߍ߬ ߛߋߘߊ߲߫߸ ߊ߬ ߣߌ߫ ߓߙߌߕߊ߲ߓߞߊ ߟߎ߬ ߟߊ߫ ߡߛߊ߬ߡߊ߲߬ߠߌ߲߫ ߕߎ߲߰ߣߍ߲߬ߢߐ߲߰ߠߊ ߞߐߝߍ߬߸ ߝߊ߬ߙߊ߲߬ߛߌ߬ߞߊ ߟߎ߬ ߣߌ߫ ߓߍߟߗ߭ߌߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߝߎ߲ߝߎ߲߫ ߘߊ߫ ߘߌߟ ߞߟߊߓߍ߲ ߣߌ߫ ߜ߭ߍ߲ߓߑߟߎߞߛ߸ ߤߊߣߎߕ߸ ߟߌߛ߸ ߊ߬ ߣߌ߫ ߘߎ߳ߞߍߙߑߞߋ߫ ߟߎ߫ ߟߊ߫߸ ߊ߬ ߟߊߓߊ߲߫ ߘߊ߫ ߓߙߌߕߊ߲ߓߊ߫ ߞߟߍ߬ߓߏߟߏ߲ ߠߎ߬ ߛߋ߲߬ߓߐ ߟߊ߫ ߞߟߊߘߊ ߘߐ߫ ߊ߬ ߣߌ߫ ߞߟߍ߬ߟߊ߬ߟߐ ߢߌߣߌ߲ ߡߊ߬ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߏ߬ ߡߍ߲ ߞߟߊ߬ߣߐ߰ߦߊ߬ ߘߊ߫ ߥߊ߬ߛߌ߬ߥߙߊ ߂߂ ߡߊ߬߸ ߣߊ߲߬ߕߌ߮ ߟߎ߬ ߞߵߊ߬ߟߎ߫ ߓߊ߲߬ ߊ߬ߟߎ߫ ߖߘߍ߬ ߟߊߕߊ߬ߡߌ߲ ߡߊ߫.
ߖߡߊ߬ߣߊ߬ ߣߊ߯ߣߌ߲ ߘߎ߰ߞߟߏ ߟߎ߬ ߕߎ߲߬ ߓߘߊ߫ ߓߊ߲߫ ߛߋ߫ ߟߊ߫ ߣߊ߲߬ߕߌ߮ ߟߎ߬ ߟߊ߫ ߡߊ߬ߙߊ ߞߣߐ߫ ߛߙߊߕߌ߫ ߓߐߣߍ߲ߢߐ߲߰ߡߊ ߟߎ߬ ߟߊ߫: ߝߊ߲߬ߕߙߊ ߡߍ߲ ߕߎ߲߬ ߓߘߊ߫ ߓߊ߲߫ ߛߋ߫ ߟߊ߫ ߙߍߌߛ߭ ߛߓߊߣߊ߲ ߠߎ߬ ߟߊ߫ ߡߊ߬ߙߊ ߞߣߐ߫߸ ߏ߬ ߕߘߍ߬ ߦߋ߫ ߞߐ߬ߘߎ߮ ߣߌ߫ ߕߟߋ߬ߓߋ ߟߋ߬ ߘߌ߫߸ ߝߊ߲߬ߕߙߊ߬ ߡߊߓߍ߲߬ߣߍ߲ ߘߏ߫ ߕߘߍ߬ ߦߋ߫ ߌߕߊߟߌ߫ ߟߊ߫ ߡߊ߬ߙߊ ߞߣߐ߫ ߥߙߏ߬ߘߎ߮-ߕߟߋ߬ߓߐ ߘߐ߫ ߊ߬ ߣߌ߫ ߝߊ߲߬ߕߙߊ߬ ߞߊ߲ߠߊߓߌ߬ߟߊ߬ߣߍ߲ ߡߍ߲ ߕߘߍ߬ ߦߋ߫ ߝ߭ߞߌ߫ ߞߎ߲߬ߠߊ߬ߛߌ߮ ߟߎ߬ ߓߟߏ߫. ߝߊ߬ߙߊ߲߬ߛߌ߫ ߞߐ߬ߘߎ߮ ߝߊ߲߬ߕߙߊ ߡߍ߲ ߡߌ߬ߘߊ߬ߣߍ߲߫ ߕߘߍ߬ ߦߋ߫߸ ߊ߬ ߕߘߍ߬ ߦߋ߫ ߝߐ߫ ߟߴߏ߬ ߝߊ߲߬ߞߣߐ ߘߏ߫ ߡߊ߬ ߡߊ߬ ߞߏ߫ ߝߊ߲߬ߕߙߊ߬ ߟߊߕߐ߲ߣߍ߲ ߞߐ߬ߘߎ߮ ߘߐ߫߸ ߏ߬ ߣߙߊߣߍ߲߫ ߕߘߍ߬ ߦߋ߫ ߣߊ߲߬ߕߌ߰ ߞߎ߲ߠߊߛߌ߮ ߟߋ߬ ߟߊ߫ ߓߍߟߑߗ߭ߌߞߌ߬ ߡߙߊ߬ߣߍ߲ ߘߐ߫ ߞߟߍ߬ߕߌ߮ ߝ߭ߐ߲ ߝߊߟߑߞߍ߲ߤߏߛߍ߲߫ ߟߊ߫ ߖߡߊ߬ߙߌ ߞߘߐ߫߸ ߝߊ߲߬ߞߊ ߓߍ߯ ߕߘߍ߬ ߦߴߏ߬ ߡߍ߲ ߠߊ߫. ߏߔߍ߲߫ ߣߌ߫ ߡߊߟߑߡߋߘߌ߫ ߞߊ߬ߝߏ߬ߙߋ߲ ߠߎ߬ ߘߐ߫߸ ߊߟߏߡߊ߲ߞߊ߲ߝߐ߫ ߕߌ߲ߞߎߘߎ߲ ߡߍ߲ ߦߋ߫ ߓߍߟߑߗ߭ߌߞߌ߬ ߕߟߋ߬ߓߐ ߘߐ߫߸ ߏ߬ ߟߊߘߏ߲߬ ߘߊ߫ ߓߍߟߑߗ߭ߌ߬ ߘߐ߫ ߁߉߁߉ ߟߊ߫߸ ߏ߬ ߟߎ߫ ߡߌ߬ߣߊ߬ ߘߊ߫ ߊߟߏߡߊ߲ߘߎ߯ ߓߟߏ߫ ߞߏ߫ ߓߍ߯ ߞߍߟߊ (Facto) ߟߎ߬ ߓߟߏ߫; ߏ߬ ߢߐ߲߰ ߝߣߊ߫ ߞߍ߫ ߘߴߊߟߑߛߊߛ ߣߌ߫ ߡߏߛߟߋ߫ ߕߌ߲߬ߞߎߘߎ߲ ߠߎ߬ ߘߐ߫߸ ߊ߬ ߣߌ߫ ߟߎߞߌߛߍ߲ߓߎߙ ߡߊ߲߬ߛߟߊ߬ߟߋ߲߬ ߓߊ (grande duché de Luxembourg). ߤߏߟߊ߲ߘߌ߬ ߝߣߊ߫ ߦߋ߫ ߞߎ߲߬ߠߊ߬ߛߌ߰ߟߊ ߘߏ߫ ߟߊ߫ ߡߊ߬ߙߊ ߞߘߐ߫ ߡߍ߲ ߓߐߣߍ߲߫ ߦߋ߫ ߞߙߎߞߊ߫ ߣߊߖ߭ߌ ߘߐ߫߸ ߜߏߟߌߋߕߋ (ߣߊߖ߭ߌ߫ ߝߊ߲ߞߊ ߟߊ߫ ߗߋߘߋ߲߫ ߞߋߟߦߊߣߍ߲ ߠߎ߬ ߦߙߐ߫ ߞߐ߲ߛߐ߲ߧߊߣߍ߲ ߠߎ߬ ߘߐ߫߸ <ߊߟߏߡߊ߲ߞߊ߲ ߠߋ߬ ߦߋ߫> «gauleiter») ߘߏ߫߸ ߝߊ߲߬ߞߊ ߓߍ߯ ߕߘߍ߬ ߦߴߏ߬ ߡߍ߲ ߠߊ߫ ߤߌߕߑߟߍߙ ߟߊ߫ ߗߋߘߋ߲߫ ߞߙߍߞߙߍߣߍ߲ ߘߌ߫. ߊ߬ ߟߊ߫ ߘߎ߰ߞߟߏ ߟߊߞߊ߬ߝߏ߬ߣߍ߲ ߡߊ߫ ߛߋ߫ ߟߊߕߟߊ߫ ߟߊ߫ ߢߌ߲߬ߢߐ߲߮ ߠߎ߬ ߓߟߏ߫ ߝߏ߫ ߁߉߄߄ ߥߊ߬ߛߌ߬ߥߙߊ ߟߊ߫; ߊ߬ ߟߊߓߊ߲ ߡߊ߫ ߛߋ߫ ߞߍ߫ ߟߊ߫ ߝߏ߫ ߁߉߄߅ ߘߓߊ߬ߕߊ ߟߊ߫.
ߊ߬ ߞߎ߲߭ ߠߎ߬ ߓߘߍ߬ߓߘߍ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߬ ߘߐ߫
ߛ߭ߊ߲ߓߍߙߑߟߍ߲ ߞߐߛߊߦߌ ߝߍ߬ ߟߐ߲ߘߐ߲߬߸ ߊ߬ ߞߵߊ߬ ߦߌ߬ߘߊ߬ ߞߏ߫: «ߒ ߕߋߙߌ߫ ߓߘߍߦߊ ߛߋ߲߬ߧߊ߬ ߝߌߟߊߣߊ߲ ߠߋ߬ ߦߋ߫ ߣߌ߲߬ ߊ߲ ߠߊ߫ ߘߐ߬ߝߐ ߘߐ߫߸ ߓߙߌߕߊ߲ߓߊ߫ ߞߏߕߌ߯ ߝߟߐ߫ ߘߏ߫ ߦߴߊ߬ ߞߐߛߊ߬ߦߌ߫ ߞߊ߬ ߓߐ߫ ߊߟߏߡߊ߲ߘߎ߯ ߞߊ߬ ߥߊ߫ ߖߐ߮ ߡߊߟߐ߬ ߜߟߌߦߊ ߘߐ߫». «ߒ ߕߋߙߌ߫ ߓߘߍߓߘߍ ߟߋ߬ ߦߋ߫ ߣߌ߲߬ ߊ߬ ߛߋ߲߬ߧߊ߬ ߝߌߟߊߣߊ߲ ߘߐ߫ ߊ߲ ߠߊ߫ ߘߐ߬ߝߐ ߘߐ߫߸ ߓߙߌߕߊ߲ߓߊ߫ ߞߏߕߌ߯ ߝߟߐ ߘߏ߫ ߞߐߛߊߦߌ ߦߋ߫ ߣߊ߬ ߞߊ߬ ߓߐ߫ ߊߟߏߡߊ߲ߘߎ߯߸ ߞߊ߬ ߥߊ߫ ߖߐ߮ ߡߊߟߐ߬ ߜߟߌߦߊ ߘߐ߫». «ߒ ߕߋߙߌ߫ ߛߓߍߛߓߍ ߟߋ߬ ߦߋ߫ ߣߌ߲߬ ߊ߬ ߛߋ߲߬ߧߊ߬ ߝߌߟߊߣߊ߲ ߘߐ߫ ߊ߲ ߠߊ߫ ߘߐ߬ߝߐ ߘߐ߫߸ ߓߙߌߕߊ߲ߓߊ߫ ߞߏߕߌ߯ ߝߟߐ ߘߏ߫ ߞߐߛߊߦߌ ߦߋ߫ ߣߊ߬ ߖߐ߮ ߡߊߟߐ߬ ߊ߲߬ߜ߭ߌ߬ߟߋ߬ߘߎ߰ ߜߟߌߦߊ ߘߐ߫». (« My good friends, for the second time in our history, a British Prime Minister has returned from Germany bringing peace with honour. I believe it is peace for our time… Go home and get a nice quiet sleep. »).
ߋߘߎߥߊߙߘ ߘߟߊߘߌߍߙ ߝߣߊ߫ ߕߊ߫ ߞߎ߲߬ ߠߊ߫ ߏ߬ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߟߊ߬ߟߌ߰ߟߌ ߞߊ߲ߕߌ߮ ߘߌ߫߸ ߛߎ߬ߣߎ߲߬ߕߐ ߣߌ߫ ߖߊߙߌߒߕߋ߸ ߏ߬ ߞߊ߬ߙߌ߬ߝߊ߫ ߘߊ߫ ߛߍ߲ߕ-ߖߐ߲ߣ ߔߍߙߛ ߞߐߛߊߦߌ߫ ߛߊ߲ߡߊߞߎߟߎ߲ ߠߊ߫߸ ߏ߬ ߡߍ߲ ߕߘߍ߬ ߦߋ߫ ߐߙߑߛߋ߫ ߞߊ߲ߞߎ߲ ߝߘߏ߬ߓߊ߬ ߞߟߊߕߌ߮ ߘߌ߫: «ߡߐ߰ߝߎ ߟߎ߬߹ «ߡߐ߰ߝߎ ߟߎ߬߹ «ߡߐ߰ߘߊ߬ߞߏߟߏ߲ ߠߎ߬߹ (les cons!)
ߞߍ߬ߟߍ ߦߟߍߡߊߞߏ
ߔߏߟߐ߲ߢ ߘߍߘߍ߲ߝߍߟߌ ߞߐ ߘߐ߫ ߏ߬ ߡߍ߲ ߘߊߡߌ߬ߣߊ߬ ߘߊ߫ ߕߎߟߊߝߌ߲ ߕߟߋ߬ ߁߭ ߡߊ߬ ߁߉߃߉ ߟߊ߫߸ ߢߌ߲߬ߢߐ߲߮ ߠߎ߬ ߞߊ߬ ߞߍ߬ߟߍ ߟߊߥߊ߲߬ߞߊ߫ ߊߟߏߡߊ߲ߘߎ߯ ߞߊ߲ߡߊ߬ ߕߎߟߊߝߌ߲ ߕߋ߬ߟߋ߫ ߃ ߡߊ߬߸ ߏ߬ ߟߏ߲߫ ߞߋߟߋ߲ ߡߎ߰ߡߍ ߘߐ߫߸ ߝߊ߬ߙߊ߲߬ߛߌ߫ ߟߊ߫ ߡߊ߬ߟߐ߲߬ߠߌ߲߫ ߞߟߍߓߏߟߏ߲ (ߞߊ߬ ߞߟߍ߬ ߟߊ߬ߥߊ߲ߞߊ ߡߊߟߐ߲߫) ߠߎ߬ ߗߋ߫ ߘߴߊߟߏߡߊ߲ߘߎ߯ ߘߎ߰ߞߟߏ ߞߊ߲߬ ߞߵߊ߬ ߕߘߍ߬ ߤߊߟߌ߬ ߖߡߊ߬ߙߌ߬ߟߌ߫ ߛߌ߫ ߡߊ߫ ߘߴߊ߬ߟߎ߫ ߡߊ߬ (ߞߊ߬ ߝߘߊ߫ ߊߟߏߡߊ߲ߘߎ߯ ߟߊ߫).
ߞߟߍ߬ ߟߊ߬ߥߊ߲ߞߊ ߕߟߋ߬ ߣߊ߯ߣߌ߲ ߡߊ߬ ߊߟߏߡߊ߲ߘߎ߯ ߣߊߖ߭ߌ ߞߊ߲ߡߊ߬߸ ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߡߙߊ߬ߣߍ߲ ߕߏ߫ ߘߊ߫ ߞߟߍ߬ߕߌ߮ ߜ߭ߊߡߋߟߍ߲߫ ߓߟߏ߫ ߞߊ߬ ߊߟߏߡߊ߲ߘߎ߯ ߓߐߕߏ߲ ߞߐߛߊ߬ߥߏ߬ ߁߉߃߉ ߕߎߟߊߝߌ߲ ߕߟߋ߬ ߇ ߡߊ߬ ߞߊ߬ ߘߏ߲߬ ߛߊ߯ߙ߸ ߣߊ߲߬ߕߌ߰ ߛߓߊߣߊ߲ ߣߴߊ߬ ߣߊ߯ߣߌ߲ߣߊ߲ ߣߴߊ߬ ߟߏ߯ߟߎߣߊ߲ ߠߎ߬ ߘߐ߫ ߡߍ߲ ߛߏ߯ߙߏߣߍ߲߫ ߕߘߍ߬ ߦߋ߫ (GA2) ߣߊ߲߬ߕߌ߰ ߞߙߎ߫ ߝߌߟߊߣߊ߲ ߠߎ߬ ߟߊ߫ ߞߟߍ߬ߕߌ߮ ߔߙߋߕߋߟߊߕ ߟߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬߸ ߤߊߡߊ߲ߕߍ߫ ߊ߬ ߟߊ߫ ߞߎߘߎ߲߫ ߁߀߂߲ ߠߎ߬ ߘߐ߫ ߞߐ߬ߣߐ߲߬ߘߐ߫.
ߛߊ߯ߙ ߞߍߒߞߊ߲ߠߌ߲ ߞߐ ߘߐ߫߸ ߝߊ߬ߙߊ߲߬ߛߌ߫ ߞߟߍ߬ߓߏߟߏ߲ ߠߎ߬ ߖߊ߲߬ߝߊ߬ ߘߊ߫ ߞߎߘߍ߫ ߁߀ ߖߊ߬ߕߋ߬ ߟߊ߫ ߊߟߏߡߊ߲ߘߎ߯ ߘߎ߰ߞߟߏ ߞߊ߲߬߸ ߡߍ߲ ߘߐ߫ ߣߌ߫ ߊߟߏߡߊ߲ߘߎ߯ ߡߌ߬ߙߌ߲߬ߘߌ ߣߊ߲߬ߕߊ߲ ߠߎ߬ ߟߊߓߐ߫ ߘߴߊ߬ߟߎ߫ ߣߐ߭ ߘߐ߫ ߞߊ߬ ߥߴߊ߬ߟߎ߫ ߓߌ߬ߟߊ߬ ߥߊ߬ߣߊߙߌ ߞߘߐ߫. ߞߵߊ߬ ߟߴߊ߬ ߞߊ߲߬߸ ߝߋ߲ ߛߎ߯-ߎ-ߛߎ߯ ߘߌ߫ ߛߋ߫ ߞߍ߫ ߟߊ߫ ߞߊ߬ ߘߊߢߌߣߌ߲ߠߌ߲ ߞߍ߫ ߥߟߊ߫ ߞߵߊ߬ߟߎ߫ ߕߊ߬ ߤߊߡߊ߲߫ ߞߵߊ߬ߟߎ߫ ߘߐߕߌߢߍ߫߸ ߡߐ߱ ߞߟߊ߬ ߝߏߘߏ߲ߜߛߏ (mine anti personnel's) ߍߛ-ߡߊߌߣ (S-Mine) ߣߌ߫ ߞߌ߬ߛߍ߬ߞߎߟߎ߲ ߞߊ߬ߟߊ ߕߋߟߍߙ-ߡߊߌߣ (Teler-Mine) ߟߎ߬ ߟߊ߲߬ ߘߊ߫ ߛߌߟߊ ߞߊ߲߬߸ ߜߋ߬ߙߋ ߟߎ߬ ߞߊ߲߬߸ ߛߍ߲ ߠߎ߬ ߟߊ߫߸ ߦߌߟߊ ߟߎ߬ ߘߐ߫߸ ߊ߬ ߣߌ߫ ߓߏ߲ ߠߎ߬ ߟߊ߫. ߕߎߟߊߝߌ߲ ߕߟߋ߬ ߈ ߡߊ߬߸ ߡߊ߬ߟߐ߲߬ߠߌ߲߫ ߞߙߎ ߏ߬ ߟߎ߬ ߥߊ߫ ߛߋ߫ ߝߏߘߏ߲ߜߛߏ ߟߎ߬ ߡߊ߬߸ ߏ߬ ߞߊ߬ ߞߛߌߓߊ߯ߕߐ ߟߎ߬ ߟߐ߬ ߞߍ߬ߟߍ ߟߊߟߐ߬ ߟߊ߫. ߕߎߟߊߝߌ߲ ߉ ߡߊ߬ ߃ ߙߋ߲ ߅߀ ߟߊ߫ ߛߐ߰ߡߘߊ߬ߣߍ߲ ߠߊ߫߸ ߥߊ߬ߜߏ߬ߡߊ ߞߎߛߎ߲߫ ߄ ߠߎ߬ ߞߊ߬ ߞߍߒߞߊ߲ߠߌ߲ ߠߊߥߟߌ߬ ߛߊ߯ߙ ߞߊ߬ߝߏ߬ߙߋ߲ ߣߌ߫ ߓߟߌߖ߭ ߟߎ߫ ߘߐ߫. ߊߟߏߡߊ߲ ߠߎ߬ ߞߊ߬ ߛߍ߲ ߓߍ߯ ߥߦߊ߬ ߖߌߛߌߟߊ ߟߎ߬ ߞߎ߲߬ߘߐ߫ ߞߊߟߌߦߊ ߛߎ߯ ߓߍ߯ ߘߏ߫ ߘߐ߫. ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߞߌ߬ߛߍ߬ߞߎߟߎ߲ ߥߙߍߓߊߓߊ ߟߎ߬ ߘߐߕߌߢߍ߫ ߘߊ߫ ߘߴߊߟߏߡߊ߲ ߠߎ߬ ߟߊ߫ ߝߏߘߏ߲ߜߛߏ ߟߎ߬ ߓߟߏ߫.
ߊߟߏߡߊ߲ߘߎ߯ ߣߊ߲߬ߕߌ߰ ߝߟߐߡߊ ߟߎ߬ ߞߊ߬ ߖߊ߬ߡߊߙߌ ߛߐ߬ߘߐ߲߬ ߞߴߊ߬ߟߎ߫ ߞߊߣߊ߬ ߞߍߒߞߊ߲ߠߌ߲ ߞߎ߲߬ߠߊߛߊ߬ߦߌ߫ ߘߋ߬߸ ߞߴߊ߬ߟߎ߫ ߞߊߣߊ߬ ߘߏߜߘߍ߫ ߞߴߊ߬ߟߎ߫ ߓߟߏߝߋ߲ ߠߎ߬ ߘߐߕߌߢߍ ߣߌ߫ ߡߊ߲߬ߞߊ߲߬ ߕߋ ߟߎ߬ ߞߐ߫.
ߕߎߟߊߝߌ߲ ߁߇ ߡߊ߬߸ ߊߟߏߡߊ߲ ߣߌ߫ ߛ.ߘ.ߞ.ߘ ߟߎ߬ ߞߵߊ߬ ߟߊߥߊ߲߬ߞߊ߫ ߞߴߊ߬ߟߎ߫ ߓߘߊ߫ ߓߋ߬ߒߞߊ߬ߠߌ߲߬ ߓߊߟߌߦߊ ߞߟߊ߬ߣߐ߰ߦߊ߬ ߒ߬ߞߊ߬ ߊ߬ߟߎ߫ ߞߵߊ߬ߟߎ ߓߊ߲߬ ߞߎߡߊ߫ ߟߊ߫ ߔߏߟߐ߲ߢ ߘߐߝߘߊߞߏ ߞߊ߲߬. ߏ߬ ߞߍ߸ ߔߏߟߐ߲ߢ ߣߊ߲߬ߕߌ߮ ߟߎ߬ ߡߊ߬ߘߊ߬ߣߍ߲ ߕߏ߫ ߘߊ߫ ߓߊ߬ߙߊ߲߫ ߠߴߊ߬ ߞߎ߲߭ ߝߌ߬ߟߊ ߡߊ߬.
ߕߎߟߊߝߌ߲ ߁߈ ߡߊ߬ ߸ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߖߊ߲߬ߝߊ߬ ߘߊ߫ ߞߎߘߍ߫ ߈ ߖߊ߬ߕߋ߬ ߟߊ߫ ߞߊ߬ ߞߟߊߘߊ ߘߏ߫ ߘߐߓߍ߲߬ ߦߋ߲߬ ߞߎߘߍ߫ ߂߅ ߥߊ߲߬ߥߊ߲ ߢߐ߲߰ ߠߊ߫. ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߟߎ߬ ߕߏ߫ ߘߊ߫ ߛߌߍߗ߭ߝߑߙߌߍߘ ߛߝߊ ߞߎߘߍ߫ ߄ ߠߊ߫߸ ߊ߬ߟߎ߫ ߞߊ߬ ߊ߬ߟߎ߫ ߖߎ߮ ߟߎ߬ ߟߊ߫ ߜߟߍ߬ߟߊ߬ߞߊ ߟߎ߬ ߕߊ߬. ߞߟߍ߬ߕߌ߮ ߜ߭ߊߡߌߟߍ߲߫ ߓߐ߫ ߘߴߊ߬ ߞߊ߬ߟߊߡߊ߬ ߞߏ߫ ߓߟߏߕߍ߯ߟߌ ߜߟߍ߬ߟߊ߬ߞߊ ߝߋ߲߫ ߕߴߊ߬ߟߎ߫ ߓߟߏ߫߸ ߊ߬ ߓߐ߫ ߘߴߊ߬ ߞߊ߬ߟߊߡߊ߬ ߝߣߊ߫ ߘߏ߫ ߛߏߝ߭ߌߦߋ ߘߍ߭ ߟߎ߬ ߕߘߊ߫ ߓߋ߬ ߔߏߟߐ߲ߢ ߞߊ߲߬ ߊ߬ߟߎ߫ ߟߊ߫ ߕߎߟߊߝߌ߲ ߕߟߋ߬ ߁߇ ߞߍߒߞߊ߲ߠߌ߲ ߛߋ߲߬ߝߍ߫.
ߝߊ߬ߙߊ߲߬ߛߌ߫ ߣߴߊߟߏߡߊ߲ߘߎ߯ ߟߊ߫ ߞߟߊߘߊ߮ ߘߐ߬ߓߛߏ߬ߟߌ ߟߊߟߐ߬ ߘߊ߫߸ ߞߟߊߘߊ ߛߝߊ ߝߍ߬ߖߛߐ߫ ߘߊ߫߸ ߏ߬ ߞߍ ߡߊ߲߬ߕߏ߲߬ߕߍ ߝߐ߰ߓߍ߬ߞߊ߲ߞߋ ߟߎ߬ ߡߊߞߟߌ߫ ߘߊ߫߸ ߏ߬ ߟߎ߫ ߓߐ߫ ߘߊ߫ ߝߊ߬ߙߊ߲߬ߛߌ߫ ߟߊ߫ ߟߊ߬ߥߛߊ߬ ߞߏߟߌߞߏߟߌ ߞߊ߬ߟߊߡߊ߬ ߊߟߏߡߊ߲ ߠߎ߬ ߟߊ߫ ߡߊ߬ߞߊ߲߬ߞߊ߲߬ߠߌ߲߫ ߟߊ߬ߝߛߊ߬ߣߍ߲ ߣߴߊ߬ ߕߊ߫. ߝߊ߬ߙߊ߲߬ߛߌ߫ ߣߊ߲߬ߕߌ߮ ߗߡߍ߬ ߦߙߌߞߊ ߟߎ߬ ߝߊ߰ ߘߊ߫߸ ߊ߬ ߜߋ߲ߜߋ߲߫ ߞߎߘߎ߲߫ ߁߁߲ ߡߍ߲ ߠߎ߬ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߣߍ߰ߝߌ߲ ߞߎߘߎ߲ ߠߎ߬߸ ߏ߬ ߟߎ߬ ߡߊߘߏ߬ߣߌ߲߬ ߘߊ߫ ߜߎ߲߬ߘߎ ߘߐ߫ ߞߊ߬ ߥߴߊ߬ߟߎ߫ ߓߙߌ߬ ߛߊߙߜ߭ߋߡߌߣߍ߫߸ ߡߐ߰ ߘߌ߫ ߛߋ߫ ߝߊ߬ߙߊ߲߬ߛߌ߫ ߣߊ߲߬ߕߌ߮ ߡߐ߰ ߂߀߀߀ ߝߊ߰ߣߍ߲ ߠߎ߫ ߝߙߎߕߎ ߦߋ߫ ߟߊ߫ ߦߋ߲߬ ߡߎߣߎ߲߬߸ ߡߍ߲ ߠߎ߬ ߝߊ߰ ߘߊ߫ ߓߙߊߡߊߖߊ߲ߓߊ߲ ߏ߬ ߛߋ߲߬ߝߍ߬ ߕߟߋ߬ ߁߀ ߞߘߐ߫.
ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߡߊ߬ߡߙߊ߬ߟߌ߬ߟߊ ߕߘߍ߬ ߦߴߊ߬ ߓߛߌ߬ߞߌ߬ ߟߊ߫ ߞߏ߫ ߔߏߟߐ߲ߢ ߣߊ߲߬ߕߌ߮ ߟߎ߬ ߘߌ߫ ߛߋ߫ ߊ߬ߟߎ߫ ߘߐߖߊ߬ ߟߊ߫ ߊߟߏߡߊ߲ߘߎ߯ ߛߏ߬ߙߌ߬ߡߊ߬ߘߋ߲ ߠߎ߬ ߞߘߐ߫ ߞߊߙߏ߫ ߦߙߌߞߊ߫ ߖߊ߬ߣߍ߲ ߞߘߐ߫߸ ߊ߬ߟߎ߫ ߕߘߍ߬ ߦߴߊ߬ ߓߛߌ߬ߞߌ߬ ߟߊ߫ ߡߍ߲ ߘߐ߫ ߞߴߊ߬ߟߎ߫ ߘߌ߫ ߛߋ߫ ߛߋ߫ ߟߊ߫ ߝߏߓߐ ߡߊ߬. ߞߏ߬ߣߌ߲߬ ߥߏߦߌ߬ߞߊ߫߸ ߔߏߟߐ߲ߞߊ ߟߎ߬ ߗߌߙߏ߲ߠߌ߲ ߞߐߝߍ߬ ߕߎߟߊߝߌ߲ ߛߊ߬ ߕߎߡߊ ߟߊ߫߸ ߝߊ߬ߙߊ߲߬ߛߌ߫ ߞߟߍ߬ߘߋ߲ ߠߎ߬ ߞߵߊ߬ߟߎ߫ ߡߊߛߊ߬ߡߊ߲߫ ߞߊ߬ ߓߐ߫ ߢߝߍ߫ ߛߝߊ ߘߐ߫ ߛߊ߯ߙߊ߸ ߞߊ߬ ߥߊ߫ ߡߊ߬ߞߊ߲߬ߞߊ߲߬ߠߌ߲߫ ߘߊߞߎ߲ ߘߐ߫ ߞߐߝߍ߬.
ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߘߊ߯ߘߐ ߟߎ߬ ߕߘߍ߬ ߦߴߊ߬ ߖߊ߬ߕߋ߬ ߟߊ߫ ߞߴߊ߬ߟߎ߫ ߘߌ߫ ߛߋ߫ ߊߟߏߡߊ߲ ߠߎ߬ ߢߍߕߍ߰ ߟߊ߫ ߦߴߊ߬ߟߎ߫ ߞߵߊ߬ ߞߍ߫ ߖߊ߯ߓߊ ߞߟߍ ߝߟߐߡߊ ߝߍ߬ ߢߊ ߡߍ߲ ߞߊ߲߬. ߡߊ߲߬ߛߊ߬ߟߊ߫ ߘߍ߬ߣߍ߲ ߡߍ߲ ߠߎ߬ ߞߊ߬ ߓߙߌߕߊ߲ߓߊ߫ ߗߋߦߊߘߋ߲ ߘߏ߫ ߟߎ߫ ߗߋ߫ ߜߙߋ ߞߊ߲߬ (ߊ߲߬ߜ߭ߌߟߋ ߘߐ߫: British Expeditionary force BEF)߸ ߏ߬ ߟߎ߫ ߞߵߊ߬ߟߎ߫ ߡߊߞߍ߫ ߞߊ߬ ߊߟߏߡߊ߲ ߠߎ߬ ߟߊ߫ ߣߏ߰ߝߏ ߣߊ߬ߕߐ ߘߐߞߐ߬ߣߐ߲ ߛߌ߭ ߘߐ߫߸ ߊ߬ ߣߌ߫ ߞߊ߬ ߝߙߍ߬ ߞߍ߫ ߞߊ߬ ߖߌ߫ ߞߊ߲߫ ߛߌߟߊ ߓߟߏߕߍ߰ ߊߟߏߡߊ߲ߘߎ߯ ߡߊ߬ ߛߴߊߟߏߡߊ߲ߘߎ߯ ߘߌ߫ ߥߎ߬ߙߎ߲߬ߓߊ߫ ߦߴߊ߬ ߞߍ߫ ߘߊ߫ ߢߊ ߡߍ߲ ߡߊ߬ ߁߄-߁߈ ߠߊ߫. ߞߏ߬ߣߌ߲߬ ߓߟߏߕߍ߯ߟߌ ߝߊ߲߬ߝߘߊ ߏ߬ ߡߊ߫ ߞߏ߫ ߢߊ߬ ߞߵߊ߬ ߡߊߛߐ߬ߘߐ߲߫ ߛ.ߘ.ߞ.ߘ ߟߎ߬ ߞߍ ߡߊ߬ ߞߊ߬ ߛߎ߬ߡߊ߲ ߣߌ߫ ߓߐ߬ߓߐ߬ ߝߟߐ ߟߎ߬ ߞߙߌߕߌߕߌ߫ ߥߊ߯ ߦߙߌߞߊ ߟߎ߬ ߟߥߊ߫ ߙߍߌߛ߭ ߛߓߊߣߊ߲ ߡߊ߬߸ ߏ߬ ߡߍ߲ ߕߘߍ߬ ߓߘߊ߫ ߣߐߙߑߝ߭ߍߗ߭ߌߞߊ ߟߎ߬ ߟߊ߫ ߣߍ߰ߝߌ߲ ߣߌ߫ ߙߎߡߊߣߌ߲ߞߊ ߟߎ߬ ߟߊ߫ ߕߊߖߌ ߟߎ߬ ߘߍ߰ߜߍ ߡߊߞߟߌ߫. ߁߉߄߂ ߘߓߊ߬ߕߊ ߕߟߋ߬ ߁߀ ߡߊ߬߸ ߙߊߝ (RAF) ߞߊ߬ ߞߟߍ߬ߞߍ߬ ߛߊ߲ߡߊߞߎߟߎ߲߫ ߄߁߆ ߟߎ߫ ߟߞߊߘߌ߫ ߝߊ߬ߙߊ߲߬ߛߌ߫ ߘߎ߰ߞߟߏ ߞߊ߲߬߸ ߝߟߍߟߊ (Chasseur) ߉߂ ߕߘߍ߬ ߦߋ߫ ߡߍ߲ ߠߎ߬ ߘߐ߫߸ ߊ߬ ߣߌ߫ ߓߍߘߍ߲ߛߍߟߊ (bombardier) ߁߉߂ ߟߎ߫. ߓߙߌߕߊ߲ߓߊ߫ ߟߊ߫ ߛߊ߲ߡߊ߫ ߝߊ߲ߞߊ ߝߊ߬ߙߊ߲߬ߛߌ߫ (ߓ.ߛ.ߝ.ߝ «British Air forces In France») ߡߊߡߙߊ߬ߣߍ߲߫ ߕߘߍ߬ ߦߋ߫ ߛߊ߲ߡߟߊ ߜߘߋߕߌ߯ ߓߊߙߊߕ ߟߋ߬ ߓߟߏ߫ ߞߵߏ߬ ߝߣߊ߫ ߛߙߊߛߌ߰ (advanced Air Striking Force) ߡߍ߲ ߠߎ߬ ߟߊ߫ ߗߋߦߊߟߌ ߕߘߍ߬ ߕߍ߫ ߘߏ߫ ߜߘߍ߫ ߘߌ߫ ߝߊ߬ߙߊ߲߬ߛߌ߫ ߟߊ߫ ߛߊ߲ߡߊ߫ ߝߊ߲ߞߊ ߣߌ߫ Air Component of the British Expeditionary force (BEF) ߓߙߌߕߊ߲ߓߊ߫ ߗߋߦߊߟߌ߫ ߝߊߘߌ߲ ߟߎ߬ ߞߐߡߊߓߌ߲ߓߌ߲ ߘߌ߫.
߁߉߄߀ ߘߓߊ߬ߕߊ ߃߀ ߟߊ߫߸ ߝߟߍߟߊ߫ ߃߅ (ߡߊ߲߬ߛߊ߬ߟߊ߫ ߘߍ߬ߣߍ߲ ߓߟߏߘߐ߫ ߆߅߀ ߟߎ߬ ߘߐ߫) ߊ߬ ߣߌ߫ ߘߐߝߏߘߏ߲ߠߊ߫ ߄߀ (߂߈߆ ߟߎ߬ ߘߐ߫) ߕߘߍ߬ ߦߋ߫ ߝߊ߬ߙߊ߲߬ߛߌ߫.
ߒ߬ߓߊ߬ ߢߐ߯ߢߐ߲ߠߌ߲߫ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߡߍ߲ ߕߐ߯ߟߊ߫ ߘߊ߫ ߞߏ߫«ߞߍ߬ߟߍ ߦߟߍߡߊߞߏ»߸ ߡߍ߲ ߘߎ߲ߡߊ߫ ߘߊ߫ ߤߊ߲߯ ߞߊ߬ ߥߴߊ߬ ߛߌ߰ ߁߉߄߀ ߞߏ߲ߞߏߘߌ߬ߓߌ ߉ ߟߊ߫߸ ߕߎ߬ߡߊ߬ߘߊ ߏ߬ ߡߍ߲ ߦߋ߫ ߥߛߍߙߎߓߐ߲ߜ߭ ߘߐ߬ߓߛߏ߬ߟߌ ߟߊߥߟߌ߬ ߕߎߡߊ ߘߴߊߟߏߡߊ߲ߘߎ߯ ߓߟߏ߫ ߘߊߣߋߡߊߙߞ ߣߌ߫ ߣߐߙߑߝ߭ߍߗ߭ ߟߎ߫ ߘߐ߫߸ ߛߊ߫ ߞߊ߬ ߥߊ߫ ߢߌ߲߬ߢߐ߲߮ ߠߎ߬ ߛߊ߲ߕߍ߰ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߴߊ߬ ߝߍ߬ ߞߊ߬ ߗߋߦߊߟߌ ߝߊ߬ߘߌ߬ ߞߋߟߋ߲߫ ߠߎ߫ ߗߋ߫ ߣߊߙߑߝ߭ߌߞ ߛߊ߫ ߞߊ߬ ߡߊ߬ߛߐ߬ߟߌ ߞߎ߫ߡߊ߲߬ߘߌ߫ ߊߟߏߡߊ߲ߘߎ߯ ߝߊ߲ߓߏ߲ ߠߎ߬ ߡߊ߬ ߡߌߣߋߙߊߌ߫ ߘߋ߫ ߝߍߙ ߣߌ߫ ߞߌߙߎߣߊ߫ ߟߎ߫ ߘߊ߬ߡߊ߲߬ߘߐ߬ߝߋ߲ ߠߎ߬ ߟߊ߫ ߛߎߥߍߘߌ߬ ߸ ߏ߬ ߡߍ߲ ߡߊߘߏ߬ߣߌ߲߬ ߘߊ߫ ߓߊߟߕߌߞߌ߬ ߞߐ߰ߖߌ ߝߍ߬ ߣߍߣߍ ߘߐ߫ ߝߏ߫ ߣߍߣߍߞߓߊ ߞߊ߬ ߛߌߟߊ ߕߍ߰ ߊ߬ ߢߍ߫ ߞߊߙߏ߫ ߣߊ߯ߣߌ߲߫ ߥߟߊ߫ ߟߏ߯ߟߎ߫ ߖߊ߬ߣߍ߲ ߞߘߐ߫.
ߤߌߕߑߟߍߙ ߡߍ߲ ߕߘߍ߬ ߦߴߊ߬ ߝߍ߬ ߞߊ߬ ߞߍߒߞߊ߲ߠߌ߲ ߘߏ߫ ߟߊߥߟߌ߬ ߋߙߐߔߎ߬ ߕߟߋ߬ߓߋ ߞߊ߲ߡߊ߬ ߁߉߃߉ ߣߍߣߍߓߊ ߁߂ ߟߊ߫ ߔߏߟߐ߲ߢ ߡߌ߬ߣߊ ߣߐ߬ ߞߟߊߡߊ߲ ߘߐ߫߸ ߒ߬ߞߊ߬ ߊ߬ ߟߊ߫ ߘߊ߯ߘߐ ߞߵߊ߬ ߟߊߟߌ߫ ߞߴߊ߬ ߦߴߊ߬ ߕߏ߫ ߏ߬ ߛߊ߲߬ߠߊ߬ߞߊ ߟߊ߫. ߥߍߤߑߡߊߗ ߞߊ߬ ߞߍ߬ߟߍ ߝߊ߲߬ߝߘߊ ߟߎ߬ ߘߐߓߍ߲߬ ߥߊ߯ߕߌ ߏ߬ ߟߊ߫.
ߊߟߏߡߊ߲ ߠߎ߬ ߟߊ߫ ߝߊ߲߬ߝߘߊ ߛߏ߯ߙߏߟߌ
ߊ߬ ߓߐߖߎ ߘߐ߫߸ ߏߓߍߙߑߞߏߡߊ߲ߘߏ߫ ߘߍߙ ߥߍߤߑߡߊߗ (ߥߍߤߑߡߊߗ ߘߊ߯ߘߐ߫ ߓߟߋߓߟߋ) ߥߟߊ߫ ߏ߬.ߞ.ߥ ߞߊ߬ ߕߟߋ߬ߓߋ ߞߟߊߘߊ ߓߋ߬ߒߞߊ߬ߠߌ߲ ߘߏ߫ ߘߐ߫ߓߍ߲߬ ߞߊ߬ ߝߊ߬ߝߘߊ ߘߏ߫ ߓߌ߬ߟߊ߫ ߛߋ߲߬ߠߊ߫ ߡߍ߲ ߞߍߕߐ߫ ߦߋ߫ ߢߌ߲߬ߢߐ߲߮ ߠߎ߬ ߟߊ߫ ߣߊ߲߬ߕߌ߮ ߟߎ߬ ߟߊߝߏ߬ ߟߊ߫ ߞߐ߬ߘߎ߮ ߝߊ߲߭ ߝߍ߬; ߞߊ߬ ߁߉߁߄ ߝߊ߲߬ߝߘߊ ߛߑߛ߭ߌߟߌߋߝߍ߲ ߛߎߥߊ߲ߘߌ߫ ߢߣߊߕߊߟߌ߫ ߘߡߊߘߡߊ߫ ߘߐ߫߸ ߡߍ߲ ߞߍ߫ ߘߊ߫ ߣߊ߲߬ߕߌ߰ ߞߙߎ߫ ߝߊ߲߬ߞߊ߬ߡߊ߫ ߓ ߟߎ߫ ߓߟߏ߫߸ ߡߍ߲ ߟߐ߬ ߕߐ߫ ߦߋ߫ ߞߟߍ߬ߕߌ߮ ߝ߭ߐ߲߫ ߓߐߞ ߡߊ߬߸ ߏ߬ ߟߐ߬ߣߍ߲߫ ߕߘߍ߬ ߦߋ߫ ߊߟߏߡߊ߲߫ ߞߟߊߘߊ ߞߐ߬ߘߎ߮ ߘߐ߫߸ ߞߵߊ߬ߟߎ߫ ߢߊ ߓߍ߲߬ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߣߌ߫ ߓߍߟߑߗ߭ߌߞ ߟߎ߬ ߟߊ߫ ߣߊ߲߬ߕߌ߰ ߘߡߊߘߡߊ ߡߍ߲ ߠߎ߬ ߕߘߍ߬ ߦߋ߲߬߸ ߏ߬ ߟߎ߫ ߣߎߡߊ߲߫ ߓߟߏ߫ ߞߊߡߊ߲ ߡߊ߬߸ ߏ߬ ߟߎ߫ ߕߘߍ߬ ߦߋ߫ ߥߊ߬ߜߏ߬ߡߊ߬ ߞߍߒߞߊ߲ߠߌ߲ ߠߋ߬ ߘߌ߫ ߡߍ߲ ߞߍߕߐ߫ ߦߋ߫ ߞߍߒߞߊ߲ߠߌ߲ ߠߊߥߟߌ߬ ߟߊ߫ ߞߊ߬ ߓߍߟߗ߭ߌߞߌ߬ ߣߌ߫ ߤߏߟߊ߲ߘߌ߬ ߟߎ߬ ߘߐߛߊ߲߬߸ ߞߊ߬ ߝߊ߬ߙߊ߲߬ߛߌ߫ ߟߊ߫ ߖߡߊ߬ߞߎ߬ߘߎ߲߬ ߗߌߙߏ߲ߣߍ߲ ߠߎ߬ ߡߊߓߍ߲߬ ߟߏߙߍ߲߫ ߕߌ߲߬ߞߎߘߎ߲ ߘߐ߫. ߊ߬ ߛߋ߲߬ߧߊ߬ ߝߌߟߊߣߊ߲ ߘߐ߫߸ ߊ߬ ߛߐߛߘߊ߫ ߘߊ߫ ߞߏ߫ ߞߊ߬ ߢߐ߲߬ߢߐ߲߮ ߠߎ߬ ߟߊ߫ ߞߟߍ߬ߓߏߟߏ߲ ߠߎ߬ ߡߌ߬ߘߊ߬ ߊ߬ߟߎ߫ ߛߏ߲ߜߋ߲߫ ߝߌ߬ߟߊ ߡߊ߬; ߣߊ߲߬ߕߌ߰ ߞߙߎ ߋ ߡߍ߲ ߠߎ߬ ߣߊ߬ߣߍ߲߫ ߦߋ߫ ߞߊ߬ ߓߐ߫ ߕߟߋ߬ߓߋ ߘߐ߫߸ ߏ߬ ߟߎ߫ ߞߵߊ߬ߟߎ߫ ߕߎ߲߬ߕߎ߲߫ ߞߟߍ߬ߕߌ߮ ߝ߭ߐ߲ ߙߐ߲ߘߛߑߕߍߘ ߟߊ߫ ߞߙߎ߫ ߊ ߟߎ߫ ߡߊ߬߸ ߏ߬ ߟߎ߬ ߡߍ߲ ߠߎ߬ ߓߌ߬ߟߊ߬ߣߍ߲߫ ߦߋ߫ ߣߊ߲߬ߕߌ߰ ߞߙߎ ߓ ߟߎ߬ ߣߌ߫ ߞߟߍ߬ߕߌ߮ ߝ߭ߐ߲߫ ߟߍߓ ߟߊ߫ ߣߊ߲߬ߕߌ߰ ߞߙߎ ߌ ߟߎ߫ ߕߍ߫߸ ߏ߬ ߝߣߊ߫ ߕߘߍ߬ ߦߋ߫ ߊߟߌߛߊߛߌ߬ ߞߟߊߘߊ ߥߙߏ߬ߘߎ߮ ߘߐ߫ ߟߋ߬߸ ߒ߬ߓߊ߬ ߏ߬ ߟߋ ߕߘߍ߬ ߦߋ߫ ߞߎߙߊ߲ ߘߌ߫ ߞߊ߬ ߢߌ߲߬ߢߐ߲߮ ߠߎ߬ ߟߊ߫ ߓߏߟߏ߲ ߢߣߊߡߊ ߟߎ߬ ߘߐߞߎ߬ߙߊ߲߬. ߢߌ߲߬ߢߐ߲߮ ߠߎ߬ ߓߐ߫ ߘߴߊ߬ߟߎ߫ ߟߊ߫ ߝߙߍ߬ ߘߐߓߍ߲߬ߣߍ߲ ߏ߬ ߟߎ߫ ߞߊ߬ߟߊߡߊ߬ ߓߍߟߗ߭ߌߞߌߞߊ ߟߎ߬ ߛߘߊ߫ ߘߐ߫߸ ߏ߬ ߞߍ߫ ߘߊ߫ ߟߎߝߑߝ߭ߊߝߋ߫ ߛߊ߲ߡߊߘߎߟߎ߲ ߘߏ߫ ߟߊ߫ ߞߘߊߡߊ߫ ߖߌ߯ߟߌ ߞߏߛߐ߲߬߸ ߡߍ߲ ߞߍ߫ ߘߊ߫ ߡߋߛ߭ߋߟߍ߲߫-ߊ߯ߣ-ߘߋ߬-ߡߊ߯ߛ ߓߍߟߗ߭ߌߞߌ߬߸ ߁߉߄߀ ߓߌ߲ߠߊߥߎߟߋ߲ ߁߀ ߡߊ߬߸ ߏ߬ ߞߍ ߘߐ߬ߛߙߋ ߏ߬ ߡߌ߬ߣߊ߬ ߘߴߊߟߏߡߊ߲ߘߎ߯ ߛߏ߬ߝߊ߬ߞߎ߲ ߘߏ߫ ߟߊ߫ ߦߋ߲߬.
ߞߍߒߞߊ߲ߠߌ߲ ߞߐ ߘߐ߫ ߔߏߟߐ߲ߢ ߞߊ߲߬ ߤߌߕߑߟߍߙ ߓߟߏ߫߸ ߝߊ߲߬ߝߘߊ ߡߍ߲ ߕߘߍ߬ ߦߴߊ߬ߟߎ߫ ߓߟߏ߫ ߊ߬ߟߎ߬ ߟߊ߫ ߞߣߍ ߟߊߥߙߊ߬ ߞߊ߲ߡߊ߬ ߕߟߋ߬ߓߐ ߘߐ߫߸ ߏ߬ ߕߎ߬ߡߊ߬ߘߊ ߕߘߍ߬ ߦߋ߫ ߁߉߂߀ ߠߋ߬ ߘߌ߫߸ ߏ߬ ߘߐߓߍ߲߬ ߘߊ߫ ߙߎ߬ߛߌ߫ ߞߙߊߓߊ߫ ߞߊ߲ ߠߋ߬ ߡߊ߬ ߛߊ߫ ߞߊ߬ ߢߣߊߡߦߊ߫ ߞߣߍ ߞߐ߲ߛߐ߲ߧߊ߫ ߊߟߏߡߊ߲߫ ߡߌߙߌ߲ߘߌ ߟߎ߬ ߢߍ߫ (ߟߋߓߍ߲ߛߑߙߏߡ)߸
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߞߟߊߓߍ߲ ߘߏ߫ ߦߌߟߡߊ:ߝߊ߬ߙߊ߲߬ߛߌ߫ ߞߟߊߓߍ߲ ߦߌߟߡߊ:ߕߟߋ߬ߓߋ ߞߟߊߘߊ ߦߌߟߡߊ:ߌߕߊߟߌ߫ ߟߊ߫ ߝߊ߬ߙߊ߲߬ߛߌ߫ ߡߌߘߊ ߦߌߟߡߊ:ߥߍߤߑߡߊߗ ߦߌߟߡߊ:ߝߊ߬ߙߊ߲߬ߛߌ߫ ߓߙߊߡߊߖߊ߲ߓߊ߲
ߊߟߌߣ ߛߌ߬ߕߏߋ߫ ߖߊ߬ߕߊ߫
ߊߟߌߣ ߛߌߕߏߋ߫ ߖߊ߬ߕߊ߫ (߁߉߂߀-߁߉߄߄), ߊ߬ ߡߊߟߐ߲ߣߍ߲߫ ߦߋ߫ ߞߊߓߙߎߛ ߡߊ߲߬ߛߊ߬ߡߛߏ߫ ߕߐ߮ ߝߣߊ߫ ߡߊ߬ ߞߏߛߓߍ߫߸ ߊ߬ ߡߏߦߌ߫ ߘߊ߫ ߁߉߂߀ ߠߋ߬ ߟߊ߫ ߞߊߓߙߎߛߌ߫߸ ߛߣߍ߬ߜ߭ߊߟߌ߫ ߥߙߏ߬ߘߎ߮ ߘߐ߫߸ ߊ߬ ߛߊ߬ ߘߊ߫ ߁߉߄߄ ߠߊ߫ ߕߎ߲ߓߕߎ߫߸ ߡߊ߬ߟߌ ߟߊ߫߸ ߊ߬ ߕߘߍ߬ ߦߋ߫ ߛߣߍ߬ߜ߭ߊ߬ߟߌ߬ ߞߐߞߐߣߐ߲ߠߌ߲ ߣߊ߲߬ߞߌ߲߬ ߡߛߏ ߟߋ߬ ߘߌ߫߸ ߞߙߍߞߙߍߦߟߊ߫ ߞߛߊߡߊ߲ߛߌ߬߸ ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߞߊ߲ߡߊ߬.
ߞߊ߲߬ߛߓߍߟߌ
ߖߐ߰ߟߊ ߟߎ߬ ߟߊ߫ ߦߋߢߐ߲߯ߠߊ߫ ߗߍߓߏ߲߸ ߒߟߐ߲ߔ (ߞߛߊߡߊߛ) : ߓߏߟߌ. ߖߐ߲߬ߛߴߊ߬ ߘߴߊ߬ ߟߊ߫ ߢߣߊߡߦߊ ߛߐ߬ߘߐ߲߬߸ ߊ߬ ߓߐ߫ ߘߴߊ߬ߟߎ߫ ߟߊ߫ ߕߏߘߊ ߟߊ߫ ߞߊ߬ ߥߊ߫ ߖ߭ߌߜ߭ߍ߲ߛ߭ߐߙ ߞߊ߬ ߥߊ߫ ߓߊ߯ߙߊ߫ ߢߎ߲ߘߊ߮ («docker» ߘߏ߬ߣߌ߲߬ߠߊ߬ߦߟߍ ߣߴߊ߬ ߟߊߖߌ߱) ߘߏ߫ ߟߊ߫. ߕߟߋ߬ߡߊ ߓߐ߫ ߣߍ߲߸ ߊ߬ ߥߊ߫ ߘߊ߫ ߘߊ߬ߞߊߙߎ߫߸ ߒ߬ߓߴߊ߬ ߞߊ߬ ߗߋߘߊ߫ ߢߣߊߡߊ ߘߏ߫ ߛߐ߬ߘߐ߲߬ ߦߋ߲߬ ߠߋ ߞߏ ߓߍ߯ ߘߌ߫ ߛߋ߫ ߞߍ߫ ߟߊ߫ ߡߍ߲ ߘߐ߫. ߒ߬ߓߴߊ߬ ߕߏ߫ ߘߊ߫ ߘߊ߬ߞߊ߯ߙߎ߫ ߟߋ߬ ߞߵߊ߬ ߞߎߡߊߞߊ߲߫ ߛߟߐߡߌ߲ߠߞߊ ߝߊߙߊ߲ߛߊ߫߸ ߊ߬ ߡߊ߲߬ߞߊ߲ ߡߍ߲ ߦߋ߫ ߦߴߊ߬ ߝߘߊߣߍ߲߫ ߦߋ߫ ߡߊ߰ߙߌ߬ߞߏ ߟߋ߬ ߟߊ߫߸ ߞߴߊ߬ ߗߋߦߊߣߍ߲߫ ߦߴߊ߬ ߡߌ߬ߙߌ߲߬ߘߌ ߟߊߕߟߊ߫ ߞߊ߲ ߠߋ߬ ߡߊ߬ ߥߙߎߣߍߦߊ ߞߎ߲߬ߠߊ߬ߛߌ߰ߟߌ ߟߊ߫. ߊ߬ ߕߎ߲߬ ߞߵߊ߬ ߓߊ߲߬ ߊ߬ ߡߊ߫ ߞߎ߲߬ߝߟߐ ߘߐ߫߸ ߞߏ߬ߣߵߊ߬ ߟߊߓߊ߲߫ ߘߴߊ߬ ߡߙߌߘߐ ߕߊ߭ ߟߋ߬ ߡߊ߬ ߞߊ߬ ߛߌߟߊ ߏ߬ ߟߊߓߊ߬ߕߏ߬ ߊ߬ ߣߌ߫ ߞߵߊ߬ ߞߐߛߊ߬ߦߌ߫ ߞߛߊߡߊߛ. ߊ߬ ߞߊ߬ ߡߌ߬ߙߌ߲߬ߘߌ ߟߎ߬ ߡߊߞߊ߬ߙߊ߲߬ߧߊ߫ ߣߊ߲߬ߕߊ߲ ߠߎ߬ ߟߊ߫ ߕߟߏߡߊߜߟߍߦߊ ߕߏ߰ߝߏ ߟߊ߫.
ߕߌߙߌ߲ߠߌ߲ߠߊ ߔߏߟ ߘߌߋߘߌߦߎ߫ ߣߊ߬ ߦߌߟߡߊ߫ ߜߘߍ߫ ߘߌ߫ ߂߀߁߁ ߠߴߊ߬ ߜߋ߬ߟߋ ߞߊ߲߬. ߞߏ߫ ߊߟߌߎ߲ߣ ߛߌߕߏߋ߫ ߖߊ߬ߕ ߊ߫ ߕߘߍ߬ ߦߋ߫ ߢߊ߬ߜߊ߫ (ߛߏߡߊ ߡߛߏ߬ߡߊ߲) ߞߏߦߋߟߊ ߟߋ߬ ߘߌ߫߸ ߊ߬ ߞߊ߬ ߡߍ߲ ߛߐ߬ߘߐ߲߫ ߊ߬ ߟߊ߫ ߘߊ߬ߞߊ߰ߙߎ߬ ߛߌ߮ ߕߎ߬ߡߊ ߟߊ߫߸ ߛߊ߲ߖߌ ߟߊ߲߬ߘߊ ߡߍ߲ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߞߛߊߙߊ߫. ߊ߬ ߞߐߛߊߦߌ ߝߍ߬ ߞߊߓߙߎߛ߸ ߊ߬ ߞߊ߬ ߖߊ߬ߡߊߙߌ߫ ߛߐ߬ߘߐ߲߫ ߞߴߊ߬ ߦߋ߫ ߞߛߊߙߊ߫ ߟߊ߲߬ߘߊ߬ ߞߎ߲߬ߕߌ߰ߦߊ ߟߐ߬ߘߎ߮ ߕߊ߬߸ ߏ߬ ߡߍ߲ ߦߋ߫ ߦߋ߲߬ ߓߏߟߌ ߘߏ߫ ߘߌ߫. ߊ߬ ߞߊ߬ ߛߌ߰ߢߐ߲߰ ߛߏ ߟߎ߬ ߡߊߞߟߌ ߘߊߡߌ߬ߣߊ߬ ߖߊ߬ߡߊߙߌ ߏ߬ ߟߋ ߡߊ߬߸ ߒ߬ߓߊ߬ ߞߟߌߟߌ ߏ߬ ߟߋ ߞߊ߬ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߞߐߦߌߘߊߓߊ߮ ߟߎ߬ ߘߐߛߌߟߊ߲ ߘߊߡߌ߬ߣߊ߬߸ ߓߊߏ߬ ߊ߬ ߕߘߍ߬ ߦߋ߫ ߡߎߙߎ߲ߕߌ ߕߏ߰ߝߏ ߘߏ߫ ߟߋ߬ ߘߌ߫.
߁߉߄߃ ߟߊ߫߸ ߝߊ߬ߙߊ߲߬ߛߌ߫ ߝߊ߲ߞߊ ߕߎ߲߬ ߓߘߊ߫ ߖߐ߲ߝߐ߫ ߞߊ߬ ߓߍ߲߬ ߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߥߎ߬ߦߊ ߡߊ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߊߡߌ߬ߣߊ ߞߏߛߐ߲߬߸ ߊ߬ ߘߏ߲߬ ߖߐ߰ߟߊ߬ ߕߌ߲ߞߎߘߎ߲ ߏ߬ ߕߎ߲߬ ߓߘߊ߫ ߝߟߐ߫ ߊ߬ ߣߎ߲ߞߘߐߕߊ߬ ߟߊ߫ ߞߎ߲߬ߠߊ߬ߛߌ߮ ߛߎ߯ߦߊ ߓߍ߯ ߘߏ߫ ߡߊ߬ ߝߏ߫ ߣߴߊ߬ ߞߍ߫ ߘߴߊ߬ߟߎ߫ ߟߊ߫ ߝߊ߬ߓߏ߲߬ߠߊ߬ߞߊ ߛߙߊߛߌ߯ߟߌ ߟߎ߬ ߘߌ߫. ߏ߬ ߟߋ ߖߊ߬ߕߋ߬ ߘߊ߫ ߞߏ߫ ߡߊߛߌߟߊ߲ߣߍ߲ ߘߌ߫ ߝߊ߬ߙߊ߲߬ߛߌ߬ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߞߵߊ߬ߟߋ ߡߌ߬ߘߊ߬ ߢߊ ߘߌ߫ ߞߊ߬ ߓߊ߲߫ ߞߵߊ߬ ߞߕߌ߫߸ ߞߵߊ߬ ߟߥߊ߫ ߡߊ߬ߟߌ ߟߊ߫ ߕߎ߲ߓߕߎ߫߸ ߊ߬ ߛߊ߬ ߘߴߊ߬ ߛߊ߲߬ ߂߄ ߡߊ߬ ߦߋ߲߬ ߠߋ ߁߉߄߄ ߠߊ߫ ߢߌ߲ߓߎߘߎ߲߫ ߖߊ߲ߞߊߙߏ (scorbut) ߓߟߏ߫߸ ߊ߬ߟߋ ߟߋ߬ ߣߊ߬ ߘߊ߫ ߞߍ߫ ߞߛߊߡߊߛߌߞߊ ߟߎ߬ ߟߊ߫ ߥߙߎߣߍߦߊߟߌ ߞߐߞߐߣߐ߲ߓߊ߯ ߡߊߟߐ߲ߣߍ߲ ߘߌ߫.
ߜߟߌߦߊ
thumb|ߕߊߞߎߟߎ߲ ߊߟߌߣ ߛߌ߬ߕߏߋ߫ ߖߊ߬ߕߊ߫ ߡߍ߲ ߦߋ߫ ߘߊ߬ߞߊ߯ߙߎ߫ ߣߌ߫ ߖ߭ߌߜ߭ߍ߲ߛ߭ߐߙ ߕߍ߫
ߝߋ߬ߙߌ ߊߟߌߣ ߛߌ߬ߕߏߋ߫ ߖߊ߬ߕߊ߫ ߊ߬ ߕߐ߮ ߘߌ߫ ߘߊ߫ ߖߊ߯ߓߘߊ ߛ߭ߋߌߞ ߊ߲ߕߊ߬ ߖߐߔ ߘߍ߬ߘߐ߬ߞߏ ߟߎ߬ (campus) ߡߊ߬ ߘߊ߬ߞߊ߯ߙ (ߊߟߌߣ ߛߌ߬ߕߏߋ߫ ߖߊ߬ߕߊ߫ ߞߍߦߙߐ)߸ ߏ߬ ߟߊߘߊ߬ߙߏ߬ߣߍ߲߫ ߦߋ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߟߋ߬ ߢߍ߫ ߖ߭ߌߜ߭ߍ߲ߛ߭ߐߙ (ߝߙߎߕߎ ߊߟߌߣ ߛߌ߬ߕߏߋ߫ ߖߊ߬ߕߊ߫), ߊ߬ ߣߌ߫ ߝߣߊ߫ ߞߊ߬ߙߊ߲߬ߕߊ ߣߌ߫ ߛߌ߲߬ߝߏ߲߬ߢߊ߬ߟߌ߬ ߓߐߣߍ߲ߢߐ߲߰ߡߊ ߟߎ߫.
ߥߟߊ߬ߘߊ߰ߦߌߘߊ ߘߏ߫ ߟߐ߬ ߘߴߊ߬ ߡߊ߬ ߂߀߀߇ ߟߊ߫.
ߊߟߌߣ ߛߌ߬ߕߏߋ߫ ߖߊ߬ߕߊ߫ ߦߋ߫ ߕߊߞߎߟߎ߲ ߘߏ߫ ߟߋ߬ ߘߌ߫ ߡߍ߲ ߦߋ߫ ߘߊ߬ߞߊ߰ߙߎ߬ ߣߌ߫ ߖ߭ߌߜ߭ߍ߲ߛ߭ߐߙ ߟߎ߫ ߓߌ߬ߟߊ߬ ߟߊ߫ ߢߐ߲߮ ߡߊ߬ ߞߊ߬ߦߌ߯ ߂߀߀߈ ߠߊ߫߸ ߞߵߊ߬ ߞߍ߫ ߥߟߌߛ ߣߘߐ߬ߓߌߟߊ ߘߌ߫߸ ߏ߬ ߝߣߊ߫ ߦߋ߫ ߖߐ߰ߟߊ ߟߋ߬ ߝߣߊ߫ ߣߘߐ߬ߓߌߟߊ ߘߌ߫߸ ߡߍ߲ ߖߌ߰ ߘߊ߫ ߖߌ ߞߘߐ߫ ߛߏ߫ ߝߌ߬ߟߊ ߏ߬ ߟߎ߬ ߕߍ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߖߐ߰ߟߊ ߦߌߟߡߊ:ߞߐ߲ߛߐ߲ߧߊߟߌ ߛߌ߬ߣߊ
ߕߎߓߊ߫ (ߞߘߏߥߊߙߌ߫)
ߕߎߓߊ߫ ߦߋ߫ ߞߘߏߥߊߙߌ߫ ߕߟߋ߬ߓߋ ߛߏ ߘߏ߫ ߟߋ߬ ߘߌ߫߸ ߕߎߓߊ߫ ߕߌ߲߬ߞߎߘߎ߲ ߛߏߓߊ ߟߋ߬ ߦߋ߫߸ ߊ߬ ߣߌ߫ ߕߌ߲߬ߞߎߘߎ߲߫ ߜߘߍ ߡߍ߲ ߦߴߊ߬ߟߋ߬ ߕߐ߮ ߞߋߟߋ߲ ߘߌ߫ ߖߌ߬ߣߍ߫ ߡߊߜߍ߲ ߘߐ߫. ߊ߬ ߛߌ߰ߣߍ߲߫ ߦߋ߫ ߛߏ ߢߌ߲߬ ߠߎ߫ ߟߋ߬ ߕߍ߫߸ ߎߖߌߣߍ߫ ߦߴߊ߬ ߞߐ߬ߘߎ߮ ߘߐ߫߸ ߛߜ߭ߍߟߊ߫ ߦߴߊ߬ ߕߟߋ߬ߓߐ ߘߐ߫ ߊ߬ ߣߌ߫ ߡߊ߲߯ ߦߴߊ߬ ߥߙߏ߬ߘߎ߮ ߘߐ߫߸ ߓߊߝߌ߲߫ ߕߌ߲߬ߞߎߘߎ߲ ߘߐ߫߸ ߞߎߘߍ߫ ߆߈߀ ߠߊ߫ ߊߓߌߖߊ߲߬ ߞߐ߬ߘߎ߮ ߕߟߋ߬ߓߋ ߘߐ߫. ߊ߬ ߡߌ߬ߘߊ߬ߖߟߎ ߟߎ߬ ߦߋ߫: ߘߟߊߕߍ߮ ߈.߂߉° ߘߌ߫ ߞߐ߬ߘߎ߮ ߘߐ߫߸ ߕߍߟߍ߲ ߇.߆߉° ߘߌ߫ ߕߟߋ߬ߓߋ ߘߐ߫.
ߞߎ߲߬ߠߊ߬ߛߌ߰ߟߌ
߁߉߇߈ ߛߊ߬ߙߌ߬ߦߊ ߘߏ߫ ߟߋ߬ ߞߊ߬ ߞߊ߬ߝߏ߬ߙߋ߲߫ ߂߇ ߟߎ߫ ߞߎ߬ߙߎ߲߬ߘߎ߬ߦߊ߫ ߡߍ߲ ߠߎ߬ ߦߴߊ߬ߟߎ߫ ߡߊߝߐ߬ߦߌߝߐ߬ߦߌ ߞߊ߲߬ ߞߊ߬ߝߏ ߘߎ߰ߞߟߏ ߞߊ߲߬.
ߘߎ߰ߕߌ߮ ߟߎ߬ ߛߙߍߘߍ (ߊ߬ߟߌ߬ߞߊߟߌ) ߂߀߀߂ ߖߊ߲߬ߖߏ߲ ߞߐ ߘߐ߫߸ ߕߎߓߊ߫ ߞߍ߫ ߘߊ߫ ߦߏ߫ ߞߊ߬ߝߏ ߞߐ߬ߘߎ߮ ߛߏ ߕߐ߭ ߓߍ߯ ߞߍ߫ ߘߊ߫ ߢߊ ߡߍ߲ ߡߊ߬߸ ߞߵߊ߬ߟߎ߫ ߓߌ߬ߟߊ߬ ߞߘߏߥߊߙߌ߫ ߝߊ߲߬ߞߊ߬ ߞߎߘߊ ߟߎ߬ ߟߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬߸ ߞߵߊ߬ߟߎ߫ ߓߌ߬ߟߊ߬ ߕߌ߲߬ߞߎߘߎ߲ ߡߙߊ߬ߓߊ߮ ߟߊ߫߸ߡߙߊ߬ߞߊ߲߫ ߞߎ߲߬ߞߋߟߋ߲ ߘߊߞߘߐ߫. ߕߌ߲߬ߞߎߘߎ߲ ߡߙߊ߬ߓߊ߮ ߏ߬ ߝߣߊ߫ ߕߘߍ߬ ߦߋ߫ ߛߎߥߊ߲ߘߌ߫ ߟߊ߫ ߜߋ߲ߞߐ߰ߖߌ߬ߘߊ ߝߊ߲߬ߞߊ߬ ߞߎߘߊ ߟߎ߬ ߟߊ߫ ߝߘߏ߬ߓߊ߬ ߞߟߊߕߌ߮ ߜ߭ߎߌߦߏߡ ߛߙߏ߫ ߟߋ߬ ߓߟߏ߫߸ ߦߏ߫ ߛߏ߲߯ߘߋ (secteur) ߁߀ ߞߋ߬ߟߋ߲߬ߞߋ߬ߟߋ߲߬ߠߊ ߡߍ߲ ߠߎ߬ ߦߋ߫ ߞߘߏߥߊߙߌ߫ ߞߐ߬ߘߎ߮ ߘߐ߫߸ ߒ߬ߓߊ߬ ߕߎ߯ߓߊ߫ ߞߙߍߞߙߍ߫ ߘߊ߫ ߞߊ߬ߦߌ߯ ߂߀߀߆ ߟߊ߫ ߕߌ߲߬ߞߎ߬ߘߎ߲߬ ߇߲ ߛߙߊߕߌ ߘߌ߫. ߡߙߊ߬ߦߊ ߏ߬ ߟߎ߫ ߦߋ߫ ߤߊ߲߯ߓߌ߬ ߂߀߀߈ ߠߊ߫ ߊ߬ ߣߴߊ߬ߟߎ߫ ߛߌ߰ߣߍ߲߫ ߦߋ߫ ߞߊ߬ߝߏ ߗߋߘߊߕߌ߮ ߟߎ߬ ߝߍ߬߸ ߡߙߊ߬ߓߊ߮ ߣߌ߫ ߡߙߊ߬ߓߊ߰ߙߋ߲ ߠߎ߬ ߡߍ߲ ߠߎ߬ ߦߋ߫ ߣߊ߬ ߟߊ߫ ߕߌ߲߬ߞߎߘߎ߲ ߘߐ߫ ߦߋ߲߬. ߞߵߊ߬ ߕߊ߬ ߂߀߁߁ ߡߊ߬ ߞߵߊ߬ ߛߌ߰ ߂߀߁߆ ߟߊ߫߸ ߝߊ߬ߘߌ߬ߞߊ ߛߊ߯ߙߊ߫ ߟߋ߬ ߞߍ߫ ߘߊ߫ ߕߌ߲߬ߞߎߘߎ߲ ߦߙߐ ߏ߬ ߥߛߊ߬ߘߋ߲ ߘߌ߫߸ ߊ߬ ߣߌ߫ ߝߎ߲ߜߍߛߏ߫ ߣߌ߫ ߖߏߡߊ߲߫ ߣߌ߫ ߜ߭ߍ߲ߕߜ߭ߍߟߊ߫ ߟߎ߫ ߡߙߊ߬ߓߊ߰ߙߋ߲ ߠߎ߬.
ߊ߬ ߞߐߙߍߦߊߣߍ߲߫ ߦߋ߫ ߞߏ߫ ߞߊ߬ߦߌ߯ ߂߀߁߆ ߞߏߟߌ߲ߞߏߟߌ߲ ߠߊ߫߸ ߞߏ߲߬ߓߏ ߡߊ߬ߓߎ߬ߧߊ߬ߕߊ ߛߊ߬ߞߐ ߡߊ߬ߡߊ߬ߘߎ߫ ߡߍ߲ ߦߋ߫ ߘߊ߲ߘߟߊ߫ ߓߛߏߟߌߟߊ ߘߌ߫߸ ߞߴߏ߬ ߟߋ ߦߋ߫ ߕߎߓߊ߫ ߞߊ߬ߝߏ߬ߙߋ߲ ߥߛߊ߬ߓߊ߮ ߘߌ߫
ߛߌ߰ߓߊ߰ߓߙߍ߬ߟߐ߲
ߊ߬ ߛߌ߰ߓߊ߮ ߓߊߖߎߡߊ ߟߎ߬ ߦߋ߫ ߒߞߏߝߐߟߊ ߟߎ߬ ߟߋ߬ ߘߌ߫ (ߡߊ߬ߥߎ߬ߞߊ)
ߛߌ߰ߓߊ߰ߓߙߍ߬ߟߐ߲ ߕߎ߬ߜߍ߬ߕߎ߬ߜߍ߬ߟߌ
ߞߊ߬ߙߊ߲
ߞߊ߬ߙߊ߲߬ߕߊ ߛߊ߯ߘߊ߫ ߝߟߐ ߁߀߃ ߟߋ߬ ߦߋ߫ ߞߊ߬ߝߏ ߘߌ߲߬ߞߌߙߊ ߏ߬ ߘߐ߫߸ ߊ߬ ߣߌ߫ ߞߊ߬ߙߊ߲߬ߕߊ ߛߊ߯ߘߊ߫ ߝߌߟߊߣߊ߲ ߃ ߟߎ߫. ߞߊ߬ߝߏ ߞߊ߬ߙߊ߲߬ߕߊ߫ ߓߟߏߡߊߞߊ߬ߣߍ߲ ߝߟߐߝߟߐ ߟߐ߬ ߘߊ߫ ߋߟߌߡߊ߫ ߟߋ߬ ߘߓߊ߬ߓߌߟߊ ߈, ߁߈߈߇ ߟߊ߫ ߟߞߊ߬ߙߊ߲߬ߠߌ߲߬ߠߊ߫ ߝߙߌߕߖ߭-ߋߡߌߟ ߗ߭ߊ߲߭ ߘߴߤߌߝ߭ߍߙ ߓߟߏ߫߸ ߏ߬ ߡߍ߲ ߣߊ߬ ߘߊ߫ ߞߊ߬ ߓߐ߫ ߊߟߌߗ߭ߋߙߌ߫. ߝߘߊ߬ߝߌ߲߫ ߞߊߙߊ߲ߘߋ߲߫ ߃߃ ߟߋ߬ ߕߘߍ߬ ߦߴߊ߬ ߟߊ߫߸ ߏ߬ ߟߎ߫ ߟߋ߬ ߞߍ߫ ߘߊ߫ ߡߐ߰ ߝߟߐ ߘߌ߫ ߡߍ߲ ߠߎ߬ ߞߊ߬ ߞߊ߬ߙߊ߲ ߞߍ߫ ߝߊ߬ߙߊ߲߬ߛߌ߬ ߞߊ߲ ߘߐ߫. ߊ߬ ߓߊ߯ߙߊ߫ ߘߊ߫ ߛߊ߲߬ ߛߊ߬ߓߊ߫ ߞߎ߲߬ߕߊ߮ ߞߘߐ߫ ߦߊ߬ߣߴߊ߬ ߟߊߦߟߍ߬ߡߊ߲߬ ߕߍ߫ ߡߊߙߑߛߍߟ ߕߑߙߍߛ߭-ߟߊߔߑߟߍߣ ߓߟߏ߫ ߊߛߣߌ߫ ߁߈߉߀ ߟߊ߫߸ ߦߋ߲߬ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߡߊߞߍߦߌߟߊ߫ ߞߎߘߊ ߘߌ߫. ߁߉߀߄ ߕߙߊߓߊ ߕߟߋ߬ ߁߭ ߟߊ߫߸ ߞߊ߬ߙߊ߲߬ߘߋ߲߫ ߈߉߆ ߟߋ߬ ߕߘߍ߬ ߦߋ߫ ߜߋ߲ߞߐ߰ߖߌ߬ߘߊ ߟߊ߫߸ ߛߌ߰ߓߊ߰ ߘߐ߫ ߡߍ߲ ߠߎ߬ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߱ ߞߋ߲߬ߥߟߎ߫ ߂ ߛߊ߲ߝߍ߬ ߣߍ߲ߞߍ߫. ߞߊ߬ߙߊ߲߬ߓߏ߲߫ ߁߈ ߡߍ߲ ߠߎ߬ ߘߌ߫ ߘߊ߫ ߕߏߘߊ ߟߎ߬ ߡߊ߬ ߁߉߀߃ ߟߊ߫߸ ߕߎߓߊ߫ ߞߊ߬ ߞߋߟߋ߲߫ ߛߐ߬ߘߐ߲߫ ߏ߬ ߟߎ߬ ߘߐ߫. ߞߊ߬ߙߊ߲߬ߘߋ߲߫ ߄߄ ߠߎ߫ ߟߋ߬ ߕߘߍ߬ ߦߴߊ߬ ߞߣߐ߫ ߊ߫ ߣߌ߫ ߞߙߊ߬ߡߐ߫ ߂ ߟߎ߫.
ߞߊ߲ ߠߎ߬
ߞߊ߬ߦߌ߯ ߘߍߒߖߘߍߟߦߊ ߞߍ߫ ߘߊ߫߸ ߞߘߏߥߊߙߌ߫ ߖߡߊ߬ߣߊ ߝߘߏ߬ߓߊ߬ ߞߊ߲ ߦߋ߫ ߝߊ߬ߙߊ߲߬ߛߌ ߟߋ߬ ߘߌ߫. ߛߋ߲߬ߘߐ߫ ߞߊ߲ ߡߍ߲ ߦߋ߫ ߝߐ߫ ߟߴߊ߬ ߣߴߊ߬ ߦߋ߫ ߡߍ߲߫ ߠߊ߫ ߡߌ߬ߙߌ߲߬ߘߌ ߝߊ߲߬ߓߊ ߓߟߏ߫߸ ߏ߬ ߟߋ ߦߋ߫ ߖߎ߬ߟߊ ߘߌ߫, ߒ߬ߞߊ߬ ߕߌ߲߬ߞߎߘߎ߲ ߘߎ߲߬ߘߊ߬ߡߊ߬ ߞߊ߲ ߦߋ߫ ߡߍ߲ ߘߌ߫߸ ߏ߬ ߟߋ ߦߋ߫ ߥߋ ߘߌ߫. ߝߊ߬ߙߊ߲߬ߛߌ߬ ߞߊ߲ ߦߋ߫ ߝߐ߫ ߟߊ߫ ߊߓߌߖߊ߲߬ ߊ߬ ߢߊߓߘߍ ߡߊ߬߸ ߒ߬ߞߵߊ߬ ߦߋ߫ ߞߟߌ߫ ߟߊ߫ ߟߋ߬ ߞߘߏߥߊߙߌ߫ ߡߌ߬ߙߌ߲߬ߘߌ ߝߊ߬ߙߊ߲߬ߛߌ߫ ߞߊ߲ ߥߟߊ߫ ߘߊߜ߭ߏ߫ ߝߊ߬ߙߊ߲߬ߛߌ߬ ߞߊ߲߸ ߏ߬ ߡߍ߲ ߘߊ߲߬ߝߘߊ߬ߓߐ߬ߣߍ߲߫ ߦߋ߫ ߝߊ߬ߙߊ߲߬ߛߌ߬ ߞߊ߲ ߓߘߍߓߘߍ ߡߊ߬ ߝߐߟߌ ߘߐ߫߸ ߡߍ߲ ߕߴߛߋ߫ ߝߊ߰ߡߎ߲߬ ߠߊ߫ ߝߊ߬ߙߊ߲߬ߛߌ߬ߞߊ߲߬ߝߐߟߊ ߕߐ߭ ߟߎ߫ ߓߟߏ߫ ߡߍ߲ ߠߎ߬ ߕߍ߫ ߞߘߏߥߊߙߌߞߊ߫ ߟߎ߫ ߘߌ߫. ߝߊ߬ߙߊ߲߬ߛߌ߬ ߞߊ߲ ߖߙߎߡߎ߲߫ ߜߘߍ߫ ߝߣߊ߫ ߦߋ߫ ߦߋ߲߬ ߞߏ߫ ߣߎߛ߭ߌ߸ (ߥߣߊ߬ߞߊ߲ «Argot») ߝߣߊ߫ ߦߋ߫ ߝߐ߫ ߟߊ߫ ߝߏߣߌ߲ߞߋ ߟߎ߬ ߓߟߏ߫߸ ߡߍ߲ ߘߐ߫ ߣߌ߫ ߝߐ߰ߓߍ߬ߝߐ߯ߓߍ (Satirique) ߂ ߟߎ߫ ߦߋ߫ ߛߓߍ߫ ߟߴߊ߬ ߘߐ߫߸ ߜߌߛ߭ ߣߌ߫ ߦߊ߬ߝߏߦߌ߫ ߟߎ߫. ߞߘߏߥߊߙߌߞߊ ߛߌߦߊߡߊ߲߫ ߠߎ߫ ߦߋ߫ ߕߎߓߊ߫ ߕߌ߲߬ߞߎߘߎ߲ ߘߐ߫ ߡߍ߲ ߠߎ߬ ߓߐߖߎ ߟߎ߬ ߦߋ߫ ߞߊ߬ߝߏ ߕߌ߲߬ߞߎߘߎ߲ ߕߐ߭ ߟߎ߬ ߓߍ߯ ߘߏ߫ ߘߌ߫߸ ߞߊ߬ߝߏ ߝߏ߲߬ߘߏ߬ߞߊ߲߬ ߞߊ߲ ߕߐ߭ ߟߎ߬ ߓߍ߯ ߘߏ߫߸ ߏ߬ ߟߎ߫ ߘߐ߫ ߓߌߥߐ߯ߙߐ߫ ߢߐ߲߰ ߘߌ߫ ߞߍ߫ ߝߐ߫ ߟߊ߫.
ߞߍ߲ߘߍߦߊ
ߘߊ߲ߘߊߛߏ߫ ߁ ߠߋ߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߞߍ߲ߘߍߓߊߛߌ ߘߋ߬ߙߌ߬ߘߊ߫ ߁߸ ߞߍ߲ߘߍߦߊ ߕߊ߲ߓߊ߲߫ ߁߸ ߊ߬ ߣߌ߫ ߓߊߛߌߓߏ߲߫ ߁ ߝߣߊ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߕߌ߲߬ߞߎߘߎ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߐ ߦߋ߫ ߛߍ߬ߣߍ ߟߋ߬ ߘߌ߫. thumb|ߣߛߌ߬ߜߍ߲߬ ߝߌߟߊ ߦߋ߫ ߣߌ߬ߛߌ ߟߎ߬ ߜߍ߲߬ߜߍ߲ ߞߊ߬ ߡߊ߲߫ ߣߌ߫ ߕߎߓߊ߫ ߕߍ߫ ߝߏ߲߬ߘߏ ߞߊ߲߬
ߝߊ߬ߘߌ߬ߡߊ߬ߞߟߏ
ߕߏ߬ߟߊ߲߬ߕߊ߲߬ ߛߘߍ ߘߏ߫ ߦߋ߫ ߕߎߓߊ߫ ߛߏ ߞߣߐ߫ ߞߏ߫ ߒߘߋߡߊߢߐ߲ ߘߋ߬ ߕߎߓߊ߫߸ ߏ߬ ߡߍ߲ ߦߋ߫ ߕߎ߬ߜߍ߬ߕߎ߬ߜߍ߬ ߟߊ߫ ߕߌ߲߬ߞߎߘߎ߲ ߞߟߏߞߕߏߦߊ ߓߏߟߏ߲ߝߘߊ ߘߐ߫߸ ߏ߬ ߦߋ߫ ߓߍ߲߬ ߠߊ߫ «ߕߟߊߞߏ߫ ߄߲» ߠߋ߬ ߡߊ߬߸ ߊ߬ ߛߌ߰ߞߊ߲߬ߦߊߣߍ߲߫ ߦߴߊ߬ ߛߏ߫ ߓߟߏߡߊ߬ ߙߊ߬ߟߌ ߔߊ߬ߙߌ߫ ߘߊ߬ߞߊ߯ߙ ߟߋ߬ ߡߊ߬ ߏ߬ ߕߊ߬ߡߌ߲߬ ߞߏ߫ ߞߋߟߋ߲ ߝߍ߬ ߞߊ߬ߝߏ ߞߣߐ߫ ߁߉߈߄ ߠߊ߫. ߏ߬ ߕߘߍ߬ߒ߬ߘߐ߬ߓߊ߮ ߟߎ߬ ߘߏ߫ ߟߎ߫ ߝߟߍ߫: ߗ߭ߊߞ ߌߞߛ߸ ߞߑߟߏߘ ߓߙߊߛߍߙ߸ ߊ߬ ߣߌ߫ ߜ߭ߊߛߑߕߐ߲ ߙߊߤߌߍߙ ߟߎ߫.
ߦߟߌߣߐ ߟߎ߬
ߣߌ߫ ߊߓߌߖߊ߲߬ ߦߋ߫ ߞߐ߬ߘߎ߮ ߘߐ߫߸ ߏ߬ ߟߎ߫ ߦߋ߫ ߡߎߛߊ߫ ߟߊ߫ ߝߊ߬ߙߊ߲߬ߛߍ ߟߋ߬ ߝߐ߫ ߟߊ߫߸ ߒ߬ߞߊ߬ ߞߊ߬ߝߏ ߕߟߋ߬ߓߋ ߘߐ߫߸ ߏ߬ ߟߎ߫ ߦߋ߫ ߘߊߜ߭ߏ߫ ߟߊ߫ ߝߊ߬ߙߊ߲߬ߛߍ ߟߋ߬ ߝߐ߫ ߟߊ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:ߞߘߏߥߊߙߌ߫ ߘߏ߲߬ߘߊ ߦߌߟߡߊ:ߞߘߏߥߊߙߌ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߐߜߍ ߡߍ߲ ߦߋ߫ p17 ߟߊߓߊ߯ߙߊ߫ ߟߊ߫
ߣߍ߬ߘߍ
ߣߍ߬ߘߍ ߦߋ߫ ߦߙߌ ߘߏ߫ ߟߋ߬ ߘߌ߫ ߕߐ߬ߣߐ ߦߋ߫ ߡߍ߲ ߠߊ߫ ߘߊߞߎ߲߫ ߛߘߍߡߊ߲߫ ߠߎ߫ ߘߐ߫ ߊߝߙߌߞߌ߬ ߘߎ߰ߞߟߏ ߞߊ߲߬. ߊ߬ ߝߌߘߊ ߣߴߊ߬ ߝߊ߬ߘߊ ߟߎ߬ ߦߋ߫ ߡߐ߱ ߟߎ߬ ߣߝߊ߫ ߟߊ߫߸ ߊ߬ ߣߴߊ߬ ߡߎ߮ ߣߴߊ߬ ߞߟߏ ߟߎ߬. ߊ߬ ߦߋ߫ ߊߝߙߌߞߌ߬ ߕߎ߫ ߥߙߊߥߙߊ ߣߴߊ߬ ߜߍߞߊ߲ߠߊ ߖߡߊ߬ߣߊ ߟߎ߬ ߟߋ߬ ߘߐ߫ ߊߝߙߌߞߌ߬ ߕߟߋ߬ߓߋ ߣߴߊ߬ ߕߊ߲ߓߊ߲ ߠߎ߬ ߘߐ߫.
ߘߎ߰ߡߊ߬ߛߓߍ
ߣߍ߬ߘߍ ߦߋ߫ ߦߙߌߦߊ ߟߴߊߝߙߌߞߌ߬ ߕߟߋ߬ߓߋ ߣߴߊ߬ ߕߟߋ߬ߓߐ ߜߍߞߍ߲ߠߊ ߘߌ߲߬ߞߌߙߊ ߟߎ߬ ߟߋ߬ ߘߐ߫߸ ߊ߬ ߜߋ߲ߜߋ߲߫ ߘߐ߫ ߞߵߊ߬ ߕߊ߬ ߊߝߙߌߞߌ߬ ߕߟߋ߬ߓߋ ߞߐ߰ߖߌ߬ߘߊ ߖߡߊ߬ߣߊ ߢߌ߲߬ ߠߎ߫ (ߛߙߊ߬ߟߏ߲߫߸ ߖߌ߬ߣߍ߫߸ ߖߌ߬ߣߍ߫ ߓߌ߬ߛߊ߬ߥߏ߫߸ ߛߣߍ߬ߜ߭ߊߟߌ߫) ߡߊ߬ ߞߊ߬ ߥߴߊ߬ ߛߌ߰ ߎߜ߭ߊ߲ߘߊ߫ ߟߴߊߝߙߌߞߌ߬ ߕߟߋ߬ߓߐ ߘߐ߫.
ߝߙߋߟߌ ߥߟߊ߫ ߕߍ߰ߟߌ
thumb|ߣߘߍ߬ ߝߙߋ (ߖߋ߲ߖߋ߬ߙߌ߲)߸ [[ߜ߭ߊߣߊ߬ ߞߐ߬ߘߎ߮ ߘߐ߫]] ߣߍ߬ߘߍ ߦߴߊ߬ ߝߙߋ߫ ߟߊ߫ ߓߌ߲ߠߊߥߎߟߋ߲ ߣߌ߫ ߞߏ߲ߞߏߜߍ ߟߎ߬ ߟߋ߬ ߟߊ߫ ߞߍ߬ߣߍ߲߸ ߊ߬ ߦߋ߫ ߝߐ߫ ߟߴߊ߬ ߝߙߋ ߡߊ߬ ߞߴߊ߬ ߖߋ߲ߖߋ߲߬ߙߌ߲; ߊ߬ ߝߙߋߣߍ߲߫ ߞߎߘߊ ߦߋ߫ ߥߎ߬ߟߋ߲߬ߝߙߌߛߌ ߟߋ߬ ߘߌ߫ ߞߊ߬ ߝߙߋߡߎ߮ ߓߌ߲߬ߛߊ߲߬ߠߊ߬ߡߊ ߟߎ߬ ߞߴߊ߬ ߞߐߞߊ߲ߠߊ ߟߎ߬ ߘߐ߫߸ ߏ߬ ߘߌ߫ ߘߐ߲߰ߘߐ߰ߣߍ߲߬ ߦߟߍߡߊ߲߫ ߞߊ߬ ߟߊߓߊ߲߫ ߥߎ߬ߟߋ߲߬ ߞߐ߯ߣߍ߲ ߘߌ߫߸ ߏ߬ ߘߌ߫ ߕߊ߬ߡߌ߲߫ ߝߌ߲߬ ߠߊ߫ ߞߊ߬ ߓߎ߬ߘߎ߲߫ ߞߊ߬ ߛߘߋ ߟߎ߬ ߟߊߓߐ߫.
ߛߘߋ ߏ߬ ߟߎ߬ ߦߋ߫ ߛߐ߰ ߟߊ߫ ߝߙߌߛߌߦߊ ߟߋ߬ ߡߊ߬߸ ߞߊ߬ ߘߐ߲߰ߘߐ߰ߣߍ߲߬ ߖߊ߲߯ߧߊ߲߫ ߞߊ߬ ߞߍ߫ ߡߊߟߊ߲ߞߊ߫ ߝߙߌߛߌߡߊ ߟߎ߬ ߘߌ߫߸ ߏ߬ ߟߋ ߝߣߊ߫ ߦߋ߫ ߘߐ߲߰ߘߐ߰ߣߍ߲߬ ߦߟߍߡߊ߲߫ ߞߊ߬ ߞߍ߫ ߥߎ߬ߟߋ߲߬ߘߊ߲ߜߊ ߘߌ߫߸ ߒ߬ߓߊ߬ ߏ߬ ߟߋ ߦߴߊ߬ ߟߊ߫ ߞߐ߯ߟߌ ߕߐ߰ߡߊ߬ߛߙߋ ߘߌ߫. ߕߐ߲ ߠߋ߬ ߦߋ߫ ߛߌ߰ ߟߊ߫ ߣߍ߬ߘߍ ߟߊ߫ ߡߊ߲߬ߘߋ߲߫ ߝߊ߲߬ ߛߌߦߊߡߊ߲߫ ߘߐ߫߸ ߡߍ߲ ߝߊ߲߬ߓߊ ߦߋ߫ ߟߞߊߘߌ߫ ߟߊ߫ ߞߏ߲ߞߏߘߌ߬ߓߌ ߛߊ߬ ߕߎߡߊ ߡߊߜߍ߲ ߣߌ߫ ߘߓߊ߬ߕߊ ߕߟߋ߬ ߁߀ ߝߟߐ ߟߊ߫ ߛߐ߲߬߸ ߏ߬ ߦߋ߫ ߟߊߥߟߌ߬ ߟߊ߫ ߡߐ߰ߓߊ ߟߎ߬ ߓߟߏ߫ ߣߘߍ߬ ߜߋ߬ߘߋ߲߬ ߞߊߘߌ ߡߊߕߊ߲߬ߞߊ ߟߋ߬ ߡߊ߬.
ߣߘߍ߬ ߞߊߘߌ ߣߌ߫ ߣߘߍ߬ ߟߊ߬ߘߊ߲ ߠߎ߬
thumb|[[ߛߎ߲ߡߙߊ ߟߊߡߐ߲߫ ߛߊ߲߫ ߞߎߘߊ߸ ߓߊߕߍߞߊ ߟߎ߬ ߟߊ߫ ߛߎ߲ߡߙߊ ߟߊߡߐ߲߫ ߗߏ߮]] ߣߘߍ߬ߕߐ߲ ߓߊ߯ ߟߞߊߘߌ߫߸ ߓߍ߯ ߘߌ߫ ߖߍ߲ߛߍ߲߫ ߊ߬ ߟߊ߫ ߛߊ߲߬ߜߊ߲ ߠߎ߬ ߞߣߐ߫ ߣߘߍ߬ ߞߊߘߌ ߟߊ߫߸ ߡߍ߲ ߓߊ߯ ߡߍ߲ ߛߐ߬ߘߐ߲߬߸ ߏ߬ ߘߴߏ߬ ߟߊߘߏ߲߬ ߛߏ߫. ߣߘߍ߬ ߞߊߘߌ ߦߋ߫ ߟߊߓߊ߲߫ ߠߊ߫ ߛߣߍ߬ߘߐ߬ ߣߘߍ ߟߎ߬ ߞߊߘߌ ߟߋ߬ ߡߊ߬߸ ߊ߬ ߣߌ߫ ߛߊ߲ߝߢߐ ߟߊ߫ ߣߘߍ߬ ߟߊߓߎ߬ߘߎ߲߬ߣߍ߲ ߠߎ߬.
ߣߘߍ߬ߟߊ߬ߘߊ߲ ߦߋ߫ ߘߊߡߌ߬ߣߊ߫ ߟߊ߫ ߥߐߘߐ߲ߠߌ߲ ߠߋ߬ ߡߊ߬߸ ߘߏ߫ ߟߎ߫ ߘߴߊ߬ ߜߊ߬ߛߌ߬ ߜߘߋ ߟߊ߫߸ ߘߏ߫ ߟߎ߫ ߝߊ߲߭ ߦߴߊ߬ ߜߏ߬ߛߌ߬ ߟߊ߫ ߡߊ߬ߟߏ߬ߜߏ߬ߛߌ߫ ߕߙߏߞߏ ߟߊ߫߸ ߞߏ߬ߣߌ߲߬ ߊ߬ ߝߊ߲߬ߓߊ ߘߐ߫߸ ߡߍ߲ ߠߎ߬ ߡߎ߮ ߞߍߕߐ߫ ߓߊ߯ ߞߍ߫ ߣߘߍ߬ߡߎ߮ ߘߌ߫߸ ߏ߬ ߟߎ߫ ߟߋ߬ ߦߋ߫ ߥߐߘߐ߲߫ ߠߊ߫ ߓߟߏ ߟߊ߫ ߛߐ߲߬.
ߊ߬ ߓߊ߫ ߓߊ߲߫ ߓߐ߫ ߟߴߊ߬ ߝߊ߬ߘߊ ߘߐ߫߸ ߊ߬ ߘߌ߫ ߞߏ߬ ߞߵߊ߬ ߛߊߣߌ߲ߧߊ߫ ߞߊ߬ ߓߊ߲߫ ߞߵߊ߬ ߟߊߖߊ߬ ߞߎߘߊ߫ ߘߌ߫ ߊ߬ ߣߌ߫ ߞߵߊ߬ ߟߥߴߊ߬ ߟߊߘߊ߬ߙߏ߬ ߦߌߟߊ ߘߐ߫߸ ߒ߬ߓߊ߬ ߏ߬ ߟߋ ߦߋ߫ ߣߘߍ߬ ߟߊ߬ߘߊ߲ ߓߊ߲ߣߍ߲ ߘߌ߫ ߛߊ߫.
ߊ߬ ߢߊ߬ߕߣߐ ߟߎ߫
ߣߍ߬ߘߍ ߡߎ߮ ߦߋ߫ ߣߏߣߌ߲߫ ߠߊ߫ ߞߵߊ߬ ߛߋߜߊ߫߸ ߊ߬ ߘߌ߫ ߛߋ߫ ߞߍ߫ ߟߊ߫ ߣߐߣߐ ߟߊ߫߸ ߕߌ߬ߦߊ߬ߘߍ߮ ߦߋ߫ ߞߍ߫ ߟߴߊ߬ ߟߊ߫߸ ߞߐ߭ ߣߌ߫ ߝߙߏ߬ߕߏ ߦߋ߫ ߞߍ߫ ߟߴߊ߬ ߟߊ߫߸ ߥߟߊ߫ ߞߊ߬ ߟߋ߬ߡߎ߬ߣߎ߲߬ߞߎߡߎ߲ (ߟߋ߬ߡߎ߬ߣߎ߲߬ߞߎ߲) ߞߴߊ߬ ߟߊ߫: ߣߘߍ߬ ߜߍ߲ߛߍ߲ ߦߋ߫ ߦߟߍ߬ ߟߊ߫ ߞߊ߬ ߥߴߊ߬ ߛߌ߰ ߝߏ߬ߘߏ ߘߐ߫ ߞߵߊ߬ ߞߍ߫ ߝߘߏ߬ ߘߐ߬ߕߊ߰ߟߊ ߓߟߏߡߊߛߌ߮ ߘߌ߫. thumb|ߛߎ߲ߡߙߊ ߟߊߣߍ߲ ߣߘߍ߬ߞߟߏ ߞߐߞߊ߲߬ ߘߍ߬ߘߜ߭ߎ߫߸ [[ߓߙߎߞߌߣߊ߫ ߝߊ߬ߛߏ߫]] ߣߘߍ߬ ߞߟߏ ߟߋ߬ ߦߋ߫ ߞߍ߫ ߟߊ߫ ߛߎߡߙߊ ߘߌ߫߸ ߞߵߊ߬ ߛߎ߬ߛߎ߬ ߊ߬ ߕߓߌ߫ ߞߐ ߘߐ߫߸ ߞߵߊ߬ ߓߌ߬ߟߊ߬ ߝߌߘߊ ߞߘߐ߫ ߞߊ߬ ߞߊ߲߬ߞߍ ߞߴߊ߬ ߞߊ߲߬߸ ߟߎߡߐ߯ߣߍ߲ߞߎ߲ (ߟߌߡߐ߯ߣߍ߲ߞߎ߲ «ߟߌߡߐ߯ ߞߟߌ») ߓߊ߯ ߞߴߊ߬ ߟߊ߫߸ ߊ߬ ߘߌ߫ ߛߎ߬ߛߎ߫ ߞߊ߬ ߓߊ߲߫ ߞߵߊ߬ ߟߊߡߐ߲߫ ߞߵߊ߬ ߞߍ߫ ߛߎߡߙߊ ߡߐ߲ ߘߌ߫.
ߣߌ߲߬ ߝߣߊ߫ ߘߐߜߍ߫
ߦߌߟߡߊ:ߦߙߌ ߦߌߟߡߊ:ߞߏ߲ߞߏ߫ ߦߙߌ ߦߌߟߡߊ:ߛߎ߲ߞߎ߲
ߤߙߐߞߕߐ
ߤߐߙߐߞߕߐ߫ ߦߋ߫ ߢߊ߲߬ߓߌ߬ߦߊ߫ ߞߊ߬ߝߏ߬ߙߋ߲ ߘߎ߰ߓߊ ߟߋ߬ ߓߊߝߌߟߊߓߍ߫ ߞߏ߰ߙߌ ߞߣߐ߫ ߞߊ߬ߦߋ߫ ߕߌ߲߬ߞߎߘߎ߲ ߘߐ߫߸ ߡߍ߲ ߦߋ߫ ߡߊ߬ߟߌ ߥߙߏ߬ߘߎ߮-ߕߟߋ߬ߓߋ ߘߐ߫.
ߦߟߌߡߊߛߙߋ
ߦߌߟߡߊ:ߡߊ߬ߟߌ ߛߏ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߊ߬ߦߋ߫ ߕߌ߲߬ߞߎߘߎ߲
ߓߍ߬ߟߍ߲߬ߖߏ߫
ߓߑߟߍ߲ߖߏ߬ ߦߋ߫ ߡߊ߬ߟߌ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫߸ ߛߌߞߊߛߏ߬ ߞߏ߰ߙߌ ߣߌ߫ ߛߌߞߊߛߏ߬ ߕߌ߲߬ߞߎߘߎ߲ ߠߎ߬ ߘߐ߫.
ߛߍ߲ߜߋߘߎ߯
ߛߍ߲ߜߋߘߎ߯ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߛߍ߲ߜߋߘߎ߯ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߄ ߇߂߁ ߠߋ߬ ߘߌ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߡߐ߰ ߁߃ ߇߆߄ ߘߌ߫.
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߝߙߊ߬ߞߟߊ߫
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߛߌߞߊߛߏ߬ ߞߏ߰ߙߌ ߦߌߟߡߊ:ߦߙߐ ߡߍ߲ ߦߋ߫ ߛߌߞߊߛߏ߬ ߕߌ߲߬ߞߎߘߎ߲ ߘߐ߫ ߦߌߟߡߊ:ߞߊ߬ߝߏ߬ߙߋ߲ ߡߍ߲ ߦߋ߫ ߛߌߞߊߛߏ߬ ߕߌ߲߬ߞߎߘߎ߲ ߘߐ߫ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲
ߜ߭ߋߐߙߜ߭ ߜ߭ߍߙߕߑߣߍߙ
ߜ߭ߋߐߙߜ߭ ߜ߭ߍߙߕߑߣߍߙ (ߞߏߟߌ߲ߞߏߟߌ߲ ߁߈, ߁߉߂߀ – ߓߌ߲ߠߊߥߎߟߋ߲ ߃߀, ߂߀߁߃) ߕߘߍ߬ ߦߋ߫ ߊߟߏߡߊ߲ߘߎ߯ ߣߊ߲߬ߕߌ߮ ߟߋ߬ ߘߌ߫ ߡߍ߲ ߕߘߍ߬ ߘߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߐ߫߸ ߣߴߊ߬ ߡߌ߬ߣߊ߬ ߘߊ߫ ߞߊ߬ߝߏ߫ ߘߍ߬ߣߍ߲ ߓߟߏ߫ ߞߵߊ߬ ߞߍ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲ ߘߌ߫. ߊ߬ ߔߘߏ߬ߞߟߏ߬ߡߊ߬ ߘߊ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲ ߠߎ߬ ߟߊ߫ ߘߊ߮ ߞߣߐ߫߸ ߞߊ߬ ߡߊ߬ߟߐ߲߬ ߕߐ߰ ߜߘߍ߫ ߕߊ߬ ߞߏ߫ '''ߘߌߣߊߌߛ ߝ. ߥߊߌߟߍߟ'''߸ ߊ߬ ߘߏ߲߬ ߡߊ߫ ߛߋ߫ ߡߌ߬ߘߊ߬ ߟߴߏ߬ ߞߐ߫ ߡߎ߰ߡߍ߫. ߊ߬ ߥߊ߫ ߘߴߊ߬ ߡߊߟߐ߲ߠߌ߲ ߢߊ߫ ߓߘߍ ߏ߬ ߝߊߙߊ߲ߛߊ߫ ߛߊ߲߬ ߄߀ ߖߊ߬ߕߋ߫ ߕߊ߬ߡߌ߲ ߞߐ߫.
ߞߊ߲߬ߛߓߍߟߌ
ߜ߭ߍߙߕߑߣߍߙ ߕߘߍ߬ ߦߋ߫ ߓߐ߫ ߟߊ߫ ߛߛߑߥߋߌߘߑߣߌߕߖ߭ ߟߋ߬߸ ߛߌߟߋߛߌߦߊ߫ ߘߎ߰ߟߊ ߘߐ߫ (ߊ߬ ߦߋ߫ ߞߟߌ߫ ߟߊ߫ ߟߋ߬ ߕߊ߲߬ ߞߏ߫ ߛߑߥߌߘߑߣߌߞߊ߫߸ ߔߐߟߐ߲ߢ). ߊ߬ ߟߊߘߏ߲߬ ߘߊ߫ ߥߍߤߑߡߊߗ ߘߐ߫ ߁߉߄߀ ߠߊ߫߸ ߞߵߊ߬ ߛߌ߭ ߕߏ߫ ߛߊ߲߬ ߁߉ ߘߐ߫߸ ߊ߬ ߕߘߍ߬ ߘߴߊߝߙߌߞߌ߬ ߞߐ߬ߘߎ߮ ߓߙߊߡߊߖߊ߲ߓߊ߲ ߘߐ߫ ߊߝߙߌߞߊ ߞߐߙߔ ߟߎ߫ ߝߍ߬. ߊ߬ ߡߌ߬ߣߊ߬ ߘߊ߫ ߢߌ߲߬ߢߐ߲߮ ߠߎ߬ ߟߊ߫ ߞߟߍ߬ߓߏߟߏ߲ ߠߎ߬ ߓߟߏ߫ ߕߎߣߛߌ߫ ߟߋ߬ ߁߉߄߃ ߟߊ߫߸ ߏ߬ ߞߍ ߊ߬ ߕߊ߬ ߘߊ߫ ߞߵߊ߬ ߟߊ߫ ߥߊ߫ ߞߊ߬ߝߏ߫ ߘߍ߬ߣߍ߲ ߠߊ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲ ߘߌ߫.
ߞߍ߬ߟߍ ߓߊ߲߫ ߕߎߡߊ ߟߊ߫߸ ߜ߭ߍߙߕߑߣߍߙ ߖߌ߱ߕߍ߰ ߘߴߊ߬ ߞߐߛߊߦߌ߫ ߞߏ ߟߴߊ߬ ߝߊ߬ߛߏ߫߸ ߓߊߏ߬ ߊ߬ ߕߎ߲߬ ߓߘߴߊ߬ ߡߍ߲߫ ߞߏ߫ ߦߋ߲߬ ߠߎ߫ ߡߙߊ߬ߣߍ߲߫ ߦߋ߫ ߛߏߝߌߦߋ ߘߍ߭ ߟߋ߬ ߓߟߏ߫߸ ߊ߬ ߞߵߊ߬ ߘߐߞߕߌ߫ ߏ߬ ߟߋ ߘߐ߫ ߛߊ߫ ߞߵߊ߬ ߔߊ߬ߘߊ߲߬ߞߌ߫. ߞߍ߬ߟߍ ߓߊ߲ ߞߎ߲߬ߢߐ߰ ߘߊߡߊ߲ߘߊߡߊ߲ ߡߊ߬߸ ߊ߬ ߞߵߊ߬ ߔߏ߬ߘߏ߲߬ߞߌ߫ ߞߊ߬ ߓߐ߫ ߡߌ߬ߘߊ߬ߟߌ߬ߘߋ߲߬ ߘߊ߮ ߞߣߐ߫ ߘߍߡߌ߲ߜ߭߸ ߡߍߞߛߌߞߏ߫ ߞߎߘߊ߫߸ ߏ߬ ߞߍ߫ ߘߊ߫ ߕߎߟߊߝߌ߲ ߂߂ ߟߋ߬ ߡߊ߬ ߁߉߄߅ ߟߊ߫. ߊ߬ ߓߊ߲ ߞߐ ߘߐ߫ ߓߊ߬ߟߊ߲߫ (Barrage) ߡߟߊ ߞߐ ߘߴߊ߬ ߓߟߏ߫߸ ߊ߬ ߞߵߊ߬ ߖߎߙߊ߲߫ ߡߊ߬ߘߏ߬ߣߌ߲߬ߠߌ߲߬ ߛߌߛߌ߫ ߞߎߟߎ߲ ߘߏ߫ ߞߎ߲߬ߕߍ ߡߵߊ߬ ߕߎ߲߬ ߓߘߴߏ߬ ߡߍ߲ ߠߊߞߙߐ߬ߛߌ߫ ߞߵߊ߬ ߖߊ߬ߕߋ߬ߘߐ߬ߛߌ߮ ߞߍ߫ ߖߐ߲߫. ߒ߬ߓߊ߬ ߛߌ߬ߛߌ߬ߞߎߟߎ߲ ߏ߬ ߟߋ ߞߵߊ߬ ߕߊ߬ ߛߊ߫ ߞߊ߬ ߥߴߊ߬ ߘߌ߫ ߞߊ߬ߟߑߝߐ߯ߣߌ߬ߦߊ߫.
ߜ߭ߋߐߙߜ߭ ߕߊ߯ߡߊ߫ ߘߊ߫ ߞߊ߬ߝߏ߫ ߘߍ߬ߣߍ߲ ߕߟߋ߬ߓߋ ߞߐ߰ߖߌ߬ߘߊ ߛߏ߫ ߛߌߦߊߡߊ߲߫ ߠߎ߫ ߠߋ߬ ߣߌ߫ ߢߐ߲߯ ߕߍ߫߸ ߊ߬ ߓߊ߯ߙߊ߫ ߘߊ߫ ߦߙߌߕߍ߯ ߘߊߞߎ߲ ߘߐ߫߸ ߝߍ߫ ߘߐߞߏߟߊ ߘߌ߫߸ ߊ߬ ߣߌ߫ ߓߟߏߟߊߓߊ߯ߙߊ߫ ߘߊߞߎ߲ ߠߎ߬ ߘߐ߫. ߊ߬ ߞߊ߬ ߊ߲߬ߜ߭ߌ߬ߟߋ߬ߞߊ߲ ߞߊ߬ߙߊ߲߬ ߛߓߍߘߊ ߡߊ߬ߡߌ߬ߘߊ߬ߟߌ߬ߟߊ ߘߏ߫ ߝߍ߬߸ ߊ߬ ߞߊ߬ ߞߊ߲ ߟߐ߲ߠߌ߲ ߓߊߓߋ߬߸ ߞߊ߬ ߡߊ߬ߟߐ߲߬ ߛߓߍ߫ ߞߎߘߊ߫ ߟߊߘߊ߲߫ ߞߵߊ߬ ߕߐ߯ ߦߟߍ߬ߡߊ߲߫ ߏ߬ ߘߐ߫ ߞߵߊ߬ ߞߍ߫ ߘߌߣߊߌߛ ߍߝ. ߥߊߌߟߍߛ߸ ߊ߬ ߞߊ߬ ߘߍ߬ߟߊ߬ߞߊ ߟߊ߲߬ߞߊ߲߬ߘߊ߬ߟߌ߫ ߛߓߍ ߛߐ߬ߘߐ߲߬ ߕߐ߮ ߏ߬ ߟߊ߫߸ ߊ߬ ߞߵߊ߬ ߖߍ߬ߘߍ ߞߊ߲߬ߛߓߍ߬ߟߌ߫ ߞߎߘߊ߫ ߟߊߘߊ߲߫ ߏ߬ ߘߐ߫ ߞߴߊ߬ߟߋ ߝߊ߬ ߟߋ߬ ߛߊ߬ ߘߊ߫ ߛߌߟߓߊ߫ ߞߊ߲߫ ߓߌߟߊ߲ߘߐ ߘߏ߫ ߘߐ߫߸ ߞߴߊ߬ߟߋ ߝߊߙߌߕߊߣߍ߲ߠߡߊ ߕߊ߬ ߘߴߏ߬ ߟߋ ߘߐ߫ ߞߵߊ߬ ߟߊߘߊ߬ߙߏ߫. ߊ߬ ߥߊ߫ ߘߴߊ߬ ߡߊߞߍ߫ ߣߐߙߑߘߍ߲߫߸ ߞߊ߬ߟߑߝߐ߯ߣߌ߬ߦߊ߫߸ ߊ߬ ߓߊ߯ߙߊ߫ ߘߊ߫ ߦߋ߲߬ ߠߋ߬ ߛߊ߫ ߣߍߣߍߞߊ߲߫ ߕߏߙߏ߲ߘߏ (ߛߑߞߌ «SKI») ߟߞߊ߬ߙߊ߲߬ߠߌ߲߬ߠߊ ߘߌ߫ ߕߟߋ߬ߡߊ ߘߐ߫߸ ߊ߬ ߣߌ߫ ߟߐ߬ߟߌ ߣߌ߫ ߖߊ߬ߥߏ߬ߘߊ ߟߎ߬ ߟߊ߫ ߛߊ߬ߡߊ ߘߐ߫. ߘߎߢߊ߫ ߝߏߣߌ߲ߞߋ ߟߎ߬ ߟߊ߫ ߛߌ߲߬ߝߏ߲߬ߧߊ߬ߟߌ (YMCA) ߟߊ߫ ߘߐ߲߭ ߘߏ߫ ߟߋ߬ ߛߋ߲߭ߝߍ߬ ߛߊ߫߸ ߊ߬ ߣߌ߫ ߖߌߋߣ ߞߑߟߊߙߞ ߞߵߊ߬ߟߎ߫ ߢߐ߲߮ ߦߋ߫߸ ߏ߬ ߞߍ ߝߌ߬ߟߊ߬ߓߊ ߏ߬ ߟߎ߫ ߟߊ߫ ߝߘߎ ߛߘߌ߬ ߘߊ߫ ߁߉߆߄ ߠߊ߫. ߏ߬ ߕߘߍ߬ ߦߋ߫ ߡߛߏ߬ ߜߐ (ߗߍ߬ߛߊ߬ߡߛߏ) ߘߏ߫ ߟߋ߬ ߘߌ߫߸ ߊ߬ ߞߵߏ߬ ߗߍ߬ ߞߘߐ ߘߋ߲ ߝߌ߬ߟߊ ߞߴߊ߬ ߟߊ߫ ߕߊ߬ߘߋ߲ ߘߌ߫.
ߊ߬ ߕߟߊ ߞߐ ߘߐ߫߸ ߞߊ߬ߝߏ߫ ߘߍ߬ߣߍ߲ ߛߏ߬ߙߌ߬ߡߊ߬ߘߋ߲ ߠߎ߬ ߞߊ߬ ߝߟߍ ߟߊߥߟߌ߬ ߊ߬ ߞߊ߲ߡߊ߬߸ ߏ߬ ߟߊߟߐ߬ ߘߊ߫ ߁߉߆߃ ߟߋ߬ ߟߊ߫. ߍߝ.ߓߌ߫.ߊߌ (FBI) ߞߊ߬ ߝߟߊߡߊ ߘߏ߫ ߟߊߥߊ߲߬ߞߊ߫ ߜ߭ߍߙߕߑߣߍߙ ߡߌ߬ߘߊ ߟߊ߫ ߁߉߄߇ ߟߊ߫. ߡߍ߲ ߝߘߊ߫ ߘߴߊ߬ ߟߊ߫ ߖߘߍ߬ߝߐ ߟߊ߫߸ ߞߏ߫ ߊ߬ߟߋ ߕߘߍ߬ ߘߊ߫ ߣߍߣߍߞߊ߲߫ ߕߏߙߏ߲ߘߏߟߊ߫ ߞߋߟߦߊߣߍ߲ ߠߎ߬ ߟߊ߫ ߛߘߍ ߘߐ߫ ߛߊ߲ߝߊߙߊ߲ߛߌߛߑߞߏ߫ ߛߏ ߞߣߐ߫߸ ߡߍ߲ ߠߎ߬ ߗߋ߫ ߘߊ߫ ߡߐ߰ ߡߊ߬ߞߊ߬ߘߊ߲߬ ߞߊ߲ ߡߊ߬ ߛߌ߬ߛߌ߬ߞߎߟߎ߲ ߞߣߐ߫ ߛߍ߯ߙߊ ߣߋߝߘߊ߫߸ ߞߵߊ߬ ߕߘߍ߬ ߣߍߣߍߛߌ߲ߓߌ ߓߘߊ߫ ߥߎ߬ߦߊ߬ ߊ߬ ߞߎ߲߬ߠߊ߫ ߁߉߅߂ ߓߌ߲ߠߊߥߎߟߋ߲ ߠߊ߫߸ ߏ߬ ߡߍ߲ ߣߐ߬ߞߟߊߡߊ߲ ߘߐ߫ ߣߌ߫ ߟߊߌߝ ߝߐ߰ߓߍ߬ߝߐ߯ߓߍ ߞߵߊ߬ ߣߌ߫ ߞߙߎ ߏ߬ ߟߎ߫ ߖߌ߬ߦߊ߬ߓߍ ߕߊ߬ ߞߵߊ߬ ߕߘߍ߬ ߊ߬ߟߋ ߟߋ߬ ߜߎ ߕߘߍ߬ ߦߋ߫ ߍߝ.ߓߌ.ߊߌ (FBI) ߟߊ߫ ߡߐ߱ ߘߐ߫ ߘߐ߫ ߢߌߣߌ߲ߕߊ ߘߌ߫. ߏ߬ ߟߋ ߞߐ߫ ߛߊ߫ ߞߎ߲߬ߠߊ߬ߛߌ߮ ߞߵߊ߬ ߟߊ߫ ߓߏ߬ߙߌ ߏ߬ ߞߏ ߡߊߝߊ߰߸ ߞߴߊ߬ ߣߵߊ߬ ߟߊߥߟߌ߬ ߟߴߊ߬ ߟߊߞߐߛߊߦߌ߲ߞߏ ߟߋ߬ ߡߊߕߊ߲߬ߞߊ ߡߊ߬߸ ߞߵߊ߬ ߓߐ߫ ߘߏ߲߰ߠߌ߲ ߓߌ߲߬ߓߊߏ ߘߊߞߘߐ߫ ߞߊ߬ ߥߊ߫ ߊߟߏߡߊ ߠߎ߬ ߟߊ߫ ߓߐ߬ߣߐ ߕߊߖߟߎߛߙߊ ߞߍ߫߸ ߏ߬ ߞߍ ߊ߬ ߟߊ߫ ߞߏ ߓߐ߫ ߘߊ߫ ߡߊ߬ߛߌߟߊ߲ ߘߐ߫߸ ߓߊߏ߬ ߏ߬ ߟߋ ߕߘߍ߬ ߘߌ߫ ߛߋ߫ ߞߍ߫ ߟߊ߫ ߛߊߓߎ߫ ߘߌ߫ ߞߊ߬ ߝߟߍ߫ ߘߊ߲߬ߠߊߕߊ߬ߡߌ߲߬ߣߍ߲ ߠߊߥߟߌ߬ ߟߴߊ߬ ߞߊ߲ߡߊ߬.
ߜ߭ߍߙߕߑߣߍߙ ߓߐ߫ ߘߊ߫ ߦߋ߲߬ ߝߣߊ߫ ߘߐ߫ ߞߊ߬ ߥߊ߫ ߓߐߟߑߘߊ߬߸ ߞߟߏߙߊߘߏ߫߸ ߊ߬ ߓߊ߯ߙߊ߫ ߘߊ߫ ߦߋ߲߬ ߠߋ߬ ߛߊ߫ ߟߐ߬ߟߌ ߓߛߌ߬ߓߊ߮ ߣߌ߫ ߓߏ߲߫ ߟߐ߬ߟߌ ߞߏߟߊ߲ߞߘߐߢߐ߲߮ ߘߌ߫߸ ߊ߬ ߛߍ߰ ߕߎߡߊ ߛߘߎ߬ߧߊ߬ߣߍ߲߸ ߊ߬ ߦߟߍ߬ߡߊ߲߬ ߘߊ߫ ߤߊ߯ߥߊߌ߬. ߊ߬ ߥߊ߫ ߘߊ߫ ߢߣߊߡߦߊ߫ ߡߝߊߣߍ߲ ߠߎ߬ ߘߊߡߌ߬ߣߊ߬߸ ߊ߬ ߡߏ߬ߛߏ ߟߊ߫ ߞߣߐߜߊ ߕߊ߬ߡߌ߲߬ ߘߊ߫ ߘߐ߲߰ߘߐ߰ߣߍ߲߬ ߡߞߊ߬ߝߏ߬ ߟߊ߫ ߞߊ߬ ߓߍ߲߬ ߊ߬ ߞߣߐߘߐߜߏߦߊ ߣߴߊ߬ ߓߊ߲߭ ߠߎ߬ ߞߏߛߐ߲߬ ߘߊߘߐߖߊߥߏ ߡߵߊ߬ ߟߊ߫ ߞߏ߫ ߞߍߣߍ߲߫ ߞߘߐ ߞߊ߲߬߸ ߊ߬ ߡߴߊ߬ ߛߐ߲߬ ߏ߬ ߡߍ߲ ߢߊߝߐ߫ ߞߏ ߡߴߊ߬ߟߋ߬ ߢߍ߫. ߁߉߈߄ ߠߊ߫߸ ߞߵߊ߬ ߕߘߍ߬ ߏ߬ ߓߘߴߊ߬ ߘߐߞߕߌ߫ ߞߴߊ߬ ߦߴߊ߬ ߡߊߕߊ߯ ߟߴߊ߬ ߟߊ߫߸ ߊ߬ ߞߵߊ߬ ߟߊ߫ ߕߊ߬ߡߌ߲߬ߣߍ߲ ߘߊ߲߬ߕߍ߰ߟߌ ߞߴߏ߬ ߢߍ߫. ߞߊ߬ ߓߍ߲߬ ߏ߬ ߟߊ߫ ߞߟߊߓߎߘߏ߲ߠߌ߲ ߡߊ߬߸ ߊ߬ ߥߊ߫ ߘߊ߫ ߛߋ߫ ߖߊ߬ߡߊ ߢߊߞߘߐ߫ ߏ߬ ߛߊ߲߬ߠߊ߬ߞߊ ߟߊ߫. ߊ߬ ߥߊ߫ ߘߊ߫ ߛߋ߫ ߘߐ߬ߝߐ ߞߊ߬ߙߊ߲߬ߝߊ ߊߙߑߣߐߟߘ ߞߑߙߊߡߊ߬ ߝߍ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߘߌ߫ ߞߎ߲߬ߠߊ߬ߛߌ߮ ߘߐ߫ ߡߍ߲ ߕߎ߲߬ ߞߊ߬ ߊߟߏߡߊ߲ߘߎ߯ ߞߍ߬ߟߍ ߡߌ߬ߘߊ߬ߟߌ߬ߘߋ߲߫ ߃߇߁ ߀߀߀ ߡߍ߲ ߠߎ߬ ߟߊ߫ ߕߊ߯ ߘߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߊ߬ߟߋ ߟߋ߬ ߕߘߍ߬ ߞߵߏ߬ ߟߎ߬ ߟߊ߫ ߘߐ߬ߝߐ ߟߐ߲߫ ߓߍ߯ ߘߌ߫. ߊ߬ߟߎ߬ ߓߊ߯ߙߊ߫ ߘߊ߫ ߢߐ߲߯ߝߍ߬ ߞߊ߬ ߤߌߕߑߟߍߙ ߟߊ߫ ߣߊ߲߬ߕߌ߰ ߟߊ߬ߓߊ߲ ߡߍ߲ ߠߎ߬ ߕߏ߫ ߘߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߊ߬ߟߎ߫ ߞߵߏ߬ ߛߓߍ߫ ߁߉߈߅ ߟߊ߫. ߊ߬ ߖߍ߬ߘߍߝߊ߲߭ ߠߊߓߐ߫ ߕߏ߬ߘߋߦ ߛ߭ߏߥ ߖߌ߬ߦߊ߬ߝߟߍ ߘߐ߫߸ ߡߍ߲ ߘߐ߫ ߣߴߊ߬ ߥߊ߫ ߘߊ߫ ߓߐ߫ ߓߑߙߊߊ߲ߕ ߜ߭ߐ߲ߓߍߟ ߡߊ߬. ߊ߬ߟߋ ߟߋ߬ ߥߊ߫ ߘߊ߫ ߟߊߓߊ߲߫ ߞߍ ߡߊ߬ ߊߟߏߡߊ߲ߘߎ߯ ߞߍ߬ߟߍ ߡߌ߬ߘߊ߬ߟߌ߬ߘߋ߲߫ ߠߊ߬ߓߊ߲ ߘߴߊߡߍߙߌߞߌ߬.
ߜ߭ߍߙߕߑߣߍߙ ߓߊ߲ ߞߐ ߘߐ߫ ߊ߬ ߘߊ߲߬ߕߍ߰ ߟߊ߫ ߞߎ߲߬ߠߊ߬ߛߌ߮ ߟߎ߬ ߢߍ߫߸ ߞߎ߲߬ߠߊ߬ߛߌ߮ ߢߊߞߍ߫ ߘߊ߫ ߓߊߏ߬ ߊ߬ߟߎ߬ ߡߴߊ߬ ߟߐ߲߫ ߊ߬ߟߎ߬ ߞߍߕߐ߫ ߦߋ߫ ߡߍ߲ ߟߊ߫ ߟߴߊ߬ ߞߎ߲߬ ߞߊ߬ ߓߍ߲߬ ߊ߬ ߟߊ߫ ߓߏ߬ߙߌ ߡߊ߬. ߜ߭ߍߙߕߑߣߍߙ ߕߘߍ߬ ߕߍ߫ ߕߎ߲ߞߊߙߊ߲ߞߋ߫ ߟߊߘߤߊ߬ߓߊߟߌ߫ ߘߌ߫߸ ߓߊߏ߬ ߊ߬ ߟߊߣߊ߬ ߘߊ߫ ߞߊ߬ߝߏ߫ ߘߍ߬ߣߍ߲ ߞߣߐ߫ ߟߋ߬ ߓߊߏ߬ ߊ߬ ߣߴߊ߬ ߞߊߡߊ߲߫. ߊ߬ ߘߏ߲߬ ߝߣߊ߫ ߡߴߊ߬ ߓߏ߬ߙߌ߫ ߘߋ߬ ߞߏ߫ ߓߊߏ߬ ߊߟߏߡߊ߲ߘߎ߯ ߞߍ߬ߟߍ ߥߛߎߘߋ߲ ߠߎ߬ ߓߍ߯ ߟߊߞߐߛߊ߬ߦߌ߫ ߕߐ߫ ߦߴߊ߬ߟߎ߫ ߝߊ߬ߛߏ߫߸ ߓߊ߬ߙߌ߬ ߊ߬ߟߋ ߓߏ߬ߙߌ߬ߣߍ߲߫ ߦߴߊ߬ ߕߊ߫ ߘߊ߲߬ߡߊ߬ ߟߋ߬ ߞߏ߫ ߓߊߏ߬ ߊ߬ ߟߊߞߐߛߊ߬ߦߌ߫ ߕߐ߫ ߦߴߊ߬ ߝߊ߬ߛߏ߫ ߟߋ߬ ߛߌߟߋߛߌ߬ߦߊ߫߸ ߏ߬ ߟߎ߬ ߘߏ߲߬ ߕߎ߲߬ ߓߘߊ߫ ߡߌ߬ߣߊ߬ ߛߏߝ߭ߌߦߋ ߘߍ߭ ߟߎ߬ ߓߟߏ߫. ߞߵߊ߬ ߟߴߊ߬ ߞߊ߲߬ ߝߣߊ߫߸ ߊ߬ߟߋ ߣߵߊ߬ ߓߏ߬ߙߌ߬ ߟߊ߫ ߞߍ߬ߟߍ ߓߊ߲ ߞߐ ߟߋ߬ ߘߐ߫߸ ߢߌ߬ߣߌ߲߬ߞߊ߬ߟߌ ߘߏ߫ ߟߎ߫ ߝߊ߲߭ ߕߘߍ߬ ߦߋ߫ ߛߋ߲߬ߠߊ߫ ߞߏ߫ ߦߊ߯ߟߴߊ߬ ߕߘߍ߬ ߦߋ߫ ߥߛߎߘߋ߲ ߠߋ߬ ߘߌ߫ ߡߎߣߎ߲߬ ߓߊ߬. ߏ߬ ߟߋ ߞߵߊ߬ ߞߍ߫ ߊ߬ ߡߊ߫ ߣߐ߬ߝߍ߬ߜߍ߲߫ ߢߊ߫ ߜߘߍ߫ ߡߊ߬. ߍߝ.ߓߌ߫.ߊߌ߫ ߞ߲ߵߊ߬ ߟߊߥߊ߲߬ߞߊ߫ ߞߵߊ߬ߟߎ߫ ߡߊ߬ߞߏ߬ ߜߘߍ߫ ߕߴߊ߬ ߟߴߏ߬ ߞߐ߫߸ ߝߎ߲ߘߟߌ ߣߌ߫ ߛߌ߰ߛߓߍ߬ߞߏ ߖߋ߬ߕߌ߬ߘߊ ߝߣߊ߫ ߞߵߏ߬ ߢߐ߲߰ ߝߐ߫ ߞߴߊ߬ߟߎ ߡߊ߬ߞߏ߬ ߕߴߊ߬ ߟߊ߫ ߞߐߛߊߦߌߞߏ ߟߊ߫ ߢߊ߫ ߜߘߍ߫ ߡߊ߬. ߜ߭ߍߙߕߑߣߍߙ ߡߊߞߟߌ߫ ߞߴߊ߬ ߦߋ߫ ߞߍ߫ ߞߊ߬ߝߏ߬ ߟߊߘߍ߬ߣߍ߲ ߘߎ߰ߘߋ߲ ߘߌ߫. ߞߏ߬ߣߌ߲߬ ߏ߬ ߛߋ߲߬ߠߊ߬ߛߎߡߦߊ߫ ߘߊ߫ ߞߵߊ߬ ߡߊߛߐ߲߬ߘߐ߲߬ ߛߓߍߘߟߊߡߐ߮ ߟߎ߬ ߛߋ߲߬ߠߊ߬ߛߎߡߦߊ ߝߍ߬߸ ߏ߬ ߟߋ ߞߵߊ߬ ߞߍ߫ ߊ߬ ߞߍ߫ ߘߊ߫ ߘߍ߲ߝ߭ߊ߬ ߥߙߏ߬ߘߎ߮ ߘߎ߰ߘߋ߲ ߘߌ߫ ߂߀߀߉ ߣߍߣߍߓߊ ߟߋ߬ ߟߊ߫.
ߊ߬ ߡߛߏ߬ ߖߌߣ ߞߑߟߊߙߞ ߞߵߊ߬ ߝߘߎ ߛߵߊ߬ ߡߊ߬ ߁߉߈߀ ߠߋ߬ ߟߊ߫߸ ߞߏ߫ ߓߊߏ߬ ߊ߬ ߡߊ߫ ߟߴߊ߬ߟߋ߬ ߟߊ߫ ߞߵߊ߬ ߟߊ߫ ߘߊ߲߬ߕߍ߰ߟߌ ߞߴߊ߬ ߦߋ߫. ߏ߬ ߞߏߛߐ߲߬ ߛߊ߫߸ ߜ߭ߍߙߕߑߣߍߙ ߞߵߊ߬ ߞߐߛߊ߬ߦߌ߫ ߊߟߏߡߊ߲ߘߎ߯߸ ߞߵߊ߬ ߕߘߍ߬ ߊ߬ ߡߊ߬ߡߛߏ ߦߋ߫ ߤߊ߲ߓߎߙߜ߭߸ ߓߊߏ߬ ߊ߬ ߡߊ߫ ߖߌ߰ߡߊ߬ߝߊ߫ ߛߌ߫ ߛߐ߬ߘߐ߲߫ ߊ߬ ߟߊ߫ ߛߌߣߌ߲߫ ߢߍߛߌ߮ ߟߊ߫ ߦߋ߲߬߸ ߏ߬ ߟߋ ߞߵߊ߬ ߟߐ߬ ߊ߬ ߞߐߛߊ߬ߦߌ߫ ߟߊ߫ ߞߟߏߙߊߘߏ߫ ߞߊߙߏ߫ ߘߊ߲ߘߐ߫ ߟߊߕߊ߬ߡߌ߲ ߞߐ ߘߴߊ߬ ߓߟߏ߫ ߦߋ߲߬.
ߜ߭ߍߙߕߑߣߍߙ ߛߊ߬ ߘߊ߫ ߟߐߝ߭ߑߟߊ߲ߘ ߟߋ߬߸ ߞߟߏߙߊߘߏ߫, ߂߀߁߃ ߟߊ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:Category:ߊߟߏߡߊ߲ߘߎ߯ ߣߊ߲߬ߕߌ߮ ߡߍ߲ ߕߘߍ߬ ߘߊ߫ ߖߊ߯ߓߊ߫ ߞߟߍ߫ ߂߲ ߘߐ߫ ߦߌߟߡߊ:Category:ߊߝߙߌߞߊ ߞߐߙߔ ߦߌߟߡߊ:Category:ߞߊ߬ ߓߏ߬ߙߌ߬ ߞߊ߬ߝߏ߫ ߘߍ߬ߣߍ߲ ߠߊ߫ ߦߌߟߡߊ:Category:ߊߟߏߡߊ߲ߘߎ߯ ߞߍ߬ߟߍ ߡߌ߬ߘߊ߬ߟߌ߬ߘߋ߲ ߦߌߟߡߊ:Category:ߞߊ߬ ߛߊ߬ ߂߀߁߃ ߟߊ߫ ߦߌߟߡߊ:ߞߊ߬ ߡߏߦߌ߫ ߁߉߂߀ ߠߊ߫ ߦߌߟߡߊ:ߞߊ߬ ߛߊ߬ ߂߀߁߃ ߟߊ߫